Fandiyaarun Suspend Kuran Ninmi Ninmun Gaanoonaai Hilaaf - Vaguthu\nފަނޑިޔާރުން ސަސްޕެންޑް ކުރަން ނިންމީ ޤާނޫނާއި ޚިލާފަށް\nޖުޑީޝަލް ސާވިސް ކޮމިޝަނުން އިއްޔެ ސުޕްރީމް ކޯޓުގެ ފަނޑިޔާރު އަބްދުﷲ ދީދީ އާއި ފެމެލީ ކޯޓުގެ ގާޒީ ހަސަން ސައީދު ސަސްޕެންޑް ކުރުމުގައި ޖުޑީޝަލް ސާވިސް ކޮމިޝަނުން ޤާނޫނާއި ހިލާފު ވެފައިވާ ކަމަށް ބައެއް ޤާނޫނީ ވަކީލުން ވިދާޅުވެއްޖެއެވެ.\n"ވަގުތު" އަށް މައުލޫމާތު ދެއްވި ބައެއް ޤާނޫނީ ވަކީލުން ވިދާޅުވީ ޖުޑީޝަލް ސާވިސް ކޮމިޝަނުން ފަނޑިޔާރުންނާއި މެދު ފިޔަވަޅު އަޅާފައި ވަނީ ފަނޑިޔާރުންނާއި ބެހޭ ޤާނޫނުގެ 37 ވަނަ މާއްދާގެ (ރ) އާއި ހިލާފަށް ކަމަށެވެ.\nއެމާއްދާގައި ބުނެފައި ވަނީ ޖުޑީޝަލް ސާވިސް ކޮމިޝަނަށް ހުށަހެޅޭ ފަނޑިޔާރެއްގެ މައްސަލައެއް ތަޙްޤީޤު ކުރާއިރު އެ ފަނޑިޔާރަކު މައްސަލައިގައި ބުނާ އެއްޗެއް ހޯދުމަށް އަޑުއެހުމެއް ބޭއްވުމަށް ފަހު މައްސަލައިގެ ބާވަތަށާއި ފަނޑިޔާރު މައްސަލައިގައި ބުނާ އެއްޗަކަށް ރިޢާޔަތްކޮށް އެފަނޑިޔާރަކު ވަޒީފާ އަށް ނުނިކުމެ މަޑުކުރުމަށް އެންގުމުގެ އިހްތިރާރު ކޮމިޝަނަށް ލިބިގެންވާ ކަމަށެވެ.\nނަމަވެސް އިއްޔެ ދެ ފަނޑިޔާރުން ސަސްޕެންޑް ކުރަން ޖުޑީސަލް ސާވިސް ކޮމިޝަނުން ނިންމީ އެއްވެސް ފަނޑިޔާރަކު ކޮމިޝަނަށް ހާޒިރުކޮށް ސުވާލުކޮށްފައި ނޫންކަމަށް ވެއެވެ.\nސުޕްރީމް ކޯޓުގެ ފަނޑިޔާރު އަބްދުﷲ ދީދީ ސަސްޕެންޑް ކުރަން ނިންމި ޖަލްސާގައި އޭނާ ސަސްޕެންޑް ކުރަން ކުރީގެ ރައީސް މުހައްމަދު ނަޝީދާއި، ނަޝީދުގެ ޤާނޫނީ ވަކީލް ހިސާން ހުސައިން އަދި ބަންޑާރަނައިބު އިބްރާހިމް ރިއްފަތު ބައިވެރިވުމުން ވެސް ބައެއް ފަރާތްތަކުން ވަނީ ސުވާލު އުފައްދާފައެވެ.\nއެއީ އަބްދުﷲ ދީދީ އަކީ ނަޝީދު 13 އަހަރަށް ޖަލަށް ލާން ޙުކުމް ކުރި ފަނޑިޔާރުންގެ ބެންޗްގައި ހިމެނިވަޑައިގަންނަވާ ބޭފުޅަކަށް ވެފައި އެމައްސަލައިގަިއ ނަޝީދުގެ ދިފާޢުގައި ހިސާން ވަކާލާތު ކުރައްވާފައި ވާތީ އެވެ. އަދި ރިއްފަތަކީ ހިސާންގެ ލޯ ފާމްގައި އެދުވަސްވަރު މަސައްކަތް ކުރެއްވި ބޭފުޅަކަށް ވާތީ އެވެ.\nއިއްޔެ ޖުޑީޝަލް ސާވިސް ކޮމިޝަނުން ދެ ފަނޑިޔާރުން ސަސްޕެންޑް ކުރީ ވަކި މުއްދަތެއް ނެތް ގޮތަށެވެ.\nޖޫން 13, 2019 09:57\nސަސްޕެންޑް ކުރިޔަސް މުސާރައާ ހުރިހާ އިިނާޔައްތައް ލިބޭނެ ކޮންކަމަކާ ހާސްވާކައް\nހަސަން ސައީދު މީގެކުރިންވެސް ކުރި ސަސްޕެންޑް2އަހަރާ9މަސް މުސާރައާ ހުރިހާ އިިނާޔައްތައް ދީފަ ގޭގަ ބެހެއްޓި މީ އިންސާފުތޯ؟\nޖޫން 13, 2019 10:13\nތިއެއް މިހާރަކު ނޯންނާނެ. ގާނޫނަކީ ބޭކާރު އެއްޗަކަށް މިވަނީ ހަދާފައި. ކޯޓްތަކުގެ ހުކުމުތައް އެކޯޓުން ބާޠީލް. ކުޑަކުއްޖާވެސް ދަނޭ ޖަޑިބަކީ ކުއްވެރިއެއްކަން. އެކަމަކު ހަމަ އެކޯޓުން ޖަޑިބުވެސް ކުށެއް ނެތްކަމަށް ނިންމީ. ބައިނަލް އަޤްވާމީ ކުށެއްކަމުގައިވާ، އަދި ޑޮމެސްޓިކް ޤާނޫނުންވެސް ކުށެއް ކަމުގައިވާ، މީހުން ވަގަށް ނެގުމުގެ ކުށް ޘާބިތުވެ ބޮޑު ކޯޓުން ނިންމާފައިވާ މީހާވެސް އެހުރީ މިހާރު އެކުށް މަޢާފުވީކަމަށް ހަދާފަ. މިއިރު، މިކުށަކީ، ދުނިޔޭގެ އެއްވެސް ތަނެއްގައި މަޢާފު ލިބޭވެސް ކުށެއްނޫން. ކޯޓުތަކުން ފޭހި އިލޮށިގަނޑު ކޯޓުގެ ފަނޑިޔާރުންގެ ލޮލަށް ތިވަންނަންފެށީ. އެކީ ދޮވެލާނެ ކަމީ ޝައްކެއް ހުރި ކަމެއްނޫން.\nޖޫން 13, 2019 10:14\nބަދަލުހިފުމުގެ ރޫހު ގެނައުމަށް ވެރިކަމަށް އައމީހުންގެ ނަތީޖާ މާކަރަނަގަޅެއްނުވާނެ. އެހެންނޫނަސް ނަޝީދު އަކީ އަބަދުވެސް ޤާޒީން ވަގަށް ނަގާ އެމީހުންނަށް އުނދަގޫލުރާމީހެކެވެ.\nޖޫން 13, 2019 10:26\nއޯކޭއެއްނޫން ތިހުރިހާކަމެއްވެސް މިހާރު މިގައުމުގަ އޯކޭ ކުރީގަ އަނިއާވެރިވީ ހަތަރުބޭފުޅަކު ހަތްޔަރު ކޮށްގެން މިހާރު އަނިއާވެރިއެއްނުވާނެ ތީވެސް އޯގަތެރިކަމުން ކުރިކަމެށް ތިކޮމިސަނަށް ހުސްއާއިލާ ލާންފެނޭ އޭރުން އަދި މާރަގަޅުވާނެ މިސަރުކާރެއްތަ ނޫނީ ކުންފުންޏެއްތަ ؟؟؟؟؟\nޖޫން 13, 2019 10:31\nމިޤައުމުގަ ޤާނޫނަކަށް ޤާވާޢިދަކަށް އެބަބަލާތަ މިޤައުމުގައި އޮތީ ގެރި ގުއި ސަރުކާރެއް ބޮޑު މިޤައުމުގައި ވެރިކަން މިކުރާ ބައިގަނޑުގެ ކިބައިން މި ޤައުމު ސަލާމަތްކުރައްވާނދޭވެ. އިސްލާމް ދީނާއި މިޤައުމުގެ އިސްތިޤުލާލް ގެއްލުވާލަން މަސައްކަތް ކުރާބައެެއް. އަމިއްލަ އެދުމުން ފޯވެފައިވާ ބައެއް ވެރިކަމާހެދި ބޫތު ކައިފައި ތިބީ ކޮންމެ ގޮތެއް ހަދާފައިވެސް ވެރިކަންކުރަން. ދީނެއް ޤައުމެއް އަމައެއް ބަފައެއް ދަރިއެއް ކާފައެއް މާމައެއް ވަކިކުރަން ނޭގެ\nޖޫން 13, 2019 11:17\nމައްސަލަޔަކީީ ބޭއިންސާފު ޝަރުއީދާއިރާ ހިސޯރުކުރީތީވެ\nޖޫން 13, 2019 13:59\nކޮބާ ކޮބާ މަސްލަހަތު ފުށެއް ނާރާތޯ ؟ މަށަށް ހުކުމް ކުރިމީހާއަށް މަ ހިތް ހެޔޮ ވާނެތޯ އެއީ ކިތަންމެ ރަނގަޅު ހުކުމަކަސް. އެހެންވިއްޔާ ތިކިޔޭ އެއްޗެއް އެބަ އިނގޭތޯ ؟ އިންސާފް ޤާއިމް ކުރޭ !!!!!!!!!!\nޖޫން 13, 2019 14:49\nހިނދުކޮޅު އަންނަންޏާ ކޮންމެގޮތެއްވެސް އޯކޭ ވެދާނެއެވެ.\nޖޫން 14, 2019 01:39\nސްޕްރިމް ކޯޓުގެ ފަނޑިޔާރަކު ވައްކަމެއް ކުރިއަސް އޯކޭ، ދީނާއި ޙިލާފު ކަމެއް ކުރިއަސް އޯކޭ، ރިސްވަތު ހިފިއަސް އޯކޭ! މީދެން އަރަތެންނު ދޮތަ!


Heyoverikamuge kaamiyaabu3aharu: enme bodu hanguraamaakee koavid-19ge aalamee vabaa. Heyoverikamuge kaamiyaabu3aharu: enme bodu hanguraamaakee koavid-19ge aalamee vabaa.\nހެޔޮވެރިކަމުގެ ކާމިޔާބު3އަހަރު\nހެޔޮވެރިކަމުގެ ކާމިޔާބު3އަހަރު: އެންމެ ބޮޑު ހަނގުރާމައަކީ ކޯވިޑް-19ގެ އާލަމީ ވަބާ.\nރައީސް އިބްރާހިމް މުހައްމަދު ޞާލިހްޣެ ސަރުކާރަށް3އަހަރު މިފުރުނީ، މިހިނގާ ނޮވެމްބަރު މަހުގެ 17 ވަނަ ދުވަހަށެވެ. ވެރިކަމުގެ5އަހަރުގެ ދައުރު ދެބައިވެ ގިނަވީއެވެ. ރައްޔިތުންނަށް އުއްމީދުތަކާއި ދިރުން ގެނެސްދެމުން ވެރިކަމަށް އައި ސަރުކާރުގެ3އަހަރުގެ ދެއަހަރު ވޭތުވެގެން މިދިޔައީ ކޯވިޑް-19ގެ އާލަމީވަބާގައި ކުރަން ޖެހުނު ހަނގުރާމައިގެ ތެރޭގައެވެ.\nރައީސް އިބްރާހިމް މުހައްމަދު ޞާލިޙް ވެރިކަމުގެ ހުވާ ކުރެއްވީ، 17 ނޮވެމްބަރު 2018 ވަނަ ދުވަހުއެވެ. ވެރިކަމުގެ ހުވާކުރެއްވި ގޮތަށް އެންމެ ފުރަތަމަ ކުރައްވަން ޖެހިވަޑައިގެންނެވި ކަމަކީ، 2019 ވަނަ އަހަރަށް ލަފާކުރާ ދައުލަތުގެ ބަޖެޓު ހުށައެޅުއްވުމެވެ. ހަޤީޤަތުގައި ރައީސް ޔާމީނުގެ ސަރުކާރުގެ ފަހު ދޮޅު އަހަރު ފެށުނު ސިޔާސީ ހަލަބޮލިކަމާއި، އެ ސަރުކާރުގެ ކަރަޕްޝަނާއި ފަސާދައިގެ ތެރޭގައި ދައުލަތް އޮތީ ވާނުވާ ނޭނގޭ ހާލަތެއްގައެވެ. އެހެންކަމުން 2019 ވަނަ އަހަރަށް ރައީސް އިބްރާހިމް މުހައްމަދު ޞާލިޙްގެ ސަރުކާރުން ބަޖެޓު ހުށައަޅަން ޖެހުނީ، ވަރަށް އަވަސްއަރުވާލައިގެންނެވެ.\nއެހެންނަމަވެސް އަމާންކަމާއިއެކު ދިޔަ ވެރިކަމުގެ ފުރަތަމަ އަހަރަށްފަހު ރައީސް އިބްރާހިމް މުހައްމަދު ޞާލިހްގެ ސަރުކާރުން ހުށައެޅީ، އުއްމީދީ ޕްރޮގްރާމް ބަޖެޓެކެވެ. ރައްޔިތުންގެ އުއްމީދުތައް ހާސިލްކޮށްދިނުމަށް އެބަޖެޓުގައި ގިނަ މަޝްރޫއުތަކެއްވެސް ހިމެނިއެވެ. 37.5 ބިލިއަން ރުފިޔާގެ އެބަޖެޓަކީ، ރާއްޖޭގެ ތާރީޚުގައިވެސް ފާސްކުރެވުނު އެންމެ ބޮޑު ބަޖެޓެވެ.\nވެރިކަމުގެ ދެވަނަ އަހަރާއި ކުރިމަތިލީ ތަނާ، ޑިސެމްބަރު މަހު ފަހުކޮޅު މުޅި ދުނިޔެއަށް ޑަބުލިޔުއެޗްއޯއިން އިންޒާރުގެ ރަނގަބީލު ޖަހަން ފެށީ، ޗައިނާގެ ވުހާން އިން މުޅިން އައު ރޯގާއެއް ފެނި ބާރު ސްޕީޑުގައި ފެތުރެން ފެށުމުންނެވެ. އޭރު ރާއްޖޭގެ ޓުއަރިޒަމްގެ ސިނާއަތުގައި އެންމެ ބޮޑު ހިއްސާއެއް ވަމުން އައި އެއްބަޔަކީ، ޗައިނާއިން އަންނަ ފަތުރުވެރިންނެވެ.\n2020 ވަނަ އަހަރުގެ މާރިޗު މަހާއި ހަމައަށް އައިރު، މުޅި ދުނިޔެ ބަލީގެ ސަބަބުން ހުއްޓުމަކަށް އައެވެ. އޭޕްރީލް މަހުން ފެށިގެން ޖުލައި 15 އާއި ހަމައަށް ރާއްޖޭގެ ބޯޑަރުތައް ބަންދު ކުރުމުން އިޤުތިޞާދީ ގޮތުން އޭގެ ކުރިން ދުވަހަކުވެސް ނުދެކޭފަދަ ނާޒުކު ހާލަތަކަށް ރާއްޖެ ދިޔައެވެ.\nއެހެންނަމަވެސް ކޯވިޑް-19 މެނޭޖު ކުރުމަށް ސަރުކާރުން އެޅި ހަލުވި އަވަސް ފިޔަވަޅުތާއި، ބައިނަލްއަޤުވާމީ މުޖުތަމައުގެ އެހީ ހޯއްދެވުމާއިއެކު، ކޯވިޑް-19ގެ އިޤުތިޞާދީ ކާރިސާގައި ނިސްބަތުން ދިވެހިން އުފުލަން ޖެހުނު ތަކުލީފުތައް އަވައްޓެރި ޤައުމުތަކާއި ބޮޑެތި އިޤުތިޞާދުތައް އޮތް އެހެން ޤައުމުތަކާއި އަޅާބަލާއިރު މާބޮޑަށްވެސް ރަނގަޅެވެ.\nކޯވިޑް-19 އިން އަރައިގަތުމަށް ސަރުކާރުން އެޅި އެންމެ މުހިއްމު ފިޔަވަޅަކީ، ރާއްޖެއަށް ވެކްސިން އެންމެ އަވަހަށް ހޯދުމެވެ. 1 ފެބުރުއަރީ 2021ގައި ރާއްޖޭގައި ވަނީ، ކޯވިޑް-19ގެ ވެކްސިން ދޭން ފަށާފައެވެ.\nކޯވިޑް-19އަށް ފަހު ދިވެހިރާއްޖެ ހިމެނެނީ އެންމެ ބާރަށް އިޤުތިޞާދީ ގެއްލުންތައް އިއާދަ ވަމުން އަންނަ5ޤައުމުގެ ތެރޭގައެވެ. އެކަމުގެ ސަބަބަކަށްވީ، ރާއްޖެއިން އިޤުތިޞާދު ހިފެހެއްޓުމަށް އެޅި ހަރުދަނާ ފިޔަވަޅުތަކެވެ. މިގޮތުން ވިޔަފާރިތަކަށް ލޯނު ދިނުމާއި، ވަޒީފާ ގެއްލުނު ފަރާތްތަކަށް އިންކަމް ސަޕޯޓް އެލަވަންސް ދިނުން ފާހަގަކޮށްލަންޖެހެވެ.\nކޯވިޑް-19 މެނޭޖު ކުރުމަށް ސަރުކާރުން ޖުމްލަ4ބިލިއަން ރުފިޔާ މިހާތަނަށް ވަނީ ހޭދަކޮށްފައެވެ.\nވަޒީފާ ގެއްލުނު ފަރާތްތަކަށް އިންކަމް ސަޕޯޓް އެލަވަންސްގެ ގޮތުގައި، 421 މިލިޔަން ރުފިޔާ\nއިކޮނޮމިކް ރެސްޕޮންސް ޕެކޭޖްގެ ތެރެއިން ވިޔަފާރިތައް ދެމެހެއްޓުމަށް2ބިލިއަން ރުފިޔާ\nސިއްޙީ ދާއިރާ އަށާއި އިޖުތިމާއީ ކަންކަމަށް 1.8 ބިލިއަން ރުފިޔާ\nކަރަންޓާއި ފެނުގެ ސަބްސިޑީސްގެ ގޮތުގައި 169 މިލިޔަން ރުފިޔާ\nސްޓޫޑެންޓް ލޯނުތައް ދެއްކުން 1 ޖެނުއަރީ 2022އަށް ލަސްކުރުން\nބޭންކުތަކުން ދޫކޮށްފައިވާ ލޯނުތަކަށް6މަސްދުވަހުގެ މޮނިޓޯރިއަމް ޕްލޭނެއް ދިނުން\nއެސްއެމްއީ ބޭންކު މެދުވެރިކޮށް ކުދި އަދި މެދުފަންތީގެ ވިޔަފާރިތަކަށް 1.09 ބިލިއަން ރުފިޔާގެ ލޯނު ދިނުން\nކޯވިޑް-19ގެ އާލަމީ ވަބާގައި ދުނިޔޭގެ އެހެން ޤައުމުތަކުގައި ބަލި ޖެހިގެން މަރުވި މީހުންނާއި، ހައިހޫނުކަމުގައި މަރުވި އެތައް ބަޔަކު ހިމެނެއެވެ. އާލަމީ މިވަބާ ފެށުމާއިއެކު ސަރުކާރުން އެޅި އެންމެ މުހިއްމު ފިޔަވަޅަކީ، ކާބޯތަކެތީގެ ރައްކާތެރިކަން ކަށަވަރު ކުރުމާއި، އާމްދަނީއަށް އަސަރުކުރާ ރައްޔިތުންނަށް އެހީތެރިވުމެވެ.\nކޯވިޑް-19ގެ އާލަމީ ވަބާއާއިއެކު ދުނިޔޭގެ އެހެން ޤައުމުތަކުގައި އިންފްލޭޝަން މަތިވެ ތަކެތީގެ އަގުތައް ބޮޑުވެގެން ދިޔަ ނަމަވެސް ރާއްޖޭގެ ބާޒާރުގައި ކާބޯތަކެއްޗާއި އަސާސީ ބޭސްފަރުވާގެ އަގުތައް އުފުލިގެން ނުދިޔައީ ސަރުކާރުން ހިކުމަތްތެރިކަމާއިއެކު އެޅި ފިޔަވަޅުތަކުގެ ސަބަބުންނެވެ.\nކޯވިޑް-19 އަކީ މިސަރުކާރަށް ކުރިމަތިވި އެންމެ ބޮޑު އިމްތިހާނެވެ. އެންމެ ބޮޑު އިޤުތިޞާދީ ހަނގުރާމައެވެ. މިހާރު ރާއްޖޭގެ އިޤުތިޞާދު ދިރެމުން ތިޔާގިކަން އިތުރުވަމުން އަންނައިރު، ރައީސް ޔާމީނުގެ ސަރުކާރުން އެޅި ކޮންކްރީޓް ތަރައްޤީ ފަދަ ތަރައްޤީނެތަސް، ދުނިޔެއަށް ކުރިމަތިވި ބޮޑު އާލަމީ ވަބާއެއްގައި ރައްޔިތުންނަށް ގިލަންވެރިކަމެއް ނުޖެހި ސަލާމަތްކޮށްދެވުމަކީ މާބޮޑު ތަރައްޤީއެކެވެ.


ޖެންޑާ މިނިސްޓަރު، މަގާމުގެ ހުވާ ކުރައްވައިފި – Dhen.mv\nޖެންޑާ މިނިސްޓަރު، މަގާމުގެ ހުވާ ކުރައްވައިފި\nFebruary 9, 2020 - 9:15 pm\nޖެންޑާ މިނިސްޓަރުގެ މަގާމަށް އައްޔަން ކުރެއްވި އާއިޝަތު މުހައްމަދު ދީދީ، މަގާމުގެ ހުވާ ކުރައްވައިފިއެވެ.\nޢާއިޝަތު މުޙައްމަދު ދީދީ ވަޒީރުންގެ މަޖިލީހުގެ މެންބަރުކަމުގެ ހުވައިކުރެއްވީ، ރައީސުލްޖުމްހޫރިއްޔާގެ ކުރިފުޅުމަތީގައެވެ. ޢާއިޝަތު މުޙައްމަދުދީދީއަށް ހުވައިލައިދެއްވީ، ސުޕްރީމް ކޯޓުގެ ފަނޑިޔާރު އަލްއުސްތާޛު ހުސްނުއްސުޢޫދެވެ.\nޖެންޑާ މިނިސްޓަރުގެ މަގާމަށް އައިޝަތު މުހައްމަދު ދީދީ އައްޔަން ކުރެއްވީ، އެ މަގާމުގައި ހުންނެވި ޝިދާތާ ޝަރީފް އިސްތިއުފާ ދެއްވުމާ ގުޅިގެންނެވެ.\nޢާއިޝަތު މުޙައްމަދުދީދީ ޖެންޑަރ މިނިސްޓަރުގެ މަޤާމާ ހަވާލުވެވަޑައިގެންނެވުމުގެ ކުރިން ހުންނެވީ އިންޑިޔާއަށް ރާއްޖެއިން ކަނޑައަޅާފައި ހުންނަވާ ސަފީރުގެ މަޤާމުގައެވެ.\nއެކަމަނާ ވަނީ 2005 އިން 2008 އަށް މިނިސްޓަރ އޮފް ޖެންޑަރ އެންޑް ފެމިލީގެ މަޤާމު ފުރުއްވާފައެވެ. އަދި އިޖްތިމާޢީ ދާއިރާއިން ގިނަ އަހަރު ތަކެއްވަންދެން ގިނަގުނަ ޚިދުމަތްތަކެއް ކުރައްވާފައިވެއެވެ.\nމީގެ ތެރޭގައި ތަޢުލީމާއި، ކުޑަކުދިން އަދި އަންހެނުންގެ ޙައްޤުތައް ހިމާޔަތްކުރުމަށް ހިލޭ ސާބަހަށް ވަކާލާތުކުރެއްވުމާއި، ޖެންޑަރ އީކުއަލިޓީ ކައުންސިލްގެ ޗެއަރޕަރސަންކަމާއި، އ.ދ. ގެ ޓާސްކް ފޯސް އޮން ޖެންޑަރ ގެ މެންބަރުކަމާއި، އ.ދ. ގެ ޓާސްކް ފޯސް އޮން ޔޫތު އެންޑް އެޑޮލެސެންޓްސްގެ މެންބަރުކަމާއި، ޗިލްޑްރަންސް ހޯމް ގަވަރނިންގ ބޯޑުގެ ޗެއަރޕަރސަންކަމާއި، ކައުންސިލް ފޮރ ދި ރައިޓްސް އޮފް ޗިލްޑްރަންގެ ޗެއަރޕަރސަންކަމާއި، ސޮސައިޓީ ފޮރ ހެލްތު އެޑިއުކޭޝަންގެ މެންބަރުކަން ހިމެނެއެވެ.


Musthafa kulli gothakah niyaa vejje\nމުސްތަފާ ކުއްލި ގޮތަކަށް ނިޔާވެއްޖެ\n14 މޭ 2022\nބ. އޭދަފުށީ ހީނާމާގެ، މުސްތަފާ ރަޝީދު ކުއްލިގޮތަކަށް ނިޔާވެއްޖެ އެވެ.\nއޭނާގެ އާއިލާގެ ފަރާތުން ވާހަކަ ދެއްކި މީހަކު ބުނީ ޕެރަޑައިސް އައިލެންޑް ރިސޯޓްގައި ވަޒީފާއަދާކުރަމުން އައި މުސްތަފާ، 50، ނިޔާވީ، ރޭ ދަންވަރު ސްޓްރޯކެއް ޖެހިގެން، ހުޅުމާލޭ ހޮސްޕިޓަލުގައި ފަރުވާދެމުން އަންނަނިކޮށެވެ.\n“އިއްޔެ އިރުއޮއްސުނު ފަހުން ރިސޯޓުން މާލެ އައީވެސް، ބެލެވެނީ ސްޓްރޯކެއް ޖެހިގެން ނިޔާވީ ކަމަށް،”\nއަބަދުވެސް ހިނިތުން ވެފައި ހުންނަ މުސްތަފާ އަކީ އެންމެންނާ ވެސް ގުޅޭ ވަރަށް މަޖާ މިޒާޖެއްގެ މީހެކެވެ.\nމުސްތަފާ ނިޔާވިއިރު، އޭނާ ޓުއަރިޒަމް ދާއިރާގައި މަސައްކަތް ކުރާތާ 31 އަހަރުވެއްޖެ އެވެ. އޭނާ މިދާއިރާގައި މުޅިންވެސް މަސައްކަތް ކުރެއްވީ ވިލާ ހޮޓެލްސްގެ ރިސޯޓްތަކުގަ އެވެ. ނިޔާވިއިރު އޭނާ ހުންނެވީ ޕެރަޑައިސް އައިލެންޑް ރިސޯޓްގެ ސޭފް އެންޑް ސެކިއުރިޓީ މެނޭޖަރުގެ މަގާމުގަ އެވެ.\nއޭނާ ނިޔާވިއިރު ދެ އަނބިންނާއި ދެ ދަރިން ދުނިޔޭގައި އެބަހުއްޓެވެ.\nމުސްތަފާގެ މައްޗަށް ކަށުނަމާދު އޮންނަނީ މިއަދުގެ އަސްރު ނަމާދަށް ފަހު އާސަހަރާ މިސްކިތުގަ އެވެ. ޖަނާޒާގައި ވީހާވެސް ގިނަ ބަޔަކު ބައިވެރިވުމަށް މުސްތަފާގެ އާއިލާ އިން އެދެ އެވެ.\nއާއިލާއަށް މިދަނޑިވަޅުގައި ކުރިމަތިވެފައިވާ ފުން ހިތާމާގައި “އީޓީ” ގެ ޓީމުން ބައިވެރިވެ ތައުޒިޔާކިޔަމެވެ. އަޅުގަނޑުމެން އެދެނީ އާއިލާއަށް ކެތްތެރިކަން ދެއްވައި މަރުހޫމަށް ސުވަރުގޭގެ ދާއިމީ ނިއުމަތް މިންވަރު ކުރެއްވުމެވެ.


މިއީ ބަރުލަމާނީއާ ދިމާއަށް ވިސްނުން ގެންދަން އެންމެ ރަނގަޅު ވަގުތު: އާޒިމް - DhiDaily\nމިއީ ބަރުލަމާނީއާ ދިމާއަށް ވިސްނުން ގެންދަން އެންމެ ރަނގަޅު ވަގުތު: އާޒިމް\nމިއީ ބަރުލަމާނީއާ ދިމާއަށް ވިސްނުން ގެންދަން އެންމެ ރަނގަޅު ވަގުތުކަމަށް މެދު ހެންވޭރު ދާއިރާގެ މެންބަރު ޢަލީ އާޒިމް މިއަދު ވިދާޅުވެއްޖެެއެވެ.\nރައްޔިތުންގެ މަޖިލީހުގެ މިއަދުގެ ޖަލްސާަގައި ވާހަކަދައްކަވަމުން އާޒިމް ވިދާޅުވީ މިއަދަކީ އެއްގޮތަކުން ވަރަށް ހިތާމަވެރި ދުވަހެއް ކަމަށާއި، އަނެއްގޮތަކުން މިއަދަކީ ވަރަށް އުފާވެރި ދުވަހެއް ކަމަށެވެ. ދެރަވާ ދުވަހަކީ ރައްޔިތުންގެ ފައިސާއިން ވައްކަންކުރަމުން ދިއުން އަދިވެސް ނުހުއްޓޭތީކަމަށް އާާޒިމް ވިދާޅުވިއެވެ.\n”ޢިއްޒަތްތެރި ރައީސް މިއަދަކީ އެއްގޮތަކުން ވަރަށް ހިތާމަވެރި ދުވަހެއް. އަނެއްގޮތަކުން މިއަދަކީ ވަރަށް އުފާވެރި ވެސް ދުވަހެއް ޙަަޤީޤަތުގަ. ދެރަވާ ދުވަހަކީ ރައްޔިތުންގެ ފައިސާއިން ވައްކަންކުރަމުން ދިއުން އަދިވެސް ނުހުއްޓޭތީވެ. އަޅުގަނޑުމެން ކުރަމުން އެމްޑީޕީން ކުރަމުންދާ މަސައްކަތަކީ އެކަންކަން ހުއްޓުވުން. އެއީ ނެތްކަމެއްގެ ގޮތުގައި ހެދުން. އެހެންނަމަވެސް އެކަންކަން ކުރަމުންދާތީވެ އެއީ ދެރަވާ އެއްކަމެއް. އެހެންނަމަވެސް އުފާވާ އެއްކަމަކީ ތިން ބާރު ވަކިވެގެން މަސައްކަތްކުރާކަން.“ އާޒިމް ވިދާޅުވިއެވެ.\nއާޒިމް ވިދާޅުވީ ނިޒާމުގައި މައްސަލައެއް އުޅޭކަން ރައްޔިތުންނަށް އެބަ އެނގޭ ކަމަށާއި، އެހެންވީމާ މިއީ ބަރުލަމާނީއާ ދިމާއަށް ވިސްނުން ގެންދަން އެންމެ ރަނގަޅު ވަގުތުކަމަށެވެ.\n”ރައްޔިތުންނަށް އެބަ އެނގޭ ނިޒާމުގަ އެބައުޅޭކަން މައްސަލައެއް. އެހެންވީމާ އެބަޖެހޭކަން ބަރުލަމާނީއާ ދިމާއަށް ވިސްނުން ގެންދަން. އެ ވިސްނުމުގަ އެ ފިކުރުގަ މަަސައްކަތްކުރުމަކީ ރައްޔިތުންގެ މަޖިލީހުން މިއަދު އޮތް މަސައްކަތަކީ ޙަޤީޤަތުގަ ރައްޔިތުންގެ ފަރާތުން މި ތަނަށް އައިސް ވާހަކަދެއްކުން. ރައްޔިތުންގެ ހިމާޔަތުގަ ވާހަކަދެއްކުން. ކަނޑައެޅިގެން ތިންބާރު ވަކިވެފައިވާއިރުގަ އެބައޮވޭ، ވަރަށް ސާފުކޮށް އެނގެން އެބައޮވޭ ސަރުކާރު ޖަވާބުދާރީކުރުވުމަކީ ރައްޔިތުން މަޖިލީހުގެކަމެއް. ސަރުކާރަށް ފާރަވެރިވުމަކީ ރައްޔިތުންގެ މަޖިލީހުން ކުރަންޖެހޭކަމެއް. އެހެންވީމަ ސަރުކާރުތެރޭގަ ނުކިއްސަރުކަމެއް ނުޤަވާއިދުން ކަމެއް ހިނގާކަމަށްވަނީނަމަ އަޅުގަނޑުމެން މިތަނަށް ނުކުމެ އެ ވާހަކަދައްކާ އެކަންކަމާ އުޅެންޖެހޭނެ.“ އާޒިމް ވިދާޅުވިއެވެ.\nރައީސް ނަޝީދު ވަނީ ރާއްޖޭގެ ވެރިކަމުގެ ނިޒާމު، ރިޔާސީ ނިޒާމަކުން ބަރުލަމާނީ ނިޒާމަކަށް ބަދަލުކުރުމާމެދު ރައީސުލްޖުމްހޫރިއްޔާ އިބްރާހިމް މުޙައްމަދު ޞާލިޙާއި ވާހަކަދައްކަވާނެ ކަމަށާއި، ދެ ބޭފުޅުންގެ މަޝްވަރާއާއެކީ ރަނގަޅުގޮތެއް ނިންމެވޭނެކަމަށް ވިދާޅުވެފައެވެ.\nތިތަޅުވަނީ ގަންޖާގެ ރަހަޔާ ޢަމަލެއްނު\nތިޔަހުރިހާ އަނގައެއް ތަޅަނީ ކެނެރީގޭ ފާދިރީ ބޮޑުވަޒީރުކަމަށް ފެންބޮވައިގެންފާ ހުރިވަރުން ބަރުދަމާނީ ނުގެނެވިގެނ ވަރަށް ވަރަށް ސާފް


ޕްރިންސިޕަލުންގެ އުސޫލަށް އަމަލުކުރުން މަޑުޖައްސާލައިފި\nޕްރިންސިޕަލުންގެ އުސޫލަށް އަމަލުކުރުން، އެޑިއުކޭޝަން މިނިސްޓްރީން އެދިގެން ސިވިލް ސާވިސް ކޮމިޝަން (ސީއެސްސީ) އިން މަޑުޖައްސާލައިފި އެވެ.\nމާލެ ސަރަހައްދު ސްކޫލުތައް އިތުރު2ހަފުތާއަށް ބަންދު\nމާލެ ސަރަހައްދުގެ ސްކޫލުތައް ކުރިއަށް އޮތް ދެ ހަފުތާގައި ވެސް ބަންދުކޮށް އޮންލައިންކޮށް ކިޔަވައިދޭން އެޑިއުކޭޝަން މިނިސްޓްރީން މިއަދު ނިންމައިފި އެވެ.\nއެފްރިކާ ބައްރުގެ ގައުމުތަކެއްގެ އަންހެން ކުދިންނާއި އަންހެނުންގެ ތައުލީމާއި ތަރައްގީ އަށް އެހީވުމުގެ ގޮތުން ޕްރިންސް ހެރީ އާއި އަނބިކަނބަލުން މޭގަން މާކަލް 130،000 ޑޮލަރު...\nޕްރިންސިޕަލުންގެ އުސޫލުގެ މައްސަލަ ބަލައިދޭން އެދިއްޖެ\nދެވަނަ ފިޔަވަހީގައި3ސްކޫލު އަޅައިދޭނެ ބަޔަކު ހޯދަނީ\nހުޅުމާލެ ދެ ވަނަ ފިޔަވަހީގައި ކޮންޓްރެކްޓާ ފައިނޭންސް އުސޫލުން ތިން ސްކޫލެއް އަޅައިދޭނެ ބަޔަކު ހޯދަން ފިނޭންސް މިނިސްޓްރީން ރޭ އިއުލާނުކޮށްފި އެވެ.\nތައުލީމީ ދާއިރާގެ ހުންގާނުގައި ހިފަހައްޓައިގެން ތިބި ޕްރިންސިޕަލުންގެ އޮނިގަނޑެއް ނެތި މަސައްކަތްކުރާތާ ފަސް އަހަރެވެ. އޭގެ ސަބަބުން ދިމާވާ ގޮންޖެހުންތަކަށް ހައްލު ހޯދައިދޭން މި...\nޕްރިންސިޕަލުންގެ އުސޫލާ ގުޅޭ މައްސަލަ މަޖިލީހަށް\nޕްރިންސިޕަލުންގެ އުސޫލާ ގުޅޭ މައްސަލަ މަޖިލީހަށް ހުށަހަޅަން އިދިކޮޅު ކޯލިޝަނުން މިއަދު ނިންމައިފި އެވެ.\nލިލީން ސްކޫލްތަކަށް 100،000 މާސްކު ހަދިޔާކޮށްފި\nލިލީ އެންޓަޕްރައިސަސް އަދި ލިލީ ޝިޕިން އެންޑް ޓްރޭޑިން އިން ސްކޫލްތަކަށް 100،000 މާސްކު މިއަދު ހަދިޔާކޮށްފި އެވެ.\nޕްރިންސިޕަލުންގެ ވިސްނުން ހުރީ ދާއިރާ ދޫކޮށް ދާން\nޕްރިންސިޕަލުންގެ ވަޒީފާއާ ގުޅޭ އުސޫލުގައި ހުރި ގިނަ ކަންބޮޑުވުންތަކާ ގުޅިގެން، ތައުލީމީ ދާއިރާ ދޫކޮށްލަން ވިސްނަމުންދާ ކަމަށް، ބައެއް ޕްރިންސިޕަލުން މިއަދު ވިދާޅުވެއްޖެ އެވެ.\nޕްރިންސިޕަލުން ވަޒީފާ އަދާކުރާ ސްކޫލު ކަނޑައަޅާނެ އުސޫލެއް ހެދިޔަސް އެ މީހުންގެ ހައްގުތައް ނުގެއްލޭނެ ކަމަށާއި އެއީ ތައުލީމީ ދާއިރާ އަށް ލިބޭނެ ބޮޑު ކުރިއެރުމެއް ކަމަށް އެޑިއުކޭޝަން މިނިސްޓްރީން ރޭ ބުނެފި އެވެ.\nސޯނޫ ހިލޭ ސްކޮލަޝިޕްތަކެއް ދޭން ނިންމައިފި\nމާލީ ގޮތުން ފުދުންތެރި ނޫން އާއިލާތަކުގެ ދަރިވަރުންގެ މަތީ ތައުލީމަށް ސްކޮލަޝިޕްތަކެއް ދޭން ނިންމައި އެ ޕްރޮގްރާމަށް ކުރިމަތިލާން އިންޑިއާގެ އެކްޓަރު ސޯނޫ ސޫދު ހުޅުވާލައިފި އެވެ.\nދަރިވަރުންނަށް ހާއްސަކޮށް "ފޭސްބުކް ކޭމްޕަސް"\nޔުނިވަސިޓީތަކުގައި ކިޔަވާ ދަރިވަރުންނަށް ހާއްސަކޮށްގެން ފޭސްބުކުން "ފޭސްބުކް ކޭމްޕަސް" ގެ ނަމުގައި އާ ޓޫލެއް ތައާރަފުކޮށްފި އެވެ.\nSeptember 11, 2020 60\nމިދިޔަ އަހަރުގެ ފަހުކޮޅުން ފެށިގެން މުޅި ދުނިޔެ އިން އެއް އަޒުމެއްގައި ދަނީ ކޮވިޑް-19ގެ ނުރައްކާތެރި ބަލިމަޑުކަމާ ދެކޮޅަށް ހަނގުރާމަ ކުރަމުންނެވެ. މި ބަލިމަޑުކަމުގެ ނުރައްކާ...\nސްކޫލެއްގައި ޕްރިންސިޕަލަކަށް އެންމެ ގިނަވެގެން ހުރެވޭނީ ވިދިވިދިގެން އަށް އަހަރު ކަމަށް ހަމަޖައްސައި ސަރުކާރު ސްކޫލުތަކުގައި ޕްރިންސިޕަލުން ވަޒީފާއަދާކުރާ ސްކޫލު ކަނޑައަޅާނެ...\nSeptember 08, 2020 24\nތައުލީމާ ބެހޭ ބިލަލަށް ޓީޗަރުންގެ ޖަމިއްޔާ އިން މުހިއްމު ބައެއް އިސްލާހުތައް ހުށަހަޅައި، އެކަމާ މަޝްވަރާކުރުމުގެ ފުރުސަތަކަށް މިއަދު އެދިއްޖެ އެވެ.\nހުރިހާ ދަރިވަރުންނަށް ލޮޓަސްއިން ސެނިޓައިޒާ ދެނީ\nރާއްޖޭގައި ކިޔަވާ ހުރިހާ ދަރިވަރުންނަށް ލޮޓަސް އިން ހޭންޑް ސެނިޓައިޒާ ފުޅި ބަހަން ނިންމައިފަ އެވެ.\nތައުލީމީ ދާއިރާއަށް ވަދެވަޑައިގަތުމުގެ ވިސްނުމެއް އޭރު ނެތެވެ. ނަމަވެސް މަޖީދިއްޔާ ސްކޫލުން އޯ ލެވެލް ނިންމާލެއްވުމަށް ފަހު މަންމަގެ ރަށް، ސ. ހިތަދުއަށް އަލީ މުސްތަފާ ބަދަލުވެ...\nސްޓޫޑެންޓް ލޯނު ދެއްކުން މިއަހަރުގެ ނިޔަލަށް ފަސްކޮށްފި\nމަތީ ތައުލީމް ހާސިލްކުރަން ސަރުކާރުން ދޫކޮށްފައިވާ ސްޓޫޑެންޓް ލޯނު އަނބުރާ ދެއްކުމުގެ މުއްދަތު މި މަހުގެ ނިޔަލަށް ހަމަވީ ނަމަވެސް، އެކަމުގައި އިތުރު ފަސޭހައެއް ސަރުކާރުން ދީފި އެވެ. ލޯނު ދެއްކުމުގެ މުއްދަތު މި އަހަރުގެ ނިޔަލަށް ވަނީ އިތުރުކޮށްދީފަ އެވެ.\nއޭ ލެވެލް ދަރިވަރުންނަށް ސްކޫލުތަކުގައި ކިޔަވައިދެނީ\nގްރޭޑް 11 އާއި 12ގެ ދަރިވަރުން ހަދާ އެންމެ ފަހު އިމްތިހާނަށް ފަރިތަކޮށްދިނުމަށް މާލެ ސަރަހައްދުގެ ސްކޫލުތަކުގައި ކިޔަވައިދޭން ފަށައިފި އެވެ.\nއަމިއްލަ ސްކޫލުތަކަށް ޑޭޓާ ދޭނެ ގޮތެއް ދިރާގުން ބަލަނީ\nގްރޭޭޑު 1ގެ އުމުރު ކަނޑައެޅުމުގެ މަޝްވަރާދަނީ ކުރިއަށް\nއަންނަ އަހަރުގެ ދިރާސީ އާ އަހަރު ފެށުން އޮގަސްޓް މަހަށް ފަސްކޮށްފައިވާތީ، ގްރޭޑު އެކަކުން ދަރިވަރުންނަށް ޖާގަ ދިނުމުގައި ބަލާނެ އުމުރު ކަނޑައެޅުމުގެ މަޝްވަރާކުރަމުން އަންނަ އެޑިއުކޭޝަން މިނިސްޓްރީން އިއްޔެ ބުނެފި އެވެ.\nއިންޓަނޭޝަނަލް ސްކޫލުތަކަށް ޑޭޓާ ދިނުން ހުއްޓާލައިފި\nކޮވިޑް-19 ގެ ސަބަބުން ސްކޫލުތައް ބަންދުކުރުމަށް ފަހު، ގޭގައި ތިބެގެން ކިޔެވުމަށް އިންޓަނޭޝަނަލް ސްކޫލުތަކަށް ދެމުން އައި ޑޭޓާ އެލަވަންސް ހުއްޓާލައިފި އެވެ.\nމާލޭގެ ސްކޫލްތައް އަންނަ މަހުގެ3އާ ހަމައަށް ބަންދު\nނިއު ނޯމަލްގައި ކިޔަވައިދޭ ވަގުތުތައް މަދުކޮށްފި\nސިއްހީ ނުރައްކަލުގެ ކުއްލި މި ހާލަތުގައި ދަރިވަރުންނަށް ކިޔަވައިދޭ ވަގުތުތައް އެޑިއުކޭޝަން މިނިސްޓްރީން މަދުކޮށްފި އެވެ.


Benzema ge hattrick in tharinge PSG rovvaalaifi, City ves quarter ah - One Online\nބެންޒެމާގެ ގޯލުތަކަށްފަހު އޭނާ އުފާފާޅުކުރަނީ --- ފޮޓޯ/ ގެޓީ\nބެންޒެމާގެ ހެޓްރިކުން ތަރިންގެ ޕީއެސްޖީ ރޮއްވާލައިފި، ސިޓީވެސް ކުއާޓާއަށް\nޔޫއެފާ ޗެމްޕިއަންސް ލީގު ގަދަ 16ގެ ދެވަނަ ލެގުގައި ރޭ ކަރިމް ބެންޒެމާ ހެދި ހެޓްރިކާއެކު ރެއާލް މެޑްރިޑުން ޕީއެސްޖީ ކަޓުވާލައިފިއެވެ.\nސަންތިއޭގޯ ބާނަބޭއޫގައި ރޭ ޕީއެސްޖީގެ މައްޗަށް ރެއާލް ކުރި ހޯދީ 3-1ގެ ނަތީޖާއަކުންނެވެ. ޕީއެސްޖީއާއި ރެއާލް ވާދަކުރި ފުރަތަމަ ލެގު، ޕީއެސްޖީން އަމިއްލަ ދަނޑުގައި 1-0އިން ކާމިޔާބު ކޮށްފައި އޮތުމުން ރޭގެ މެޗަށް ރެއާލް ނުކުތީވެސް ބޮޑު ޗެލެންޖަކާ އެކުގައެވެ. ނަމަވެސް އާދަޔާހިލާފު ގޮތަކަށް ފަހު ހާފުގައި ޖެހި ގޯލުތަކާއެކު ރެއާލުން ވަނީ ދުނިޔޭގެ އެންމެ އަގު ހުރި، އެންމެ ތަރިން ގިނަ އެއް ޓީމު ޕީއެސްޖީ ކަޓުވާލައިފައެވެ.\nފުރަތަމަ ލެގުގައި ޕީއެސްޖީއަށް ގޯލު ޖަހައިދިން ކިލިއަން އެމްބާޕޭއާ އެކު ޓީމުގެ އެޓޭކުން މެޗުގައި ފެނުނީ ނޭމާއާއި ލިއޮނަލް މެސީއެވެ. ފުރަތަމަ ހާފުގައި އެ ތިން ކުޅުންތެރިންގެ ތަފާތު ހުނަރާ އެކު ޕީއެސްޖީން މެޗު ކޮންޓްރޯލް ކުރިއެވެ. ބެންޒެމާ އޭރިއާ ބޭރުން ގޯލުގެ ކަނަށްވާ ގޮތަށް ފޮނުވާލި ހަމަލާއެއް ޕީއެސްޖީގެ ގޯލްކީޕަރު ޖިއާންލުއީޖީ ޑޮނަރޫމާ މަތަކުރި އިރު، އެއީ ރެއާލްއަށް ފުރަތަމަ ހާފުގައި އުފެއްދުނު ހަމައެކަނި ހަމަލާއެވެ.\nއަނެއްކޮޅުން މެޗުގެ ފުރަތަމަ ހާފުގައި ޕީއެސްޖީ ފެނުނީ ފޯމުގައެވެ. މެދުތެރެއިން މެސީގެ ޕާސްތައް ފާހަގަވެގެން ދިޔަ އިރު، އެމްބާޕޭ ނުވެސް ހިފެހެއްޓެއެވެ. ގިނަ ބޯޅަތަކަކަށް ދުވެ، ހަމަލާތައް އުފެއްފި އެމްބާޕޭ، ނޭމާގެ ބޯޅައަކަށް އޭރިއާތެރެއަށް ވަދެ ޖެހި ގޯލާއެކު ޕީއެސްޖީން ލީޑުގައި ހާފު ނިންމާލި އިރު، ދެވަނަ ހާފަށް ނުކުމެ ރެއާލުން މަންޒަރު ބަދަލުކޮށްލީ ބަދަލުތަކަކާވެސް އެކުގައެވެ.\nދެވަނަ ހާފުގެ ކުރީކޮޅުގައި ޓޯނީ ކްރޫސްގެ ބަދަލުގައި އެޑުއާޑޯ ކަމަވިންގާ ކުޅުމަށް ނުކުމެފައިވާ އިރު، މާކޯ އެސެންސިއޯ ބަދަލުގައި ނުކުތީ ރޮޑްރީގޯއެވެ. އެ ބަދަލާ އެކު 13 ފަހަރުގެ ޗެމްޕިއަން ރެއާލުން ޕްރެސިން ރަނގަޅުކޮށް ޕީއެސްޖީގެ ޑިފެންޑަރުންނާއި ގޯލްކީޕަރު ލައްވައި ގޯސްތައް ހެދުވިއެވެ. ނަތީޖާއެއްގެ ގޮތުން މެޗުގެ 61 ވަނަ މިނެޓުގައި ޑޮނަރޫމާގެ ގޯހަކުން ބެންޒެމާ މެޗުގެ ނަތީޖާ ހަމަހަމަ ކުރި އިރު، 76 ވަނަ މިނެޓުގައި ލޫކާ މޮޑްރިޗް ދިން ބޯޅައެއް ގޯލަށް ވައްދާލައި ބެންޒެމާ ރެއާލްއަށް ލީޑު ނަގައިދިނެވެ.\nއަވޭ ގޯލުން ފައިދާވާ އުސޫލު މިއަހަރުގެ ޗެމްޕިއަންސް ލީގު ނޮކްއައުޓް ބުރުން ފެށިގެން އުވާލާފައިވުމާ އެކު އެ ނަތީޖާއާ އެކު ދެ ޓީމު އޮތީ އެގްރިގޭޓް ހަމަހަމަވެފައެވެ. ނަމަވެސް އެ ހަމަހަމަ ކަމަށް މާގިނައިރެއް ނުވިއެވެ. 78 ވަނަ މިނެޓުގައި ބެންޒެމާ އޭނާގެ ހެޓްރިކް ފުރިހަމަކޮށް، ބާނަބޭއޫ ކައްކުވާލިއެވެ.\nތާރީހީ ރެއެކެވެ. އުމުރުން 34 އަހަރާއި 80 ދުވަސް ވެފައިވާ ބެންޒެމާ ވެފައި ވަނީ ޗެމްޕިއަންސް ލީގުގައި ހެޓްރިކެއް ހެދި އެންމެ ދުވަސްވީ ކުޅުންތެރިޔާއަށެވެ. ބޮޑެތި ހަރަދުތަކާ އެކު ލިއޮނަލް މެސީވެސް ގެންގޮސް ޗެމްޕިއަންސް ލީގު ނަގަން ނުކުތް ޕީއެސްޖީއަށް ހިތި ނުމަމަކާ އެކު މި ސީޒަންގެ ޗެމްޕިއަންސް ލީގުން އަލްވަދާއު ކިޔަން ޖެހުނީ ހިތްދަތި ކޮށެވެ.\nމެންޗެސްޓާ ސިޓީން ކުއާޓާ ފައިނަލް ޔަގީން ކުރީ ރޭ ހޯމް ލެގުގައި 0-0 އިން ސްޕޯޓިން ލިސްބަންއާ އެއްވަރު ވެގެންނެވެ. ރޭގެ މެޗަށް ސިޓީ ނުކުތީ އަވޭގައި 5-0 އިން ލީޑެއް ހޯދައިފައި އޮވެގެންނެވެ. އެހެންކަމުން އެޓީމަށް އެއްވެސް ޕްރެޝަރެއް ނެތި ރޭގެ މެޗު ކުޅެލެވުނެވެ.\nގުޅޭ ޓެގު ޕީއެސްޖީ ރެއާލް މެޑްރިޑް ފުޓްބޯޅަ މެންޗެސްޓާ ސިޓީ ކަރިމް ބެންޒެމާ ޔޫއެފާ ޗެމްޕިއަންސް ލީގު\nކޯޝުއާގެ އާދަޔާ ހިލާފު ފައިނަލެއް: ބޭނުންވީ އިނގިރޭސި ވިލާތުން ނުލިބުނު އިހުތިރާމް ހޯދަން!\nރެއާލް އަނެއްކާވެސް ޔޫރަޕްގެ ރަސްކަމަށް، ރެކޯޑު 14 ވަނަ ތަށި!\nއަންނަ ސީޒަނުގައި ޔަގީނުންވެސް ހުންނާނީ ލިވަޕޫލްގައި: ސަލާހް\nވަރުގަދަ ބާސާ ކައިރިން މޮޅުވެ، ލިޔޯންއިން އަންހެން ޗެމްޕިއަންސް ލީގު ކާމިޔާބު ކޮށްފި


Highcourt in PG ah rahdhu: Aharehveeiru ves isthiunaafah edhifaeh neh\nހައިކޯޓުން ޕީޖީއަށް ރައްދު: އަހަރެއްވީއިރު ވެސް އިސްތިއުނާފަށް ނޭދޭ\nހައިކޯޓުގެ އިސް ފަނޑިޔާރު ސުޖާއު އާއި ފަނޑިޔާރު ނިޔާޒު އަދި ޕީޖީ ބިޝާމް: ހައިކޯޓުން ވަނީ ރައްދު ދީފަ - އަވަސް ފޮޓޯ\nޕްރޮސިކިއުޓާ ޖެނަރަލް (ޕީޖީ) އައިޝަތު ބިޝާމް، ނޫސްވެރިޔާ ރިލްވާންގެ މައްސަލާގައި ހަގީގަތް އޮޅޭ ގޮތަށް މައުލޫމާތު ހިއްސާ ކުރައްވަމުން ގެންދަވާ ކަމަށް ބުނެ ހައިކޯޓުން ނުރުހުން ފާޅުކޮށްފި އެވެ.\nމިދިޔަ މަހުގެ ތެރޭގައި ޕީޖީ ބިޝާމް ޖުޑިޝަރީ ކޮމިޓީއަށް ހާޒިރުކޮށް އެ ކޮމެޓީގެ މެންބަރު މޫސާ ސިރާޖު ރިލްވާން މައްސަލައާ ގުޅޭ ގޮތުން ސުވާލު ކުރުމުން ޕީޖީ ވިދާޅުވީ "އެ މައްސަލައިގައި ވާނީ އިސްތިއުނާފު ކުރުމުގެ ހުއްދައަަކަށް އެދިފަ" ކަމަށެވެ.\nއެހެންވެ ރިލްވާންގެ މަންމަ ވަނީ އެކަން ސާފުކުރުމަށް ހައިކޯޓަށް ސިޓީއެއް ފޮނުވާފަ އެވެ. އެ ސިޓީގައި ހައިކޯޓުން ބުނެފައިވަނީ "ރިލްވާންގެ މައްސަލަ އިސްތިއުނާފު ކުރުމަށް ނުވަތަ އިސްތިއުނާފު ކުރުމުގެ ހުއްދައަކަށް ދައުލަތުން އެދިފައިވާ ކަމަށް މި ކޯޓުގެ ރެކޯޑްތަކުން ފެންނަން ނެތް" ކަމަށެވެ.\nނަމަވެސް އެކަން ދޮގު ކުރައްވައި ރޭ ޕީޖީ އޮފީހުން ވަނީ ޓްވީޓެއްކޮށްފަ އެވެ. ޕީޖީ އޮފީހުން ބުނި ގޮތުގައި އިސްތިއުނާފު ކުރުމުގެ ހުއްދައަށް ހައިކޯޓުގައި އެދުނީ މިދިޔަ އަހަރުގެ އޮގަސްޓް މަހުގެ ދެވަނަ ދުވަހު އެވެ. އެއީ ކުރިމިނަލް ކޯޓުން ހުކުމް ވެސް ކުރި ދުވަހެވެ. އެ ހުއްދައަށް އޭގެ ހަތަރު ދުވަސް ފަހުން ހައިކޯޓުން ޖަވާބު ދީފައިވާ ކަމަށް ވެސް ޕީޖީ އޮފީހުން ބުންޏެވެ.\nއެކަމާ ގުޅިގެން މިރޭ ހައިކޯޓުން ނެރުނު ބަޔާނެއްގައި ބުނީ ޕީޖީގެ ފަރާތުން ސިޓީއެއް ފޮނުވީ އިސްތިއުނާފު ކުރާ ކަމަށް ގަސްދުކުރާ ކަމަށް ބުނެ އެކަނި ކަމަށެވެ. އެ ސިޓީގައި ބުނެފައިވަނީ އިސްތިއުނާފު ކުރުމަށް ގަސްދުކުރައްވާތީ، އެ މައްސަލައިގެ ޝަރީއަތް ނިމުމުގެ ގޮތުގެރިޕޯޓް ލިބުމުން މައްސަލަ އިސްތިއުނާފުކުރުމަށް ހުށަހަޅަން ހުއްދަ ދިނުން އެދޭ ކަމަށް ކަމަށެވެ.\nއެ ސިޓީއަށް ހައިކޯޓުން ފޮނުވި ޖަވާބުގައި ފުރަތަމަ މަރުހަލާގެ ކޯޓަކުން ނުވަތަ ޓްރައިބިއުނަލްއަކުން ނިންމާ ނިންމުން އިސްތިއުނާފަށް ހުށަހަޅަން ޖެހޭ މުއްދަތުކަމުގައިވާ 10 ދުވަސް ފާއިތުވުމަށް ފަހު ހުށަހަޅާ މައްސަލައެއްނަމަ، އެ މައްސަލައެއް ހުށަހަޅަން ޖެހޭނީ ހައިކޯޓުގެ ގަވާއިދުގެ ދަށުން އިސްތިއުނާފުކުރުމުގެ ހުއްދައަށް އެދިކަމުގައި ބުނެފައިވާނެ ކަމަށެވެ. އަދި މައްސަލަ ހުށަހެޅުމުން ގަވައިދާ އެއްގޮތްވާ ގޮތުގެ މަތިން އެ މައްސަލައަކާއި މެދު ގޮތެއް ނިންމޭނެ ކަމުގައި ދަންނަވާފައިވާނެ ކަމަށެވެ.\nހައިކޯޓުން ބުނީ މުއާމަލާތުގެ އިތުރުން އެ ކޯޓާއި ޕީޖީ އޮފީހާ ދެމެދު އެއްވެސް މުއާމަލާތެއް ކޮށްފައި ނުވާ ކަމަށެވެ. އަދި 2018،6އޮގަސްޓުގައި މި ކޯޓުން ޕީޖީގެ އޮފީހަށް ޖަވާބު ދީފައިވީ ނަމަވެސް، އެ ފަހުން އެއް އަހަރު ދުވަސްވެފައިވާ އިރުވެސް މައްސަލަ އިސްތިއުނާފު ކުރާކަށް ވެސް އަދި އިސްތިއުނާފު ކުރުމުގެ ހުއްދައަށް އެދިވެސް މި ކޯޓަށް ހުށަހަޅާފައިނުވާ ކަމަށެވެ.\n"އެހެންކަމުން، ރައްޔިތުންގެ ހިތްތަކުގައި ހައިކޯޓުގެ އަގު ވެއްޓޭ ގޮތަށް ވާހަކަފުޅު ނުދެއްކެވުމަށާއި ކަމުގެ ހަގީގަތް އޮޅޭ ގޮތަށް ޓްވީޓު ނުކުރެއްވުމަށް ޕްރޮސިކިއުޓާ ޖެނެރަލްގެ އޮފީހަށް އިލްތިމާސް ކުރަން،" ހައިކޯޓުން ބުންޏެވެ.\nމި މައްސަލަ ފެންމަތިވުމާއެކު މިކަން ބަލާނެ ކަމަށް ޖުޑިޝަރީ ކޮމެޓީގައި ހިމެނޭ މެންބަރު ހަސަން ލަތީފް ވަނީ ވިދާޅުވެފަ އެވެ. އަދި އެ ކޮމެޓީގައި ހިމެނޭ އެހެން މެންބަރެއް ކަމަށްވާ މޫސާ ސިރާޖު ވަނީ ބިޝާމްގެ އިތުބާރު ނެތް ކަމުގެ މައްސަލައެއް ހުށަހަޅަން ބޭނުންވާތީ އެކަން އެމްޑީޕީގެ ޕީޖީ ގުރޫޕަށް ހުށަހަޅުއްވާފަ އެވެ.\nޕްރޮސެކިއުޓާ ޖެނެރަލްގެ އޮފީސް ކްރިމިނަލް ކޯޓް އަހުމަދު ރިލްވާން + ހައިކޯޓް


Trump dhimaa kurevviyas naaummeedheh nuvey, adhi bireh ves nuganey: Ilhan Omar - vNews.mv\nޓްރަމްޕް ދިމާކުރެއްވިޔަސް، ނާއުންމީދެއް ނުވޭ އަދި ބިރެއްވެސް ނުގަނޭ: އިލްހާން އުމަރު\nސައިފް އަޒްހަރު 19 July 2019, 20:16\nއެމެރިކާގެ ރައީސް ޑޮނަލްޑް ޓްރަމްޕް، ނަސްލީގޮތުން ދިމާކުރައްވައި ބަހުގެ ހަމަލާތައް ދެއްވަމުން ގެންދެވި ނަމަވެސް، ނާއުންމީދުވެވަޑައި ނުގަންނަވާ ކަމަށާއި، ބިރުފުޅުވެސް ނުގަންނަ ކަމަށް، އެމެރިކާގެ ކޮންގްރެސްގައި މިނެސޯޓާ ތަމްސީލު ކުރައްވާ މުސްލިމް މެމްބަރު އިލްހާން އުމަރު ވިދާޅުވެއްޖެއެވެ.\nއިލްހާން އުމަރު މިހެން ވިދާޅުވީ، ވޮޝިންޓަންގައި ހުންނަވާފައި، ކޮންގްރެސްގައި އޭނާ ތަމްސީލުކުރައްވާ މިނެސޯޓާއަށް އިއްޔެ ވަޑައިގަތުމުން މަރްހަބާ ދެންނެވުމަށް އެއްވެފައިތިބި އެތައްސަތޭކަ ސަޕޯޓަރުންނާ މުޚާތަބުކުރައްވާ ވާހަކަފުޅު ދައްކަވަމުންނެވެ.\n"އަހަރެމެން ނާއުންމީދެއް ނުވޭ، އަދި ބިރެއްވެސް ނުގަނޭ" އިލްހާން ވިދާޅުވިއެވެ.\nއޭނާ ވިދާޅުވީ، ސޯމާލިއާއިން ހިޖުރަކުރި ރެފިއުޖީއަކު ކޮންގްރެސްއަށް ދިއުމުން ބިރުވެރި ހުވަފެން ރައީސަށް ފެނިވަޑައިގަންނަވަނީ ކަމަށެވެ.\nކޮންގްރެސްގައި ތިއްބަވާ ދޮން ނަސްލު ނޫން އެހެން ނަސްލުތަކުގެ މެންބަރުން ސަރުކާރަށް ފާޑުނުކިޔައި އެމީހަކު އައިތާކަށް ދިއުމަށް ޓްރަމްޕް އެންމެ ފުރަތަމަ ގޮވާލެއްވީ މިދިޔަ ހަފްތާ ތެރޭގައެވެ.\nޓްރަމްޕް މި އިޝާރާތް ކުރެއްވި ބޭފުޅުންނަކީ ޑިމޮކްރަޓިކް ޕާޓީގެ ނިއުޔޯކް ތަމްސީލު ކުރައްވާ އެލެގްޒަންޑްރިއާ އޮކާޝިއޯ-ކޯޓެޒް އާއި މިނެސޯޓާ ތަމްސީލު ކުރައްވާ އިލްހާން އުމަރާއި، މިޗިގަން ތަމްސީލު ކުރައްވާ ރާޝިދާ ތާލިބު އަދި މަސަޗޫސެޓްސް ތަމްސީލުކުރައްވާ އަޔާނާ ޕްރިސްލީއަށެވެ.\nމި ހަތަރު ބޭފުޅުންގެ ތެރެއިން ކޯޓޭޒާއި، އަޔާނާ ޕްރިސްލީ އަދި ރާޝިދާ ތާލިބަކީ އެމެރިކާއަށް އުފަން އެމެރިކާގެ ރައްޔިތުންނެވެ. އިލްހާން އުމަރަކީ ސޮމާލިޔާއަށް އުފަން، އެކަމަކު ވަރަށް ކުޑައިރު ރެފިއުޖީއެއްގެގޮތުގައި އެމެރިކާއަށް ހިޖުރަކޮށް އެމެރިކާގެ ރައްޔިތަކަށް ވެފައިވާ ބޭފުޅެކެވެ.\nމި ބޭފުޅުންނާ ގުޅޭގޮތުން ޓްރަމްޕް މިދިޔަ ހަފްތާގައި ކުރެއްވި ޓުވީޓެއްގައި ވިދާޅުވެފައިވަނީ އެބޭފުޅުންނަށް އެމެރިކާގައި ދިރިއުޅެވޭތީ އަސްލާއި ނަސްލު އޮޅިގެން އުޅޭކަމަށެވެ.\nޓްރަމްޕް މި ހަފްތާގައި، ޚާއްސަ ގޮތެއްގައި ވަނީ އިލްހާން އުމަރަށް ވަރުގަދަ ބަހުގެ ހަމަލާތަކެއް ދެއްވާފައެވެ. އަދި ނަސްލީގޮތުން އެ އެ ބޭފުޅުންނާ ދިމާކުރެއްވި މައްސަލާގައި ހިތާމަ ނުކުރައްވާ ކަމަށާއި، އޭނާ ފާޅުކުރެއްވީ އެމެރިކާ ގިނަ ރައްޔިތުންވެސް ގަބޫލުކުރައްވާ ގޮތް ކަމަށް ޓްރަމްޕް ވިދާޅުވެފައި ވެއެވެ.\nއިލްހާމް އިއްޔެ ވިދާޅުވީ، ޓްރަމްޕަށް ކުރިއަށް އޮތް ތާނގައިވެސް ޖެހިވަޑައިގަންނަވާނީ ބިރުވެރި ހުވަފެން ބައްލަވަން ކަމަށާއި، ސަބަބަކީ ޓްރަމްޕްގެ ސިޔާސަތުތަކަކީ ރައްޔިތުންނަށް ބިރުވެރި ހުވަފެންތަކަށް ވުން ކަމަށެވެ.


Nahula ge rahdhu Ali Waheed ah: Audio huree edit koffa kamah gabool kuran dhathi!\nޓޫރިޒަމް މިނިސްޓަރު އަލީ ވަހީދު އަދި ޓްރާންސްޕޯޓް މިނިސްޓަރު އައިޝަތު ނަހުލާ-- ފޮޓޯ: ސަން/ ފަޔާޒް މޫސާ\nނަހުލާގެ ރައްދު އަލީ ވަހީދަށް: އޯޑިއޯ ހުރީ އެޑިޓުކޮށްފައި ކަމަށް ގަބޫލުކުރަން ދަތި!\n24 ފެބްރުއަރީ 2020 - 00:04:05\nޓޫރިޒަމް މިނިސްޓަރު އަލީ ވަހީދު ކަމަށް ބެލެވޭ މީހެއްގެ އޯޑިއޯއެއްގެ މައްސަލާގައި ޓްރާންސްޕޯޓް މިނިސްޓަރު އައިޝަތު ނަހުލާ އަލީ ވަހީދަށް ގުޅުއްވައި ހިތްހަމަނުޖެހުން ފާޅުކުރައްވާ އޯޑިއޯއެއް ވެސް ލީކުކޮށްލައިފި އެވެ.\nސޯޝަލް މީޑިއާގައި ކުރިން ލީކުކުރި އޯޑިއޯތަކުގައި އަލީ ވަހީދު ކަމަށް ބެލެވޭ މީހަކު ވަނީ ހަޑި ހުތުރުކޮށް، ފާހިޝް ކަންކަމަށް ހިތްވަރުދޭ މޭރުމަކުން ވާހަކަދައްކަވާފަ އެވެ.\nއެ އޯޑިއޯތަކުގައި ހެލްތު މިނިސްޓަރު އަބްދުﷲ އަމީނާއި، އެޑިއުކޭޝަން މިނިސްޓަރު އައިޝަތު އަލީގެ އިތުރުން ރައްޔިތުންގެ މަޖިލީހުގެ ރައީސް، ކުރީގެ ރައީސް މުހައްމަދު ނަޝީދަށް ވެސް ބަދުބަސް ރައްދުކޮށްފައި ވެއެވެ.\nއަދި އެތަނުން އެއް އޯޑިއޯގައި މިނިސްޓަރު ނަހުލާ، އަލީ ވަހީދަށް ގުޅުއްވުމުން، ފޯން ސްޕީކަރަށް ލައިގެން ވާހަކަ ދެއްކުމަށް ފަހު، ނަހުލާއަށް ރައްދުވާ ގޮތަށް ހުތުރު ވާހަކަދައްކާ ހަދަ އެވެ.\nމިރޭ ސޯޝަލް މީޑިއާގައި ލީކުކޮށްލި އޯޑިއޯއަކީ އެ މައްސަލާގައި ނަހުލާ ހިތްހަމަޖެހިވަޑައިނުގެން، އަލީ ވަހީދަށް ފޯނު ކުރެއްވުމުން ލީކުކުރި އޯޑިއޯއެއް ކަމަށް ބެލެވެ އެވެ.\nނަހުލާ އެންމެ ފުރަތަމަ ވެސް ވިދާޅުވަނީ އެއީ "މިނިސްޓަރު ވަރަށް ހަޑިކޮށް" ކުރެއްވި ކަމެއް ކަމަށެވެ. އެއާއެކު އަލީ ވަހީދު ވިދާޅުވަނީ ހަޑިކޮށް ކަމެއް ނުކުރާ ކަމަށާއި އެއީ އެޑިޓުކޮށްފައިވާ އޯޑިއޯއެއް ކަމަށެވެ.\nއަލީ ވަހީދު ތަކުރާރުކޮށް ވިދާޅުވީ އެއީ ހަގީގަތެއް ނޫން ކަމަށެވެ. ނަމަވެސް ނަހުލާ ވިދާޅުވީ އޭނާއަށް ގުޅައި، ސްޕީކަރަށް ލައި ހަޑިކޮށް ވާހަކަދެއްކުމަށް ފަހު، އެކަމަށް އިންކާރު ކުރުމުން "ގަބޫލު ކުރާނީ ކިހިނެއްތޯ" އެވެ.\nއޭގެ އިތުރުން ނަހުލާ ވިދާޅުވީ އެއީ އޭނާ ވާހަކަދެއްކެވި ކޯލެއް ކަމަށާއި، އެހެންކަމުން ފޯނު ބޭއްވުމަށް ފަހު ދެކެވުނު ވާހަކަތައް ހުރީ އެޑިޓުކޮށްފައި ކަމަށް ގަބޫލުކުރަން ދަތި ކަމަށެވެ.\nއެ އޯޑިއޯތައް ލީކު ކުރުމާއެކު އަލީ ވަހީދު ކުރިން ވެސް ވިދާޅުވެފައި ވަނީ އެއީ އެޑިޓުކޮށްފައި ހުރި އެއްޗެއް ކަމަށެވެ. އަދި ތަހުގީގެއް ހިންގަން ގޮވާލެއްވި އެވެ.\nބައެއް ނޫސްތަކުން ރިޕޯޓުކުރާ ގޮތުގައި އަލީ ވަހީދުގެ މައްސަލަ، ނަހުލާ ވަނީ ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހަށް ހުށަހަޅުއްވާފަ އެވެ.\nމިނިސްޓަރ ނަހުލާއައިޝަތު ނަހުލާޓްރާންސްޕޯޓް މިނިސްޓަރުއަލީ ވަހީދުޓޫރިޒަމް މިނިސްޓްރީ ޖިންސީ ފުރަސާރަ\nގްލޯބަލް ޓޫރިޒަމް ކްރައިސިސް ކޮމެޓީގައި އަލީ ވަހީދު\nއަލީ ވަހީދުގެ އޯޑިއޯއެއްގެ މައްސަލަ ފުލުހުން ބަލަނީ


Broadcom list ge kuree gai Maree aai Ana\nމަރިޔަމް ވަހީދާ އާއި އައިމިނަތު އަމީނާ: ބްރޯޑްކޮމްއަށް އައްޔަން ކުރަން ރައީސް އިސްކަން ދެއްވީ މި ދެ ބޭފުޅުންނަށް\nމޯލްޑިވްސް ބްރޯޑްކާސްޓިން ކޮމިޝަން (ބްރޯޑްކޮމް) ގެ ހުސްވެފައިވާ ދެ މަގާމަށް ކުރިމަތިލި ބޭފުޅުންގެ ތެރެއިން ރައީސް އިބްރާހިމް މުހައްމަދު ސޯލިހް އެ މަގާމަށް އައްޔަން ކުރުމުގައި އިސްކަން ދެއްވާ ތަރުތީބާއެކު ރައްޔިތުންގެ މަޖިލީހަށް ފޮނުއްވައިފި އެވެ.\nމަޖިލީހުގެ މިއަދުގެ ޖަލްސާގައި މަޖިލީހުގެ އަމީންއާންމު ފާތިމަތު ނިއުޝާ ވަނީ ރައީސް ސޯލިހް ފޮނުއްވި ސިޓީ ތަޅުމަށް އިއްވައިފަ އެވެ. ސިޓީގައިވާ ގޮތުން ރައީސް ދެއްވި ތަރުތީބުގައި އެންމެ ފުރަތަމަ އޮތީ ޓީވީއެމްގައި ކުރިން މަސައްކަތް ކުރެއްވި މަރިޔަމް ވަހީދާގެ ނަމެވެ. ދެން އޮތީ ވީޓީވީގެ ޕްރެޒެންޓަރު އަދި ނޫސްވެރިޔާ އައިމިނަތު އަމީނާ (އަނާ) ގެ ނަމެވެ.\nމަރިޔަމް ވަހީދާއާއި އަނާއާއެކު ބްރޯކޮމްއަށް ކުރިމަތިލެއްވީ ހަ ބޭފުޅެކެވެ. އެ ހަ ބޭފުޅުންގެ ނަން ދިރާސާ ކުރުމަށް މަޖިލީހުގެ މިނިވަން މުއައްސަސާތަކުގެ ކޮމިޓީއަށް ވަނީ ފޮނުވައިފަ އެވެ.\nރާއްޖޭގައި ހުންނަ ސްވިޑެންގެ އޮނަރަރީ ކޮންސުންގެ މަގާމުގައި ވެސް ހުންނެވި މަރީއަކީ ޕަބްލިކް ސާވިސް މީޑިއާ (ޕީއެސްއެމް) ގެ ވެސް ބޯޑު މެންބަރެކެވެ. ޓީވީއެމްގައި ގިނަ ދުވަސްތަކެއް ވަން ދެން މަސައްކަތް ކުރެއްވި މަރީ ވަނީ މީގެ ކުރިން ވެސް ބްރޯޑްކޮމްއަށް ކުރިމަތިލައްވައިފަ އެވެ. އެ ފަހަރު އޭނާގެ ނަމެއް އޭރު ފާހެއް ނުވި އެވެ.\nލިސްޓުގެ ދެވަނާގައިވާ އަނާއަކީ ވީމީޑިއާގައި ސީނިއާ އެޑިޓަރެއްގެ މަގާމު އަދާ ކުރައްވަމުން ގެންދަވާ ނޫސްވެރިޔެކެވެ. އޭނާ ވަނީ މިދިޔަ އަހަރު ބްރޯޑްކާސްޓް ދާއިރާގައި އިޖުތިމާއީ ދާއިރާ ކަވަރު ކުރާ އެންމެ މޮޅު ނޫސްވެރިޔާގެ އެވޯޑް ހާސިލުކޮށްފަ އެވެ. މީގެ ކުރިން ވެސް ނޫސްވެރިކަމުގެ ދާއިރާގައި އެވޯޑްތަކެއް ހާސިލު ކުރެއްވި އެވެ.\nބްރޯޑްކޮމްއަށް ކުރިމަތިލި މީހުން\nމަރިޔަމް ވަހީދާ، ގ. ހިލްމަން\nއިމްރާނާ ބިންތް އަބްދުﷲ، މ. ކަރޭޖް\nއައިޝަތު ދިޔާނާ ތޯހިރް، ސެވަންސްޓާ، ސ. ހިތަދޫ\nހަސަން އިރުފާން، މ. ބޮޑުމަގުގެ\nޑރ. އިބްރާހިމް ޝިޔާމް، މ. ކަށިވާވިލު\nބްރޯޑްކޮމްގެ ދެ މަގާމެއް ހުސްވީ އެ ކޮމިޝަންގެ ރައީސްގެ މަގާމުގައި ހުންނެވި މުހައްމަދު ޝަހީބު އިސްތިއުފާ ދެއްވުމުންނާއި އެ ކޮމިޝަންގެ ނައިބު ރައީސްގެ މަގާމުގައި ހުންނެވި ފާތިމަތު ޒައިނާ ކޮމިޝަނުން ވަކި ކުރަން މަޖިލީހުން ފާސްކުރުމުންނެވެ.\nނަވަރާވަނަ ރައްޔިތުންގެ މަޖިލިސް ފެށުމާއެކު، މިނިވަން މުއައްސަސާތަކުގެ ކޮމިޓީއަށް އެންމެ ފުރަތަމަ ހާޒިރު ކުރި ކޮމިޝަންތަކުގެ ތެރޭގައި ބްރޯޑްކޮމް ހިމެނެ އެވެ. އެ ކޮމިޓީގައި، މީގެ ކުރިން އޮތް ހިޔާލު ފާޅު ކުރުމާއި އަބުރު ރައްކާތެރި ކުރުމުގެ ގާނޫނުގެ ދަށުން އިންސާފުން ބޭރުން ވަކި ޓީވީ ސްޓޭޝަންތަކަށް އަމާޒުކޮށް ފިޔަވަޅު އެޅި ކަމަށް ބްރޯޑްކޮމްގެ މެންބަރުން އެއްބަސްވި އެވެ.\nއެހެންކަމުން މިނިވަން މުއައްސަސާތަކުގެ ކޮމިޓީން ވަކިވަކި މެންބަރުންގެ މައްސަލަތައް ބަލަން ފެށުމުން އެ ކޮމިޝަންގެ މެންބަރު ކަމުން އިސްމާއީލް ސޮފްވާން އާއި ހަސަން ނަބާހު އިސްތިއުފާ ދެއްވި އެވެ. އެ ދެ މަގާމަށް ކުރިމަތިލި 36 ބޭފުޅުންނާ އިންޓަވިއު ކުރުމުގެ މަސައްކަތް ކޮމިޓީން ދަނީ ކުރަމުންނެވެ.\nރައްޔިތުންގެ މަޖިލިސް ރައީސް އިބްރާހިމް މުހައްމަދު ސޯލިހު ދިވެހި މީޑިއާ + މޯލްޑިވސް ބްރޯޑްކާސްޓިން ކޮމިޝަން


ވާހަކަ: ދަތުރު – 12 – Haftha\nThu, 28 May, 2020, 4:24 pm\nވާހަކަ: ދަތުރު – 12\nއަހަރެން އަޑުން އަޑު ނަގާފައި ރޯން ފެށީމެވެ. އެހިނދު ރަހީފް އަހަރެން ގައިގައި އޮޅުލައިގަތެވެ. އޭނާ ބައްދާލި ގޮތުން ހީވީ ދެން ދުވަހަކު ވެސް ދޫނުކޮށްނުލާހެންނެވެ. އަހަރެން ރަހީފްދެކެ އިންތިހާއަށް ލޯބިވާ ވަރު ފުރަތަމަ ފަހަރަށް އިހުސާސްކުރެވުނެވެ. އަހަރެން ލިޔުމަށް ބޭނުންކުރާ ގަލަމުން ވެސް އެވަރުގެ އިހުސާސެއް ބަޔާންކޮށްދިނުމަށް ދަތިވާނެއެވެ. ދިރުމެއްނެތް ފަޅު ގޯއްޗަކަށް ދިރުން ލިބުނުހެން ހީވިއެވެ. ޖަޒުބާތުގައި ތިބި ދެމީހުންނަށް ރެއަކާލީ މަރުވެފައި އޮތް ރައިހާންގެ ބޮލުން ފައިބަމުން ދިޔަ ލޭތައް އައިސް ފައިގެ އިނގިލިތަކުގައި ހޭކެން ފެށުމުން ނެވެ.\nއެވަގުތު ރަހީފް ދުވެފައި ގޮސް ރައިހާން ނެގިއެވެ. އޭރުވެސް ހޯސްލާފައި ލޭތައް ފައިބަމުން ދިޔައެވެ. ދެމީހުން ވެސް ހަނދާނެގޮތް ހުސްވިއެވެ. މާސިންގާ ކަނޑުގެ މެދުގައި، ރޭގަނޑުގެ ކަނު އަދިރީގައި ގަބުރަކާއެކު ވަގުތުތަކެއް ހޭދަކުރަން ޖެހިދާނެކަމަކަށް ވިސްނާނުލާތާ ހިތަށްވެސް ނުގެންނަމެވެ. ހިތަށް އެރިއެވެ. މިއީ މާތްރަސްކަލާނގެ އަހަރެންނަށް ލެއްވި ކޯފާއެއް ބާއެވެ. ނޫނީ އެކަނލާންގެ އަހަރެން އިމްތިހާން ކުރަނީ ބާއެވެ. ރަހީފް އިނީ ބޮލުގައި އަތް އަޅައިގެން ހަނދާނެ ގޮތް ހުސްވެފައެވެ. އެންމެފަހުން އޭނާ އިންތަނުން ތެދުވެ އަހަރެން ކައިރިއަށް އައެވެ. “ރާޔާ!” ގޮތްހުސްވެފައި ހާލު ރަހީފް އަހަރެންގެ ކޯތާފަތަށް ބޮސްދިނެވެ. އަހަރެންނަށް އަނގައިން އެއްޗެކޭ ނުބުނެވި އުޅެނިކޮށް އޭނާ އަހަރެންގެ ތުންފަތުގައި ބޮސްދިނެވެ. ހީވީ ހުވަފެނީ އާލަމަކަށް ދަތުރުކުރެވުނު ހެންނެވެ. ވަގުތު ހުއްޓުނު ހެންނެވެ. ހިތުގެ ހިގުން އަވަސްވެ ސިކުނޑީގެ ނާރުތަކަށް ދޫވާން ފެށިހެންނެވެ. ހީވީ ހުރިހާ ކަމެއް ހައްލުވީހެންނެވެ.\nބޮސްދިނުމަށްފަހު އޭނާ އަހަރެންނާއި ހަތަރުކަޅި ހަމަކުރިއެވެ. “އަހަރެން މަރުވާންޖެހުނަސް، ރާޔާ ތިކުރާ މަސައްކަތް ހުއްޓާލައިގެން ނުވާނެ. އަހަރެން ބޭނުމީ އަހަރެން ހުއްޓަސް ނެތަސް ރާޔާ އުފަލުގައި އުޅެން. އަބަދުވެސް މިކަން ހަނދާންކުރާތި.” އެވަގުތު އެހިސާބުން އިތުރު ލޯންޗެއްގެ އަޑު އިވުނެވެ. ދެމީހުންނަށް ފުންމައިގަނެގެން ތެދުވުނެވެ. އަދި ދުވެފައި ކަހަލަ ގޮތަކަށް ނިކުމެ ބޭރު ބަލާލިއިރު އެއީ ފުލުހުންގެ ލޯންޗެކެވެ. އަހަރެމެން ސަލާމަތަށް އެދި ހަނާއެޅީމެވެ. ލޯންޗު ގާތްކުރުމާއެކު އަހަރެން ކަންތައްތައް ވެގެން އުޅޭ ގޮތް އޮޅުން ފިލުވައިދިނީމެވެ. އެހާހިސާބުން ފުލުހުން ރައިހާންގެ ހަށިގަނޑު ރަށަށް ގެންދިއުމުގެ މަސައްކަތް ފެށިއެވެ. އަހަރެންނާއި ރަހީފަށް ރަށާ ހަމައަށް އާދެވުނު އިރު މުޅި ރަށުތެރޭގައި އޮތީ އެވާހަކަ ފެތުރިފައެވެ. ޒިވާމް ހުރީ އަހަރެންގެ އިންތިޒާރުގައި ސަހަރާ ކަންމަތީގައެވެ. އަހަރެން ފެނުމުން ވީ ކީއްތޯ ވެސް އޭނާ އަހާނުލިއެވެ. މެންދަމުގެ އެ ވަގުތުގައިވެސް ރަށަށް ހީވަނީ އީދެއް އައިސްގެން އުޅޭހެންނެވެ. އެއްބަޔަކު އަހަރެންނާމެދު ނުރުހުން ފާޅުކުރިއެވެ.\nއަހަރެންނަކީ އެރަށަށް ފާވި މުސީބާތެކޭ ބުނެ ރަށުން ފޮނުވާލަން އަޑުގަދަކުރިއެވެ. އަހަރެން އެއިން އެއްވެސް ވާހަކައަކަށް ސަމާލުކަމެއް ނުދެމެވެ. އެރޭ ވެގެން ދިޔައީ ދިގު ރެއަކަށެވެ. ފަތިސް ނަމާދަށް ރައިހާން ވަޅުލުމުގެ ކުރިން އެންމެ ފަހު ފަހަރަށް އޭނާގެ މޫނު ބަލާލަންދާނެ ހިތްވަރު ވެސް އަހަރެންނަށް ނުލިބުނެވެ. އަހަރެންނަށް އަމިއްލަ މީހާ ކުށްވެރިކުރެވުނެވެ. އަހަރެންގެ ސަބަބުން މީހެއްގެ ފުރާނަ މި ދުނިޔެއާއި އަލްވަދާޢު ކިޔާފާނެ ކަމަކަށް ދުވަހަކު ވެސް ހީނުކުރަމެވެ. ރައިހާންގެ އާއިލާއިން އަހަރެންނަށް އެތައް ނަފްރަތެއް ކުރިއެވެ.\nވެފައިވާ ވަރުބަލިކަމާއެކު ގެއަށް އައިސް ވަތްއިރު، ޒިވާމް އިނީ އަހަރެންގެ އިންތިޒާރުގައި ފުރަން ތައްޔާރުވެގެންނެވެ. ރަހީފް ގެއަށް ވަނުމާއެކު ހުރި ގޮތަށް ގޮސް ވަނީ ކޮޓަރިއަށެވެ. އޭނާގެ އެންމެ ގާތް އެކުވެރިއާ އެފަދަ ގޮތަކަށް ގެއްލިގެންދިއުމާއެކު އޭނާއަށް ހުރީ ޝޮކެއް ލިބިފައެވެ. ޒިވާމް އަހަރެންނާ އެއްވެސް ސުވާލެއް ކުރުމެއްނެތި އަހަރެން އަތުގައި ހިފައިގެން ފޮއްޓާއެކު ބޭރަށް ނިކުތެވެ. “ޒިވާމް ތަދުވޭ އެބަ. ދޫކޮށްލާ.!” އަހަރެން ހަޅޭއްލަވައިގަތީމެވެ. އެވަގުތު ކޮޓަރިއަށް ވަން ރަހީފް ވެސް ބޭރަށް ނިކުތެވެ. ޒިވާމް އަހަރެންގެ އަތުގައި ހިފަހައްޓައިގެން ހުރިގޮތް ފެނިފައި، އޭނާ ދުވެފައި އައިސް ޒިވާމް ބިންމައްޗަށް ވައްޓާލިއެވެ. “ކަލޭ ލަދެއް ނުގަނޭތަ އަނބިމީހާއަށް އަނިޔާވާ ގޮތްގޮތަށް ކަންކަން ކުރާކަށް؟ ކަލޭ ފިރިހެނަކަށް ވެސް ނުވެއެއްނު؟.” ޒިވާމްގެ ކެތްތެރިކަން ކޮޅުން ލިއެވެ.\n“މި ދެމެދަށް ކަލޭ ތިވަންނަނީ ކޮން ހައިސިއްޔަތަކުން؟” ޒިވާމް ގައިގައި ހުރި ވެލިތައް ފޮޅަމުން ބިންމަތިން ތެދުވިއެވެ. “އަހަރެންނަކީ އުމުރުދުވަހު ރާޔާއާއި އެކުގައިވުމަށް އެދޭ ހިޔަނި. އަހަރެންނަކީ ކަލޭ ނަމެއްގައި ގެންގުޅޭ އަނބިމީހާ ދެކެ އެންމެ ލޯބިވާ މީހާ. ކަލޭހެން އޭނާގެ އޭނާގެ މުދަލާއި ފައިސާ ދެކެއެއް ނޫން. އަހަރެންނަކީ ރާޔާއަށްޓަކައި ކޮންމެފަދަ ގުރުބާނީއެއް ވެސް ވާން ކެރޭނެ މީހެއް. މިއީ އަހަރެންގެ ގެ. ހަމަ މިހާރު މިތަނުން ނިކުމޭ. އަދި ބުނަން ކަލޭ ދެން ދާންޖެހޭނީ ކޯޓަށް. ސާފުވެއްޖެ.” ރަހީފް މިހެން ބުނެފައި، ޒިވާމް ލައިގެން ހުރި ގަމީހުގެ ލަފުގައި ހިފާ އެގެއިން ނެރުނެވެ. ޒިވާމް އިތުރަށް އެންމެ ބަހެއްވެސް ނުބުނެ ދުމެއް ޖަހާފައި، ފުސްމޫނާއެކު އެތަނުން ހިގައިގަތެވެ.\nކަންތައްތައް އަތް ނުފޯރާ ފަށަށް ދިއުމާއެކު، އަހަރެން ވިސްނީ ޒިވާމް ކައިރިން މިނިވަން ވުމަށެވެ. އެއީ އަދިވެސް ޒިވާމް އަހަރެންގެ މައްޗަށް އެފަދަގޮތަކަށް ބާރު ފޯރުވާ އަހަރެންގެ މަސައްކަތަށް ހުރަސް އަޅާފާނެތީއެވެ. އެދުވަހު ޒިވާމް ކައިރިން ސަލާމަށްވުމަށް އަހަރެންނަށް ލިބިފައިވާ ހިތްވަރުގެ ބޭނުން ފުރިހަމަ ގޮތުގައި ހިފީމެވެ. ކައިވެނިކުރުމުގެ ކުރިން އޭނާއަށް ދިނުމަށް އެއްބަސްވެފައިވާ ގޯތީގެ3އެޕާޓްމަންޓާއި ފައިސާ އޭނާއަށް ދިނުމަށްފަހު އުމުރު ދުވަހަށް އޭނާއަށް އަލްވަދާއުކީމެވެ. އަދި އަހަރެންގެ ރެސްޓޯރެންޓް ބަޔަކަށް ކުއްޔަށް ދިނުމަށްފަހު، މުޅި ދިރިއުޅުން ތުރާކުނަށް ބަދަލު ކުރީމެވެ. ނަމަވެސް ހައިރާންވީ ކަމަކީ އެވީ ދުވަސްތަކުގައި ރޫހާނީ އެއްވެސް ބާރެއްގެ ހިލަމެއްވެސް ނުވުމެވެ. އަހަރެންނަށް ފެންނަ ހުވަފެންތައް ވެސް ނުފެންނަތާ މަސްދުވަހަށްވުރެ ގިނަ ދުވަސް ފާއިތުވެއްޖެއެވެ. މީހުން ބުނެއުޅެއެވެ. ކޮޅިގަނޑަކަށް ވައިގަދަވުމުގެ ކުރިން ވިއްސާރަ ވިލާ ނަގާ އުޑުމަތި ބަނަކޮށްލައެވެ. އަނެއްކާ މިއީ އާ ކަންތައްތަކެއްގެ ފެށުން ހެއްޔެވެ؟.\nއަހަރެން ކުރަމުން އައި މަސައްކަތް ދުވަސްކޮޅަކަށް މަޑުޖައްސާލީމެވެ. ރަހީފް ވެސް ހަމައަކަށް އެޅެންދެނެވެ. އަދި ކުރިއަށް މަގުކޮށާނެ ގޮތެއް ވިސްނުމުގެ ބޭނުމުގައެވެ. އަހަރެން ކުރިއަށް އަޅާ އެންމެ ފިޔަވަޅެއްގެ ސަބަބުން ރަހީފްގެ ފުރާނައަށް ނުރައްކާވެދާނެތީއެވެ. އެހެން ނަމަވެސް އަނެއްކާ ވެސް ވެލިފިނޮޅަށްދާން ވިސްނީމެވެ. މިފަހަރު ރަހީފަށް ނާންގާ ދަތުރުގެ ކަންކަން ފެށީމެވެ. އެ ރަށާއި ބެހޭގޮތުން އެތައް މައުލޫމާތެއް އެއްކޮށް، ދަންނަ އެކި މީހުންނަށް ގުޅީމެވެ. އަދި އިދުރީސްބެ ލައްވައި ވަރުގަދަ ކިޔެވެއްޔެއް ކިޔަވައި، އަހަރެންނާއި ރަހީފްގެ ރައްކަލަކަށް އަނގޮޓިއެއް ދެމީހުން ވެސް އެޅީމެވެ. ރަހީފް އެކަމާމެދު އެތައް ސުވާލުތަކެއް ކުރި ނަމަވެސް، އަހަރެން އެކި ވާހަކަތައް ދައްކައިގެން އޭނާ މަސަލަސް ކުރީމެވެ.\nދެމަސް ދުވަހުގެ މަސައްކަތަށްފަހު ވެލިފިނޮޅަށްދާން ތައްޔާރުވީމެވެ. އޭރު ރައިހާންގެ މަރަށް ފަހު ރަށުތެރޭގެ އާއްމު ހާލަތު ވެސް އައީ ރަނގަޅުވަމުންނެވެ. އެރޭ ދަތުރުފެށުމުގެ ކުރިން އަހަރެން ރަހީފްގެ ކޮޓަރިއަށް ވަދެ، އޭނާ އޮތީ ރަނގަޅަށް ނިދާފައިތޯ ޗެކުކުރީމެވެ. “އަހަރެން އަދި އެނބުރި އަންނާނަން.” އަހަރެން ރަހީފްގެ ނިއްކުރިއަށް ބޮސްދެމުން ވައި އަޑަކުން ބުނީމެވެ. އަހަރެންގެ ދަތުރުގައި މިފަހަރު އެންމެބޮޑު އެހީތެރިކަމެއް ފޯރުކޮށްދިނީ އިދުރީސްބެއެވެ. މާސިންގާ ކަނޑަން ނިކުމެވުމާއެކު އިދުރީސްބޭ ދުއްވަންއިން ދޯނި އިހުނަށްވުރެ ބާރުކޮށްލިއެވެ. އަދި ކިޔެވެލި ކިޔަވަން ފެށިއެވެ. އަހަރެންނަށް ޖެހުނީ އެ ކިޔެވެއްޔާއި އެއްވަރަށް މޫދަށް ފަސް އުކާށެވެ.\nމޫދަށް ފަސް އުކަން ފެށުމާއެކު، އެކި ޒާތުގެ އަޑުތައް ގަދަވާން ފެށިއެވެ. ކަނޑުގެ ރާޅުތައް ބޮޑުވެ، ކަނޑު ގަދަވާންފެށިއެވެ. ވިދާ ގުގުރާލާ ކޮންމެ ފަހަރަކު ހީވީ ހަމަ ދެންމެއަކު ދޯނު ބަންޑުން ޖަހާލަފާނެހެންނެވެ. ގަޑިއިރެއް ވަންދެން އެ ބިރުވެރި ހާލަތުގައި ތެޅެމުން ގޮސް ވެލިފިނޮޅަށް ދޯނި ބީއްސާލިއެވެ. ދޯނި ބީއްސާލުމާއެކު، ކާޅާއި، ވާލުގެ އަޑު ގަދަވިއެވެ. ވައި އިތުރަށް ގަދަވެ، އުޑުމަތީގައި އުތުރެމުން ދިޔަ ބޯ ވިލާތަކުން ވާރޭވެހެންފެށިއެވެ. އަހަރެންނާއި އިދުރީސްބެއާ މަޑުމަޑުން ރަށު ތެރެއަށް އެރީމެވެ. އޭރު ފަހަތުން ގޮތް ނޭންގޭ އެތައް ރޫހާނީ އެއްޗެއް އަންނަކަން އެގެއެވެ. ނަމަވެސް އަހަރެން އަތުގައި އޮތް އަނގޮޓީގެ ބާރުގަދަކަމުން އެއިން އެއްވެސް އެއްޗަކަށް އަހަރެންނާއި ކައިރިވާކަށް ނުކެރެއެވެ.\nއަތުގައި އޮތް ޓޯޗު ބައްތިން އަލިކުރަމުން މަގުކޮށަމުން، އެ ބޯ ވާރޭތެރޭގައި އިދުރީސްބެއާއެކު ކުރިއަށް ހިނގަމުން ދިޔައީމެވެ. ދެވޭ ނުދެވޭ މިސްރާބެއް ވެސް ނޭންގޭ ހާލުގައެވެ. ކުއްލިއަކަށް އަހަރެންގެ ހިނގުން ހުއްޓުނީ މުރަނަ އެއްޗަކަށް ފައިން އެރުމުންނެވެ. ތިރިއަށް އަލިކޮށްލާ ބަލާލިއިރު އެއީ އިންސާނެއްގެ އަތުގެ ކަށިގަނޑެކެވެ. ވަށައިގެން ރަނގަޅަށް ހޯދާ ބަލާލިއިރު ބިންމަތީގައި އެކި ދިމާލަށް ވިއްސައިގެން ގޮސް ހުރީ އިންސާނުންގެ ކަށިތަކެކެވެ. އިދުރީސްބެ އަހަރެންނަށް ހަޅޭއްނުލަވައި ކެތްތެރިވެ ހުރުމަށް ނަސޭހަތްތެރިވިއެވެ. މަތިން ގޮވަމުން ދިޔަ ކާޅުތަކުގެ އަޑު އިތުރަށް ގަދަވިއެވެ. ވައިގަދަވެ ވަށައިގެން ހުރި ގަހަކަށްފަހު ގަހެއް މުލުން ލުހިގެން ވެއްޓެން ފެށިއެވެ. އެވަގުތު ތަންކޮޅެއް ދުރުގައި ހުރި ގަސް ފީންޏަކުން ގަދަ އަލިގުޅެއް ފާޅުވިއެވެ. މުޅިތަން ދިއްލުނެވެ. އެ އަލިގުޅައިގެ އަލި ފަޑުވަމުން ދިޔަ ވަރަކަށް އަލި ގުޅަ ބައިބައިވެ އިންސާނުންގެ ސިފައަށް ބަދަލުވާން ފެށިއެވެ. ދެން އަހަރެންގެ ލޯ ކުރިމަތިން ފެނުނީ ގަބޫލުކުރަން ވެސް ދަތި މަންޒަރެކެވެ. އަހަރެންނަށް ލިބުނު ސިހުމާއެކު އަތުގައި އޮތް ޓޯޗު ބައްތިވެސް ބިންމައްޗަށް ވެއްޓުނެވެ.


Lanka ge inthihaabuge kureegai raees Rajapakse\nލަންކާގެ ރައީސް ރާޖަޕަކްސަ އަށް ނާކާމިޔާބު ވެދާނެ ކަމަށް ބެލެވެން ފަށައިފި\nފަހުގެ ތާރީހެއްގައި ސްރީ ލަންކާގައި ބޭއްވި އެންމެ ވާދަވެރި ރިޔާސީ އިންތިހާބުގެ ނަތީޖާ ސާފުކުރަމުން ދާއިރު މިހާތަނަށް ސާފުކުރި ނަތީޖާ އިން ރައީސް މަހިންދަ ރާޖަޕަކްސަ އަށް ނާކާމިޔާބު ވާނެ ކަަމަށް ބެލެވެން ފަށައިފި އެވެ.\nމިއަދު އިރު އެރުމާ ހަމަޔަށް އާންމުކުރި ނަތީޖާ އިން ދައްކާ ގޮތުން ރައީސް ރާޖަޕަކްސަ އަށް ލިބިވަޑައިގެންފައި ވަނީ 46.8 ޕަސެންޓް ވޯޓެވެ. އިދިކޮޅު އިއްތިހާދުގެ ކެންޑިޑޭޓް މައިތިރިޕަލާ ސިރިސޭނާ އަށް 51.9 ޕަސެންޓް ލިބިފައިވެ އެވެ. ވޯޓުގެ ތަފާތު މިހާ ކުޑަކޮށް އުޅޭ އިރު ނަތީޖާ އަށް ކޮންމެ ވަގުތެއްގައި ވެސް ބަދަލު އަތުވެދާނެ ކަމަށް ބެލެވެ އެވެ.\nރާޖަޕަކްސަ އިންތިހާބު ބާއްވަވާފައި ވަނީ އޭނާގެ ރިޔާސީ ދައުރު ހަމަވާން ދެ އަހަރު އޮއްވަ އެވެ. އިންތިހާބު އަވަސްކުރެއްވީ ރާޖަޕަކްސަ އަށް އޮތް ތާއީދު ކުޑަވަމުންދާ ކަމަށް ފާހަގަވުމުން ކަމަށް ދިރާސާކުރާ ފަރާތްތަކުން ބުނެ އެވެ. ނަމަވެސް އިންތިހާބަށް އިއުލާނުކުރުމާ އެކު، ގާނޫނު ހަދާ މަޖިލީހުން ވެސް 25 މެންބަރަކު ސަރުކާރުން ވަކިވެ އިދިކޮޅު އިއްތިހާދާ ގުޅިފައިވެ އެވެ.\nރާޖަޕަކްސައަާ ދެކޮޅު ފަރާތްތަކުގެ ކަންބޮޑުވުންތަކުގެ ތެރޭގައި ކޮރަޕްޝަން އާންމުވުމާއި ގައުމުގެ ދަރަނި ބޮޑުވުމާއި ސިޔާސީ މިނިވަންކަން ހަނިކުރުން ހިމެނެ އެވެ. އަދި ރާޖަޕަކްސަ އަށް ނާކާމިޔާބީއާ ކުރިމަތިވެއްޖެ ނަމަ ވެރިކަަން ހަވާލު ނުކޮށްފާނެ ކަމަށް ވެސް ބައެއް މީހުން ބުނެ އެވެ. ނަމަވެސް އޭނާ ވިދާޅުވެފައި ވަނީ ކާމިޔާބުވާ މީހަކާ ސުލްހަވެރިކަމާ އެކު ވެރިކަން ހަވާލުކުރާނެ ކަމަށެވެ.\nއިންތިހާބުގައި ވޯޓު ލުމަށް 22 ޑިސްޓްރިކްޓެއްގައި 12314 މަރުކަޒު ގާއިމުކޮށްފައި ވާއިރު، ވޯޓު ލުމުގެ ހައްގު ލިބިގެންވާ މީހުންގެ ތެރެއިން 70 ޕަސެންޓް މީހުން ވޯޓު ދީފައިވާ ކަމަށް އިލެކްޝަންސް ކޮމިޝަނުން ވަނީ ބުނެފަ އެވެ. މިއީ ވާދަވެރިކަން ބޮޑު އިންތިހާބެއް ކަމަށް ވިޔަސް އިލެކްޝަންސް ކޮމިޝަނުންނާއި ފުލުހުން ވެސް ބުނެފައި ވަނީ މިއީ މިހާތަނަށް ބޭއްވުނު އެންމެ އަމާން އެއް އިންތިހާބު ކަމަށެވެ.\nއިންތިހާބު އޮބްޒާވްކުރާ ފަރާތްތަކުން ވެސް ބުނީ ބައެއް ހިސާބުތަކުގައި ބައެއް ހާދިސާތައް ހިނގާފައި ވިޔަސް ޖުމުލަ ގޮތެއްގައި ހުރިހާ ކަމެއް ވެސް ކުރިއަށް ދިޔައީ އަމާންކަމާ އެކުގައި ކަމަށެވެ.


Barcelona athun Real Madrid muhimmu molheh hoadhaifi | Mihaaru\nލަނޑު ޖެހުމަށް ފަހު ރެއާލް ކުޅުންތެރިން އުފާފާޅުކުރަނީ.-- ފޮޓޯ: އޭއެފްޕީ\n24 އޮކްޓޯބަރ 2020 - 22:05\nބާސެލޯނާ (އޮކްޓޫބަރު 24) - ސްޕެނިޝް ލީގުގައި މިރޭ ވާދަވެރި ބާސެލޯނާ އަތުން 3-1 އިން މޮޅުވެ އެންމެ ފަހުގެ ޗެމްޕިއަން ރެއާލް މެޑްރިޑް މުހިއްމު މޮޅެއް ހޯދައިފި އެވެ.\nމި ނަތީޖާއާ އެކު ރެއާލް ވަނީ ހަ މެޗުން 13 ޕޮއިންޓް ހަމަކޮށް ލީގުގެ އެއް ވަނަ އަށް ޖެހިލައިފަ އެވެ. މި ހަފްތާގައި ދެން ހުރި މެޗުތަކަށް ފަހު ރެއާލަށް އެއް ވަނަ ގެއްލުމުގެ ފުރުސަތު އެބައޮތެވެ. ބާސެލޯނާ މި ވަގުތު އޮތީ ފަސް މެޗުން ހަތް ޕޮއިންޓާ އެކު ލީގުގެ 10 ވަނައިގަ އެވެ.\nމި މެޗަށް ނުކުތްއިރު ލީގުގައި އެންމެ ފަހުން ކުޅުނު މެޗުތަކުން ރެއާލާއި ބާސެލޯނާ ވަނީ ބަލިވެފަ އެވެ. އަނެއްކޮޅުން މިއީ ބާސެލޯނާގެ އާ ކޯޗު ރޮނާލްޑް ކޫމަން އެ ޓީމާ ހަވާލުވި ފަހުން ކުޅުނު ފުރަތަމަ ކްލަސިކޯ މެޗެވެ. އޭނާ ފުރަތަަމަ ކްލަސިކޯގައި ކުރިމަތިލާން ޖެހުނީ ނާކާމިޔާބީއާ އެވެ.\nކްލަސިކޯ ތާރީހުގައި ސަޕޯޓަރުން ނުވައްދައި ކުޅުނު ފުރަތަމަ ފަހަރު ބާސެލޯނާ ދަނޑުގައި މިރޭގެ މެޗު ފަށައިގެން ފަސް ވަނަ މިނިޓްގައި ރެއާލަށް ލީޑުނަގައިދިނީ އުރުގުއޭގެ މިޑްފީލްޑަރު ފެޑެރީކޯ ވަލްވޭޑޭ އެވެ. ބާސެލޯނާ ހާފް ތެރެއިން ރެއާލްގެ ފޯވާޑް ކަރިމް ބެންޒެމާ އަށް ލިބުނު ބޯޅަ ހިފައިގެން އައިސް އޭނާ ވަނީ އޭރިއާ ތެރެއިން ހުސްކޮށްލާފައި ވަލްވޭޑޭ އަށް ދީފަ އެވެ. ވަލްވޭޑޭ ވަނީ ހަމަަޖެހިލާފައި ބާސެލޯނާ ގޯލުގައި ހުރި ކީޕަރު ނެޓޯ އަށް އެއްވެސް ފުރުސަތެއް ނުދީ ގޯލުގެ ކަނަށް އަމާޒުކޮށްލައިފަ އެވެ.\nލަނޑު ޖެހުމަށް ފަހު ބާސެލޯނާގެ ފާޓީ (ކ) އާއި އަލްބާ އުފާފާޅުކުރަނީ.-- ފޮޓޯ: އޭއެފްޕީ\nރެއާލަށް ލީޑުހިފަހައްޓައިލެވުނީ ތިން މިނިޓް ވަންދެނެވެ. މެޗުގެ އަށް ވަނަ މިނިޓްގައި ބާސެލޯނާ އަށް އެއްވަރުކޮށްދިނީ މި ސީޒަނުގައި ތަފާތު ފޯމެއްގައި ކުޅެމުން އަންނަ 17 އަހަރުގެ ފޯވާޑް އަންސޫ ފާޓީ އެވެ. ބާސެލޯނާގެ ކެޕްޓަން ލިއޮނަލް މެސީ ހުސްކޮށްލާފައި ޖޯޑީ އަލްބާ އަށް ދިން ބޯޅަ އޭނާ ގޯލު ކުރިމައްޗަށް ހުރަސްކޮށްލުމުން ފާޓީ ވަނީ ގޯލު ތެރެއަށް ބޯޅަ ފޮނުވާލައިފަ އެވެ.\nފުރަަތަމަ ހާފްގައި ބާސެލޯނާ އަށް ލީޑުނަގައިދޭން މެސީ އަށް ރަނގަޅު ފުރުސަތެއް ލިބުނެވެ. އޭރިއާ ތެރެއިން މެސީ ވަނީ އަށް ލިބުނު ބޯޅަ ރެއާލްގެ ކެޕްޓަން ސާޖިއޯ ރާމޮސް ކައިިރިން ނައްޓާލުމަށް ފަހު ފޮނުވާލި ނަމަވެސް ރެއާލްގެ ކީޕަރު ތިބައު ކޯޓުއާ ވަނީ އެ ބޯޅަ ހުއްޓުވައިފަ އެވެ. ރެއާލަށް މި ހާފުގައި އަލުން ލީޑުނަގައިދޭން ލިބުނު ފުރުސަތުގައި ޓޮނީ ކްރޫސް ޖައްސާލި ބޯޅަ ބެންޒެމާ ގޯލަށް ފޮނުވާލި ނަމަވެސް ކީޕަރު ނޮލްބާޓޯ ނެޓޯ ވަނީ އެ ބޯޅަ ހުއްޓުވައިފަ އެވެ.\nދެ ވަނަ ހާފް ފަށައިގެން ބާސެލޯނާ އަށް ލީޑުނަގައިދޭން ފިލިއްޕޭ ކުޓީނިއޯ ވަނީ ރަނުގެ ފުރުސަތެއް ނަގާލައިފަ އެވެ. އޭރިއާ ތެރޭގައި ހުރެފައި ކުޓީނިއޯ ބޮލުން ޖެހި ބޯޅަ ދިޔައީ އަރިމަތިން ބޭރުންނެވެ.\nރެއާލްގެ ކަސެމީރޯ ބާސެލޯނާގެ މެސީ އަތުން ބޯޅަ ހޯދަން ޓެކުލްކުރަނީ.-- ފޮޓޯ: އޭއެފްޕީ\nރެއާލުން މެޗުގައި ދެ ވަނަ ފަހަރަށް ލީޑުނެގީ މެޗުގެ 63 ވަނަ މިނިޓްގައި ކެޕްޓަން ރާމޮސް ޖެހި ޕެނަލްޓީންނެވެ. މި ޕެނަލްޓީ އަކީ ބާސެލޯނާގެ ފްރާންސް ޑިފެންޑަރު ކްލެމެންޓް ލޯންގްލޭ އޭރިއާ ތެރެއިން ރާމޮސް އަށް ކުރި ފައުލަކަށް ދިން ޕެނަލްޓީއެކެވެ. މި ޕެނަލްޓީ ދިނީ ވީޑިއޯ އެސިސްޓަންޓް ރެފްރީ (ވީއޭއާރް)ގެ އެހީ ހޯދުމަށް ފަހު އެވެ.\nމެޗުގައި ރެއާލަށް ތިން ޕޮއިންޓް ކަށަވަރުކޮށްދިން ގޯލު ޖެހީ ދެ ވަނަ ހާފްގައި ބަދަލު ކުޅުންތެރިއެއްގެ ގޮތުގައި ކުޅެން އެރި ލޫކަ މޮޑްރިޗް އެވެ. މޮޑްރިޗް އެ ގޯލު ޖެހުމުގެ ކުރިން ކްރޫސް އާއި ރާމޮސް ފޮނުވާލި ރަނގަޅު ހަމަލާތަކެއް ކީޕަރު ނެޓޯ ވަނީ ހުއްޓުވައިފަ އެވެ.\nމިއީ 2016 ވަނަ އަހަރަށް ފަހު ލީގުގައި ބާސެލޯނާ ދަނޑުގައި ރެއާލުން ހޯދި ފުރަތަމަ މޮޅެވެ. އަދި ސީޒަނުގެ ފުރަތަމަ ކްލަސިކޯ މެޗަކުން ފާއިތުވި 13 އަހަރު ތެރެއިން ރެއާލަށް ކުރި ލިބުނު ދެ ވަނަ ފަހަރެވެ. ބާސެލޯނާ ދަނޑުގައި މިހާތަނަށް ޒިދާންގެ ކޯޗުމަުގައި ރެއާލް ބަލިވެފައިނުވެ އެވެ. ހަ މެޗުގެ ތެރެއިން ތިން މެޗުން ރެއާލް މޮޅުވިއިރު، ތިން މެޗު ނިމުނީ އެއްވަރުވެގެންނެވެ.\nސްޕެނިޝް ލީގް ރިއަލް މެޑްރިޑް ބާސެލޯނާ\nމޮޅުމެސީ ހުރީ ކޮސް އަރާފަ\nމަރްހަބާ ދުނިޔޭގެ އެންމެ ގަދަފަދަ ޓީމް. ބަރްކާ ކުދިން ހަޖަމް ކޮށްލާ\nކޮބާ މޮޅު މެސީ 3.1 ބަލި\nކޮމެންޓްކުރާ މީހުން ކޮސްގޮވާނަމަ ސްޕޯޓްސް ޖާނަލިޒަމުން މަތީފާސް ނަގައިގެން ފުޓްބޯޅައިގެ އެތައް މެޗެއްގެ ޓެކްނިކަލް އެނެލިސިސް ހަދާފަ ތިބި ބައިނަލްއަގްވާމީ ނޫސްވެރިން ވެސް ގޮވަނީ ކޮސް.ކުޑަކޮށް ވާނުވާ ބަލައިގެން ރައްދުދިނުމަށް އެކުވެރި @ރުޒައިނާއަށް ގޮވާލަން.ވ.ވެދުން. #ޕުތަމެދްރިދްޑޯގްސް #ޕުތަމެދްރިދް\nއެމެންޓީމައް ޕެނަލްޓީ ލިބޭނެ ކޮންމެސް ގޮތަކުން. މިހާރު ރާމޯސް ލަނޑު ލިސްޓު ކުރީގަވެސް. ދެނީ ފައުލް އެކަމު އެހެން ޓީމުތަކަށް ހަމަ އެފައުލު ކޮށްގެން ނުފެނޭ ޕެނެލްޓީ ލިބޭތަނެއް. ފެޑެރޭޝަން ޓީމުވިއްޔާ\nރޭގެ މެޗުން ރެއާލް މޮޅުވީމަ ލަލީގާގެ ރަސްމީ ޓްވިޓާ އެކައުންޓުންކުރި ޓްވީޓްތައްއެކަނިވެސް ތިބުނި ބަހަށް ބާރުދޭ.\nޕެނެލްޓީ އަކީ ފުޓުބޯޅަ ޤަވާއިދުގައި އޮންނަ އެއްޗެއް =ރަދީފް=\nވަކި އަތަކަށް ނުޖެހި ރަގަޅާށް ވީއޭއާރ ބެލިނަމަ ޕެނަލްޓީއެއް ނުދެވޭނެ. ރާމޯސްގެ ޖާޒީން ދޫކޮށްލިފަހުން ކުއްލިއަކަށް އަރިއަކަށް އަމިއްލައަށް ވެއްޓިގަތީ. ރަނގަޅަށް ރީޕްލޭ ބަލާ


Story by Laaraa - Beynunvanee Yaaraa\n(25 ފެބްރުއަރީ 2019 އާ ގުޅޭ) -- ޖެނީގެ ގާތުގައި އިން ހުސްގޮނޑި ދަމާލާފައި ޝަރަފު އިށިންނަން އުޅުމުގެ ތެރޭ ޖެނީގެ އަތުގައިޖެހި ހިފަހައްޓައިގެން އިން ސައި ޖޯޑު ވެރުނެވެ. ޝަރަފް އަވަސްއަވަހަށް މާފަށް އެދުނެވެ. އަދި ޖެނީގެ ކުރިމަތީ އިން މަންހާ އަވަސްވެގަތީ ކަބަޑުގައި ހުރި ޓިޝޫ ޕެކެޓުން ޓިޝޫ ނެގުމަށެވެ.\n"އިޓްސް އޯކޭ.........." ޖެނީ އަވަސް އަވަހަށް ބުނެލިއެވެ.\n"މި ދޮންބެ ކަންތަކޭ އެއީވެސް" ޝަރަފް އަވަހަށް ޝިމާދުގެ ބޮލުގައި އެކަންވެސް އަޅުވާލިއެވެ.\nމޭޒުމަތީ ބަހެއްނުބުނެ އިނީ ހަމައެކަނި ވިޝާލްއެވެ. އޭނަ އިނީ އެހެންމީހުންގެ ވާހަކަތަކާއި ހަރަކާތްތަކަށް ބަލާށެވެ. މަންހާ އަވަސް އަރުވާލާފައި ޖެނީއަށް އެހީތެރިވަމުންދިޔައެވެ. ނާޒިޔާ ހުރިހާ ކުދިންގެ ސަކަރާތުގައި ބައިވެރިވަމުން އެއްވަރަކަށް ހީލަ ހީލަ އިނެވެ.\nމުޅި ދުވަސް ނިމިގެން ދިޔައިރު މަންހާ އޭނަގެ އެކުވެރިންނަށް ގުޅާފައި އިންޓަރވިއު ދިޔަގޮތް ކިޔާދިނެވެ. އަދި އޭނަ ދާން ބޭނުންވި އޮފީހުގައި ހުސްވަޒީފާއެއް އޮއްވައި ފެނިއްޖެ ކަމުގެ އުފާވެރި ހަބަރުވެސް ދިނެވެ. މަންހާ އުފަލުން އޮވެ އެނދުގައި ދެކޮޅަށް ފުރޮޅެމުންދިޔައެވެ. އޭރު ކަންފަތުގައި އޭނަގެ ފޯނު ޖައްސާލައިފައި ވާއިރު އޭނަ އެއުޅެނީ ކޮންޕަރެންސް ކޯލްއެއްގައެވެ. އަލީޝާ އާއި އަމާނީ އާއި ޝިފްނާ އާއި ތިންކުދިންގެ މެދުގައެވެ. ހުރިހާ ކުދިންވެސް އިންތިޒާރު ކުރަމުންދިޔައީ މަންހާ ވަޒީފާއަށް އެދި ފޮނުވި އީމެއިލްގެ ޖަވާބު އަންނާނެ ގޮތަކާއި ދޭތެރޭއެވެ. ހުދު މަންހާވެސް އިންތިޒާރު ކުރަމުންދިޔައީ އެވަގުތަކަށެވެ. ޔަގީނުންވެސް ޖެހިގެން އޮތީ ހުކުރު ދުވަހަށް ވުމާއިއެކު އެދުވަހު ނުގުޅާނެކަން މަންހާއަށްވެސް އަދި އޭނަގެ ރަޙުމަތްތެރިންނަށްވެސް އެނގެއެވެ.\nހުކުރު ދުވަހުގެ ކަންތައްތައް ރޭވިފައި އޮތީ ނާޒިޔާމެންގޭގައެވެ. މެންދުރުގެ ކެއުމަށް ދިޔަ މަންހާގެ ޢާއިލާއަށް ގެއަށް އާދެވުނީ ރޭގަނޑުގެ ކެއުންވެސް ނިންމާލައިގެންނެވެ. އެކަނިވެރިކަން އިޙްސާސް ކުރެވިފައިވާ ޖެނީއަށް މަންހާގެ އެކުވެރިކަން ވަރަށް ކަމުދިޔައެވެ. އޭނަ މަންހާ ގޮވައިގެން އޭނަގެ ކޮޓަރިއަށް ގޮސް އެކިއެކި އެއްޗެހި ދައްކާ ހެދިއެވެ. މަންހާ އާއި އޭނަގެ ކުރީގެ ދިރިއުޅުމުގެ ވާހަކަތައް ހިއްސާކުރިއެވެ. އޭގެ ސަބަބުން މަންހާއަށްވެސް ޖެނީއަކީ ކޮންކަހަލަ މިޒާޖެއްގެ އަންހެން ކުއްޖެއްކަން ދެނެގަންނަން އެނގުނެވެ.\nގެއަށް އާދެވުނު އިރު މަންހާވަނީ ވަރަށް ވަރުބަލިވެފައެވެ. އެނދުމައްޗަށް ވެއްޓުނު ގޮތަށް އޭނައަށް ނިދުނީ ކިހިނެތްކަމެއް ނޭގުނެވެ. ހޭވެރިކަމެއް ވީ އަނެއްދުވަހަށް އިރުއަރަން ގާތްވެފައިވަނިކޮށެވެ. އެވެސް ފަތިސްނަމާދު ގަޑިއަށް އެލާމް ވާގޮތަށް ސެޓުކޮއްފައިވާ ގަޑިން އެލާމް އަޅަންފެށުމުންނެވެ. އެނދުން ތެދުވެ ދެއަތް ފުޅާކޮއްލަމުން އުޅާހަށް ދެމިލިއެވެ. އޭރުވެސް މަންހާގެ އަތުގައި ސްޕޮންޖު ބޮބް ބާލީސް އޮތެވެ.\nއެހެން ދުވަސް ދުވަހާއި ހިލާފަށް މަންހާ ފަތިސް ނަމާދުކޮއްލައިގެން ކިރުތަށި ބުއިމުގެ ބަދަލުގައި އަނެއްކާވެސް ބަންޑުން އެނދުމައްޗަށް ވެއްޓިގަތެވެ. އޭނަގެ ލޮލުން އަދިވެސް ނިދި ނުފިލާ ކަހަލައެވެ. ވަރުބަލިކަމާއިއެކު ދެފަރާތުގައި އޮތް ބާލީހުގައި ދެއަތުން ބައްދާލަމުން ދެލޯ މަރާލިއެވެ.\n"މަންހާ..........ދަރިފުޅު ތިރިއަށް ނާންނާތި މަންމަ ހަމަ ބަލާލީ ކިހިނެތްވީތޯ، ހުރިހާ ކަމެއްވެސް ރަނގަޅުތަ؟" ވަސީމާ ދޮރުހުޅުވާލާފައި މަންހާގެ ކޮޓަރިތެރެއަށް ވަންނަމުން ބުނެލިއެވެ.\n"ވަރަށް ކަންނެތް ދުވަހެއް، ނިދާލާ ހިތްވަނީ އަދިވެސް، އެހެންވެ އަނެއްކާވެސް އޮށޯވެވުނީ............މަންމަ ކަމަކުތޯ" މަންހާ ވަސީމާ އާއި ދިމާލަށް އެނބުރިލަމުން ވާހަކަދެއްކިއެވެ.\n"ނޫން، ކިރުތަށި ހިފައިގެން މިއައީ...........ދެން ތެދުވޭ ބޯލަން، މަންމައަށް މައްސަލައެއްނެތޭ ދަރިފުޅު ނިދާލަން އޮތަސް............." ވަސީމާގެ އަތުގައި އިން ކިރުތަށީގައި މަންހާ އަޅައިގަތީ ދެނެވެ. އޭނަ މަޑުމަޑުން ތެދުވެ އެނދުގައި ދެފައިވައްކޮއްލައިގެން އިށީނެވެ. ވަސީމާ އައިސް އޭނަގެ ދާދިގާތުގައި އިށީނދެ ކިރުތަށި ދިއްކޮއްލިއެވެ.\n"ދަރިފުޅު ގާތު މަންމަ ހިޔާލެއް ފާޅުކޮއްލަން ވަރަށް ބޭނުންވެފަ މިހުންނަނީ، މީ ރަނގަޅު ވަގުތެއްތަ....." ވަސީމާ ދިއްކޮއްލި ކިރުތަށީގައި މަންހާ ހިފުމާއިއެކު ބުނެލިއެވެ.\n"ހޫމް........." މަންހާ ކިރުތަށީގައި ތުންޖަހަމުން ބުނެލިއެވެ.\n"މިހާރު ދެން ދޮންބެގެ ކައިވެނީގެ ވާހަކަތާ އަބަދުމެ މިދެއްކެނީ، އެހެންވެ މަންމަ އަހާލަން ބޭނުންވަނީ ދަރިފުޅު ކައިވެންޏެއް ކުރަން ވިސްނަނީ ކިހާތާކުތޯ........މިދެން މަންމަ އެހެން އަހާވާހަކައެއް ނޫން އިނގޭ، މަންމަމެންގެ ހުރި ހަމައެކަނި އަންހެން ކުއްޖާއަށް ވީމަ ވިސްނޭނެތާ ދޯ........އެހެންވެ އަހާލެވުނީ" ވަސީމާ ވަރަށް ވިސްނަމުން އިނދެ ޖުމްލަތައް އަތުރާލިއެވެ.\n"މަންމާ..........ދޮންބެގެ ކައިވެނި ކުރެވުނެއް ކަމަކު އަޅުގަނޑު އަދި ކައިވެނި ކުރާކަހަލަ ހިޔާލެއް ނުކުރަން، އަޅުގަނޑު މިހާރު ބޭނުންވަނީ ރަނގަޅު ވަޒީފާއަކަށް ދާން، ދުވަސްކޮޅަކު މީހުންގެ ތެރޭ އުޅެ ކިޔެވި އެއްޗެހީގެ ބޭނުންހިފަން، ބައްޕަ އަބަދުވެސް ބުނެއެއްނު، މުޖުތަމަޢުއަށް ފައިދާ ކުރުވަނިވި ދަރިއަކަށް ވާންވާނެއޭ............އަޅުގަނޑުވެސް ބޭނުންވަނީ ދޮންބެ އާއި ތިއްތޭ ގޮތަށް އޮފީހަށް ދާން..........މޮޅު މީހަކަށް ވާން...........އޭގެ ފަހުގައެއްނު ކައިވެންޏެއް އަންނާނީ.........." މަންހާ ކިރުތަށިން އެތިފޮދެއް ބޯލުމަށްފަހު ތަށި އަތަށް ލައިގެން އިނދެ ވާހަކަދެއްކިއެވެ. ވަސީމާއަށް އޭނަގެ ހުވަފެންތަ ކިޔާދިނެވެ. ކުރިމަގު ބައްޓަން ކުރެވިފައިވާ ގޮތުގެ ޕްލޭން ކިޔާދެމުންދިޔައިރު އެމޫނުގައި އިތުރު އުޖާލާކަމެއްވެއެވެ.\n"މަންމައަށް އެނގޭ ދަރިފުޅަކީ ރަނގަޅު މޮޅު ކުއްޖެއްކަން، ކަތިފިޔަވަޅެއް ނާޅާނެކަން............ތީ ދަރިފުޅު ބޭނުންވާ ގޮތްކަމުގައިވާނަމަ މަންމައަށްވެސް އެންމެ ރަނގަޅު..........އެކަމަކު ދަރިފުޅުވެސް ކައިވެންޏެއް ކުރަން މަންމަ ބޭނުން އެހާ ދުވަސްނުކޮށް..........މިބުނީ އުމުރުން އެހާ މައްޗަށް ނުދަނިސް އޭ" ވަސީމާ ހިނިތުންވެލަމުން މަންހާގެ ބުރަކަށީގައި ފިރުމާލިއެވެ. މަންހާ ހުސްކޮއްލި ކިރުތަށި ވަސީމާގެ އަތަށް ދިނުމާއިއެކު އޭނަ ތެދުވެ ހިނގައިގަތީ އެކޮޓަރިން ނުކުތުމަށެވެ.\nވަސީމާ އާއި ދެމެދު ދެކެވުނު ވާހަކަތަކުން މަންހާއަށް ކަމެއް ހަނދާންވެގެން އެނދުމަތިން ތެދުވެ ޗާރޖަށް ޖަހާފައިވާ ފޯނުނެގިއެވެ. އަދި އަވަސް އަވަހަށް ކޮމްޕިއުޓަރ ޗެކްކޮއްލިއެވެ. ހަވީރު ވެބްސައިޓުގައި ވަޒީފާއަށް އިއުލާން ކޮއްފައި އިން މަންހާއަށް ހާއްސަ އޮފީހުގެ އިއުލާން އިނީ ދުވަސް ހަމަވެފައެވެ. އޭނަގެ ހިތް ކުއްލިއަކަށް އަވަސްވިއެވެ.\n"އޯނޯ...........އަނެއްކާ އެހެން ކުއްޖަކަށް ޗާންސް ލިބުނީތަ، އަޅޭ............އެއީ އެންމެ ކުއްޖަކު ބޭނުންވެގެން ކޮއްފައިން އިއުލާނެއް، ވަރަށް ގިނަ ކުދިން އެޕްލައި ކުރާނެކަންނޭގެ، އެތަނުން ގުޅާނީ ކޮންއިރަކުންބާ..........ކާކުބާ ގުޅާނީ........އޭނަބާ..............އޯ...........އެހެން ހިތަށް އެރިޔަސް މިހިތަށް މިވާގޮތެއް، ކީއްވެތަ ކޮންމެ ފަހަރަކު އަހަރެން ހަނދާން މިނެތެނީ...............އެއީ މީހެއްގެ ހައްގެއްކަން އެނގޭއިރުވެސް އެކަމަށް ފަރުވާލެއް ނުބެހެއްޓިގެން މިއުޅެނީ ކީއްވެތަ...............ހައަހަރު އެހަނދާންތަކާއި ދުރުވަން މަސައްކަތްކުރިން، އެކަމަކު ރެޔާއި ދުވާލު ހުސްވެގެން ދިޔައީ އެހަނދާނުގައި، ކޮންމެވެސް ދުވަހަކުން އަހަންނަށް ލިބޭނެކަމުގެ އުއްމީދުގަ............ޔާ ﷲ މިއަޅާއަށް ކެތްތެރިކަން ދެއްވާށި............އަހަރެންގެ ހިތް ނެގިނެގިފަ ޖެހޭއިރު ހީވަނީ ޅަދުވަސް އެނބުރިއަތުވެއްޖެއޭ ބުނާހެން.............އެހިތުގައި ކޫރެއްވެސް ނޭޅޭފަދަ............މީ ކޮންކަހަލަ އަޖައިބެއް............އަޖައިބުގެ މައްޗަށް ހުރި އަޖައިބެއް.............ހެ ހެ ހެ ހެ ހެ ............އަހަރެން މޮޔަވެދާނެ، ނޫން.........ނޫން، ދެން އިތުރަކަށް އަހަރެން ވާނެ މޮޔައެއް އޮންނާނެތަ، މިހާރުވެސް މިއުޅެނީ ދިވާނާއެއް ފަދައިން ވިއްޔަ..........ހެ ހެ ހެ ހެ ހެ" މަންހާ ކޮމްޕިއުޓަރ ގޮނޑީގައި ލެނގިލައިގެން އިނދެ ހިޔާލުތަކުގެ ތެރޭ ފީނަމުންދިޔައެވެ. އަދި ދޭތެރެއަކުން ހިތަށް އަރާ އެއްޗެހިން ހީލައެވެ.\n"ހޭ ސިސް، ބިޒީތަ؟ ތިއްތޭ ވާހަކައެއް ބުނަން ވެގެން..........." ޝަރަފް ފޯނުން މަންހާއަށް ގުޅާލުމަށްފަހު އަހާލިއެވެ.\n"ނޫން މައި ހެންޑްސަމް ބްރާދަރ، އަނެއްހެން ބިޒީއެއް ނޫން...........ކީއްކޮއްދޭންވީ" ވަސީމާއަށް މެންދުރުގެ ކެއުންތައްޔާރު ކުރުމުގައި އަތްގާތްކޮއްދޭން ހުރި މަންހާ ފޯނުންވާހަކަދެއްކިއެވެ.\n"ކާކު، ދޮންބެތަ..........." ވަސީމާ ރައިސް ކުކާރއިން ބަތްއަޅަމުން އަހާލިއެވެ.\n"ނޫން، ތިއްތޭ" މަންހާ ފޯނުގައި ހުރެ ވަސީމާގެ ސުވާލަށް ޖަވާބު ދިނެވެ.\n"މަންކޮ، ޔޫ ގޮޓް ދި ޖޮބް، އެމީހުން އިރުކޮޅަކުން ގުޅާނެ، މާދަމާ ޖޮބަށް ނުކުންނަންވީ............ނިއުސް ލިބުމާއެކު އަވަހަށް މިގުޅީ........" ޝަރަފްގެ އަޑުންވެސް އޭނަ އުފާވެފައި ހުރިވަރު އެނގުނެވެ.\n"ރިއަލީ...........ބަޓް ތިއްތޭ........" މަންހާ އެއްޗެއް ބުނަން އުޅެފަވެސް ހުއްޓާލިއެވެ. އޭނަގެ މޫނުމަތިންވެސް އަޑަކުންވެސް އުފާވެރިކަމެއް ނުފެނުނެވެ.\n"ކިހިނެތްވީ؟" ޝަރަފް އަވަހަށް އަހާލިއެވެ.\n"ކަމެއްނުވޭ، ދެން އަވަހަށް އާދޭ މެންދުރު ކާން ގެއަށް، ދޮންބެވެސް އިރުކޮޅަކުން އަންނާނެ" މަންހާ އުފާވެރިކަން ދައްކަން މަސައްކަތްކުރަމުން ފޯނު ބޭއްވިއެވެ. އޭނަ ވަސީމާ ގާތު އެއްވެސް އެއްޗެއް ނުބުނެ ކުރިއެކޭވެސް އެއްގޮތަށް އަތްގާތް ކޮއްދެމުންދިޔައެވެ.\nމަންހާއަށް އިރުއިރުކޮޅާ ފޯނަށް ބަލާލެވެއެވެ. ހިތާ ހިތާ އޭނަ އިންތިޒާރު ކުރަމުންދިޔަ ފޯންކޯލް އަންނާނެނަމައޭ ދުޢާކުރަމުންދިޔައެވެ. އެހެންނަމަވެސް އޭނައަށް ގުޅީ އިންޓަރވިއުއަށް ދިޔަތަނުންނެވެ. ވަޒީފާ ހަމަޖެހިފައިވާކަމާއި މާދަމައިން ފެށިގެން ވަޒީފާއަށް ޖޮއިން ކުރަންވީކަމުގައި ބުންޏެވެ. މެންދުރު ކެއުމަށް ގެއަށް އެންމެން ހަމަވިއިރު އެކެއް ޖަހަނީއެވެ. ޝިމާދު އާއި ސަޢީދު ދިޔައީ މޫސަ ކަމަކު ބުނެގެން އެކަންތައް ކޮއްދޭށެވެ. ޝަރަފްއަކީ ހުކުރެއް ހޮނިހިރެއް އޮންނަ މީހެއް ނޫނެވެ. ހިތަށް އަރައިފިއްޔާ އެދުވަސްތަކުގަވެސް އޭނަ އޮފީހަށް ގޮސްދާނެއެވެ. ކާމޭޒުދޮށުގައި އެންމެން ހަމަވުމަށް އެހާގިނައިރު ނެގީ އެހެންވެއެވެ.\nކާމޭޒުމައްޗަކީ އާމުކޮށް އާ ވާހަކަތަކުގެ ކުރި ފަޅައިގެން ދާ ތަނެކެވެ. އެގޮތުން މަންހާގެ ވަޒީފާ ހަމަޖެހުނު ވާހަކަވެސް ޝަރަފު މުޅި އާއިލާއާއި ހިއްސާކުރީ މެންދުރުގެ ކައުމުގެ ތެރެއިންނެވެ. ސަޢީދު އާއި ވަސީމާގެ އިތުރުން މުޅި އާއިލާގެ ހުރިހާ އެންމެންވެސް ތިބީ އުފަލުންނެވެ.\n"ތިއްތޭ ހީކުރީ އޭރު މަންމަ ގާތު ބުނާނެ ކަމަށް" ޝަރަފު ބުނެލިއެވެ.\n"ބުންޏަސް ސަލާމަތެއް ނޯންނާނެ، ނުބުނީ އެސަޕްރައިޒިންގ ހަބަރު ދޭމީހަކީ ތިއްތޭ ކަމުގައި ހަދަންވެގެން، އާފްޓަރ އޯލް މީ ތިއްތޭ ހޯދަދިން ޖޮބެއްނު............ތޭންކްސް" މަންހާ ހިނިތުންވެލަމުން ބުނެލިއެވެ.\nމެންދުރުފަސްވެ ތިނެއްޖަހަނިކޮށް މަންހާއަށް ފޯންކޯލެއް އައެވެ. ލޭންޑް ލައިން ނަންބަރަކަށް ވުމާއިއެކު އެއީ ކޮންތާކުން އައި ފޯންކޯލެއް ކަމެއް ނޭގިހުރެ ފޯނުނަގާ ހެލޯއޭ ބުނެލިއެވެ.\n"ހެލޯ..........މީ މޮޑަރން ޑިޒައިން ޕްރައިވެޓް ލިމިޓެޑްއިން، ވަޒީފާއަށް އެދިލައްވާފަ ދޮއްތޯ އޮތީ" އަންހެން ކުއްޖަކު ވާހަކަދައްކަމުންދިޔައެވެ.\n"ޔެސް.........އެޕްލައިކޮއްފަ އިންނާނީ" މަންހާ މަޑުމައިތިރި ކަމާއިއެކު ބުނެލިއެވެ\n"މާދަމާ ހެނދުނު ނުވަގަނޑި ބަޔަށް އިންޓަރވިއުއަށް މިކޮޅަށް ދުރުވެދެއްވާ އިނގޭތޯ، އަދި އައި.ޑީ ކާރޑް އާއި ތައުލީމީ ސެޓްފިކެޓްތައް ގެންނެވުން ވަރަށް މުހިއްމު ވާނެ.......ދެންބާއްވަނީ، ހޭވް އަ ގުޑް ޑޭ..........." ފޯނުގެ އަނެއްފަރާތުން ވާހަކަ ދެއްކިކުއްޖާ ބުނަންބޭނުންވި ވާހަކަ ބުނެވުމާއިއެކު ފޯނު ބާއްވައިފިއެވެ.\nމަންހާ ހުރީ ހުރިތަނުން ގުޑިލަންވެސް ނޭގިފައެވެ. އޭރު އޭނަގެ ދެލޯ ބޮޑުވެ އަނގަވަނީ ހުޅުވިފައެވެ. ފޯނު ހިފަހައްޓައިގެން ހުރިގޮތަށް އޭނަގެ ކޮޓަރީގައި ހުރީއެވެ. ލޯގަނޑުކުރިމަތީ ހުރުމުގެ ސަބަބުން އޭނައަށް އޭނަގެ އަމިއްލަ ސޫރަ ފެންނަމުންދިޔައެވެ. އެދެލޮލުގެ ތެރެއިން ފާޅުވެ ވިދާބަބުޅަމުން އައި ކަރުނަތިކި އެރީތި ބޮޑު ދެލޮލުގެ ހިމަކޮޅުން ކޯތާފަތުގައި ބީހެމުން ފައިބައިގެން ދިޔައެވެ. އެވަގުތު އެސްފިޔަޖަހާލެވުނެވެ. އެރީތި ދިގު އެސްފިޔަތައްވެސް ތެމިގެންދިޔައެވެ. ކީއްވެކަމެއްނޭގެއެވެ. އެއްވެސް ހިފެހެއްޓުމެއްނެތި މަންހާއަށް މޫނުގައި ދެއަތްއަޅާ އެނދުމައްޗަށް ގޮސް ބަންޑުން ވެއްޓިގަތެވެ. އަދި މަންހާއަށް ރޮވެންފެށުނެވެ. އެހިތަށްވަނީ ބުނެދޭން ނޭގޭ ގޮތްތަކެއްވެފައެވެ. ފުންއަސަރުތަކެއް ކުރުވާފައެވެ. އެދެލޮލުން ފައިބައިގަތް މުތީތަކެއްފަދަ ކަރުނަތައް އެކަމުގެ ހެއްކަކަށް ފުދެއެވެ.\nހަވީރު ރަޙުމަތްތެރިންނާއިއެކު ބޭރަށް ދާން ރާވާފައިވާ މަންހާ އެނދުގައި އޮތީ ދެހިޔާލެއްގައެވެ. ބޭރަށް ދާނީ ތޯ ނޫނީ ނޫންތޯ ހިތައް އަރާވަރުންނެވެ. ގަޑި ކައިރިވިވަރަކަށް އެކުވެރިންގެ ފޯނު ކޯލްތައް އަންނަލެއް އަވަސްވިއެވެ. މަންހާ ފޯނު ނުނަގަން އެނދުގައި އޮތްގޮތަށް އޮތީއެވެ.\n"ހޭ ގާރލް އާރ ޔޫ އޯކޭ..........ކޮންއިރެއް ގުޅާތާ" އަލީޝާ އާއި އަމާނީ މަންހާގެ ކޮޓަރިއަށް ވަންނަމުން ބުނެލިއެވެ.\n"މަން، އަޅެ ހީވޭތަ އަހަރުމެން މިވާހަކަ ދައްކަނީ އޭނަ އާއި ހެން.............." އަމާނީ އުނަގަނޑުގައި ދެއަތްއަޅުވާލަމުން މަންހާއަށް ބަލަންހުރެ ބުނެލިއެވެ.\n"ނޯ މޫޑް ގާރލްސް........." މަންހާ އުއްޑުން އެނބުރިލަމުން ސީލިންގްއަށް ބަލަހައްޓައިގެން އޮވެ ބުނެލިއެވެ.\n"އޯކޭ..........އޯކޭ.............ޓެލް އަސް.................މިހާރު ކިހިނެތްވީ، އަނެއްކާވެސް ވިޝާލްގެ ކަންތައްގަނޑުތަ" އަލީޝާ އާއި އަމާނީ މަންހާގެ ގާތަށް އެނދުމައްޗަށް އަރާ އިށީނެވެ.\n"އިންޓަރވިއުއަށް ގުޅައިފި...........އިޓް ސްކެއަރސް މީ އަލޮޓް، ކީއްވެކަމެއް ނޭގެ ހަމަ ބިރުގަންނަނީ........" މަންހާ އަދިވެސް ވާހަކަދެއްކީ ސީލިންގައަށް ބަލަހައްޓައިގެން އޮވެއެވެ.\n"ބަޓް މަންގެ ތިއްތޭ އަހަރުމެން މިގެއަށް ވަންނައިރަށް ބުނެފި މަންކޮއަށް ޖޮބު ލިބިއްޖެޔޯ، އެއީ ދެން ކޮންވާހަކައެއް، ނޫނީ މަން ތިދައްކަނީ ކޮންވާހަކައެއް؟" އަލީޝާ ހައިރާންކަމާއިއެކު ވާހަކަދެއްކިއެވެ.\n"އަހަރެން އެމީހަކު ދެކިލުމަށް ކެތްތެރިކަން ކޮޅުން ލާފައިވާ ފަރާތަކީ ކޮބާތަ، އެއޮފީހުން އިންޓަރވިއުއަށް ކީ ވާހަކަ މިބުނީ، މާދަމާ ހެނދުނު ދާންއޮތީ........." މަންހާގެ މޫނުމަތިން ފެންނަނީ މާޔޫސްކަމެވެ.\n"މިހާރު އެނގިއްޖެ ތިވާ ގޮތެއް، ހިނގާ ތައްޔާރުވެގެން އަހަރުމެންނާއެކު ހިނގާލަން ދަމާ، އޭރުން ބޯހަމަޖެހިދާނެ، އަދިވެސް މަން ނެގެޓިވްކޮށް ވިސްނަންތަ............ނިކަން މީހާ ހަމަޖެހިބަލަ، އިޓްސް އަ ގުޑް ތިންގ އެއްނު އިންޓަރވިއުއަށް ކީކަން، ޔަގީނުންވެސް ޗާންސް ބޮޑުވެއްޖެއެއްނު.............ސޯ ލިބިވެސް ދާނެ، ކަމޯން ތެދުވޭ ދެން" އަމާނީ މަންހާގެ އަތުގައި ހިފާ ދަމަމުން ވާހަކަދެއްކިއެވެ. އަލީޝާވެސް އަމާނީ އާއި އެހީތެރިވަމުން މަންހާ ނަގަން މަސައްކަތްކުރިއެވެ.\nމަންހާ އެންމެފަހުން ތެދުވެ އެނދުގައި އިށީނެވެ. އަލީޝާ ކޮޓަރި ދޮރުލައްޕަލަމުން މަންހާގެ އަލަމާރި ހުޅުވާލިއެވެ. އަދި އޭނަ ލާނެ ހެދުމެއް ނަގާ އެނދުގެ ބޯލާކޮޅު ފަޑީގައި އަޅުވާލިއެވެ. މަޑު ނޫކުލައިގެ ޓޮޕުކޮޅަކާއި ކޮޓުން ފޮތީގެ ރޫޖައްސާފައިވާ ފެހިކުލައިގެ ދިގު ސްކާރޓޭކެވެ. އަދި ހެދުމާއި ގުޅޭނޭ ބެލްޓެކެވެ.\n"ކަމޯން، ގެޓް ރެޑީ މަން..........." އަމާނީ މަންހާގެ އަތުގައި ހިފާ ތެދުކުރަމުން ބުނެލިއެވެ.\n"ބައިވަރު ކުދިން އިންޓަރވިއުއަށް ގޮސްތިބިއްޔާ ކިހިނެތްވާނީ، އަނެއްކާ އިންޓަރވިއުކުރާނީ ކާކުކަމެއްވެސް ނޭގެ..............އެލީ..........މާނީ...........އަހަރެން ނުހޮވިއްޖެއްޔާ...........ދެން..............އޯ...........އެހެންވެއޭ ބިރުގަންނަނީ" މަންހާ ތައްޔާރުވަމުން ވާހަކަދެއްކިއެވެ.\n"އޭގަ ބިރުގަންނަންވީ ކަމެއްނެތެއްނު، ޝޯ ޔޯ ޓްރޫ ސެލްފް މަން، ބީ އޮނަސްޓް ވިތް ޔޯ ސެލްފް.........އަހަރުމެން ކައިރީވެސް މަން ބުނަނީ އެހެންނު، މިފަހަރު އަހަރުމެން މިބުނީ މަން ކައިރީ އެގޮތަށް ކަންތައްކުރުމަށް..........." އަމާނީ ބުނެލިއެވެ.\nއެކުވެރިންގެ އެކި ވާހަކަތަކާއި އެމީހުންނާއިއެކު ބޭރަށް ނުކުމެވުމާއިއެކު މަންހާގެ ހިތަށް ކުޑަނަމަވެސް ފިނިކަމެއް ލިބިގެންދިޔައެވެ. ކައިރީގައި އާއިލާގެ މީހަކުނެތި މިނިވަންކަމާއިއެކު މަންހާއަށް އޭނަގެ ރަޙުމަތްތެރިންނާއިއެކު ގޭންބޭރުގައި ވަގުތު ހޭދަކުރަން ލިބުމުން ހާއްސަ މިނިވަންކަމެއް އިޙްސާސް ކުރެވިގެންދިޔައެވެ. އެނބުރި ގެއަށް އައިއިރު މަންހާގެ ހިތުގައިވާ ހުރިހާ އުދާސްތަކެއް ފިލާ ގޮސްފައިވާފަދައެވެ. އެކަމަކު އަދިވެސް ބަނޑުގައި ކުދިކޮކާ އުދުހޭ ފަދަ ގޮތްތަކެއް އިޙްސާސް ވަމުންދިޔައެވެ.\nނިދީގައިވެސް މަންހާގެ ދުލުން ނުކުތީ ދާއިންގެ ނަމެވެ. އެހެނީ އެހިތް ދާއިން އާއި ގުޅިފައިވަނީ ދުވަހަކުވެސް ވަކިވުމެއްނެތްފަދަ ވަރުގަދަ ގުޅުމަކުންނެވެ. އެހިތް ހޭލާ ހުންނައިރުވެސް ފުންމިންނޭގޭ ގަދަ ނިދީގައިވާ ހިނދުވެސް ހަމައެކަނި ވަފާތެރިވާ ފަރާތަކީ އެއީއެވެ. ދާއިންއެވެ. ހުވަފެނުގައި ގޮސް ދާއިންގެ ދެއަތްތިލާގައި އެފިނިފެންމަލެއްގެ ދެފިޔަފަދަ މަޑުތުންފަތުން ބޮސްދެއެވެ. ނިދިން ހޭލެވެންދެން ދާއިންގެ ފިރިހެންވަންތަކަމުގެ ލާމަސީލު މޫނަށް މަންހާ ބަލަމުންދެއެވެ. އެކަމަކު މިއިން އެއްވެސް ކަމަކީ ހަގީގަތެއްނޫނެވެ. ހަމައެކަނި މަރާލެވިފައިވާ ލޮލުގެ ތެރެއިން ބަލަމުންދާ ހަގީގަތެއްނެތް ހުވަފެންތަކެކެވެ.\nފަތިސްނަމާދުން ފޭބި މަންހާ އަވަސް އަވަހަށް ދުވަމުން ސިޑިން ފައިބައިގެން ދިޔައީ ޝަރަފް އޮފީހަށް ދިއުމުގެ ކުރިން އޭނައާއި ބައްދަލު ކުރުމަށެވެ. ވަސީމާ ދިއްކޮލި ކިރުތަށީގައިވެސް ހިފުމެއްނެތި އޭނަ އަވަސްވެ ގަތީ ޝަރަފްގެ ކޮޓަރިއަށް ވަނުމަށެވެ. (ނުނިމޭ)


School fair thakah baarubodu hafthaaeh! | Mihaaru\nާތާޖުއްދީން ސްކޫލުގެ ފެއާގައި، އެޑިއުކޭޝަން މިިނިސްޓަރު ޑރ. އައިޝަތު އަލީ އާއި އެ ސްކޫލުގެ ޕްރިންސިޕަލް ބަޝީރާ އަދި ދަރިވަރުންތަކެއް ބައިވެރިވަނީ.-- ފޮޓޯ: ތާޖުއްދީން ސްކޫލު\nސްކޫލު ފެއާތަކަށް ބާރުބޮޑު ހަފުތާއެއް!\n05 އޯގަސްޓް 2019 - 09:525comments\nސްކޫލުތަކުގައި ފެއާތައް މައިގަނޑު ގޮތެއްގައި ބާއްވަނީ، އެ ސްކޫލަކުން ކުރަން ބޭނުންވާ ކަމަކަށް ނުވަތަ ކަންކަމަށް ފައިސާ ހޯދުމަށެވެ. ކެންޓީނާއި ތަފާތު އެކި ސްޓޯލްތައް ބަހައްޓައިގެން އެއްޗެހި ވިއްކައިގެން ފައިސާ ހޯދަ އެވެ. އެގޮތުން މި ދިޔައީ މާލޭގެ ސްކޫލުތަކަށް ބާރުބޮޑު ހަފުތާއެކެވެ. ފަސް ވަރަކަށް ސްކޫލުގައި ފެއާ ބާއްވާފައި ވެ އެވެ.\nތާޖުއްދީން ސްކޫލުގެ ޕްރިންސިޕަލް ބަޝީރާ މުހައްމަދު ވިދާޅުވިގޮތުގައި ހަތަރު އަހަރުގެ މެދުކެނޑުމަކަށް ފަހު މިދިޔަ ބުރާސްފަތި ދުވަހުގެ ރެއިން ފެށިގެން ހޮނިހިރު ދުވަހުގެ ހަވީރު ވަންދެން ފެއާ ކުރިއަށް ގެންދިޔައީ ސްކޫލުގެ 30 ވަނަ އަހަރީ ދުވަހާ ގުޅުވައިގެންނެވެ. އެ ހަރަކާތުގެ ބޭނުމަކަށްވީ، ދަރިވަރުންނަށް މަޖާކޮށްލާ، ކުޅިވަރު ކުޅޭނެ ފުރުސަތުތައް ފަހިކޮށްދިނުމަށް ކަމަށް ވިދާޅުވި އެވެ.\nއަމީނިއްޔާ ސްކޫލުގެ ފެއާގައި ދަރިވަރުންތަކެއް ކުޅެނީ.-- ފޮޓޯ: އަމީނިއްޔާ ސްކޫލް\nއެކި ހިދުމަތް ދޭ މީހުންނަށް، އެ މީހުންގެ ތަކެތި އިސްތިހާރުކުރަން ތާޖުއްދީީންގެ ފެއާއިން މޭޒު ދޫކޮށްފައި ވެ އެވެ. ނަމަވެސް ފެއާއިން ލިބުނު ފައިސާގެ އަދަދެއް އަދި ނޭނގެ އެވެ.\nއޭނާ ވިދާޅުވިގޮތުގައި އެކި ހަރަކާތްތަކުން ލިބޭ ފައިސާ ހަރަދުކުރަނީ ޕީޓީއޭގެ އެކްސްކޯގެ ނިންމުމާ އެއްގޮތަށެވެ.\n"ފެއާތަކާއި އެހެން ހަރަކާތްތަކުން ލިބޭ ފައިސާ ހަރަދުކުރަން ހަމަޖައްސާފައިވަނީ ދަރިވަރުންނާއި ސްކޫލުގެ ކުރިއެރުމަށް. އެކްސްކޯގެ ނިންމުމާ އެއްގޮތަށް އަމަލުކުރާނީ އަބަދު ވެސް،" 1500 ދަރިވަރުން ކިޔަވަމުން އަންނަ ސްކޫލުގެ ޕްރިންސިޕަލް ވިދާޅުވި އެވެ.\nޖަމާލުއްދީން ސްކޫލުގެ ފެއާގައި ބައިވެރިވި ދަރިވަރަކާއެކު އެޑިއުކޭޝަން މިނިސްޓަރު ޑރ. އައިޝަތު އަލީ.-- ފޮޓޯ: ޖަމާލުއްދީން ސްކޫލް\nޖަމާލުއްދީން ސްކޫލުގެ ފެއާ ބޮޑަށް އަމާޒުކުރީ އެ ސްކޫލުގެ ލައިބްރަރީ އިތުރަށް ތަރައްގީކުރުމަށެވެ. އެގޮތުން މިދިޔަ ހަފުތާ ބަންދުގައި ބޭއްވި ހަރަކާތުން 109،000ރ. އެއްކުރެވިފައިވާއިރު މީގެ ކުރިން ބޭއްވި ފެއާއާއެކު އެ މަސައްކަތަށް މިހާރު 250،000ރ. ލިބިފައިވާ ކަމަށް ޕްރިންސިޕަލް ހަސަން މުހައްމަދު ވިދާޅުވި އެވެ.\nހަސަން ވިދާޅުވީ މީގެ ކުރިން ފެއާތައް ބާއްވައިގެން ލިބުނު ފައިސާއިން ސްކޫލު ޑިޖިޓަލްކޮށްފައިވާ ކަމަށެވެ. އެފަދަ ފައިސާއިން ހަރަދުކުރަނީ ދަރިވަރުންނަށް ލާބަހުރި ކަންކަމުގައި ކަމަށް ވިދާޅުވި އެވެ.\nއިސްކަންދަރު ސްކޫލުގެ ފެއާއަށް، އެޑިއުކޭޝަން މިނިސްޓަރު ޑރ. އައިޝަތު އަލީ ބައިވެރިވެވަޑއިގަންނަވަނީ.--ފޮޓޯ: އިސްކަންދަރު ސްކޫލު\n"އެ މަސައްކަތް ސްކޫލު ބަންދުގައި ފަށާނަން. ރުފިޔާ ލިބޭ ވަރަކުން މަސައްކަތް ކުރިއަށްގެންދާނީ. ކަރަންޓް ވަޔަރިންފަދަ މަސައްކަތްތައް ކުރަންޖެހޭނެ،" ހަސަން ވިދާޅުވި އެވެ.\nއަމީނިއްޔާ ސްކޫލުގެ ފެއާގައި، އެ ސްކޫލުގެ މުވައްޒަފުންތަކެއް ކުޅެނީ.-- ފޮޓޯ: އަމީނިއްޔާ ސްކޫލު\nއޭނާ ވިދާޅުވި ގޮތުގައި ގިނަ ސްކޫލުތަކެއްގައި އެއްފަހަރާ ފެއާ ބޭއްވުމުން، އެތަނަށް ޒިޔާރަތްކުރި މީހުންގެ އަދަދު ކުރީ އަހަރުތަކަށްވުރެ މަދެވެ. ނަމަވެސް 2140 ދަރިވަރުން ކިޔަވަމުން އަންނަ ސްކޫލުގެ ފެއާ ވެސް ކާމިޔާބު ކަމަށް ވިދާޅުވި އެވެ.\nއެހެން ސްކޫލުތަކާ ހިލާފަށް "އަމީނިއްޔާ އަލިމަސް ކާނިވާ 2019" އަށް މިއީ ފަހުގެ ތާރީހެއްގައި އެންމެ ކާމިޔާބު ފެއާ އެވެ. އެސްޓީއޯ އަދި އެލައިޑްގެ އެހީގައި ކުރިއަށް ގެންދިޔަ ފެއާގައި ރެޕަލިންނާއި ބިރުވެރި ހޮހަޅަ އާއި މިއުޒިކް ޝޯ ބާއްވާފައި ވެ އެވެ. އެ ސްކޫލުގެ ޑެޕިއުޓީ ޕްރިންސިޕަލް ފާތިމަތު ހިލްމީ ވިދާޅުވިގޮތުގައި އާއްމުންނަށް ހުޅުވާލައިގެން ބޭއްވި ފެއާގައި ދަރިވަރުންނަށް ހިތްހަމަޖެހޭ، އުފާވެރި މާހައުލެއް ގާއިމްކޮށްދީފައިވާ ކަމަށް ވިދާޅުވި އެވެ.\nދަރިވަރުންގެ ކުރިއެރުމަށް ފެއާއިން ލިބުނު ފައިސާއިން ހަރަދުކުރާނީ،" ފާތުން ވިދާޅުވި އެވެ.\nއެ ސްކޫލުތަކުގެ އިތުރުން އިސްކަންދަރާއި މަޖީދިއްޔާގައި ވެސް ފެއާ ބާއްވާފައި ވެ އެވެ.\nއިތުރު ލިޔުންތައް ސްކޫލް ތައުލީމް އެޑިއުކޭޝަން މިނިސްޓްރީ ކިޔަވާކުދިން\nތައުލީމީ ގާނޫނު: ތައުލީމީ ދާއިރާއަށް ބޮޑު އުއްމީދެއް\nތައުލީމުގެ ގާނޫނުން ދާއިރާ ތަރުތީބުކޮށްދޭނެ: މިނިސްޓަރު\nފެހެންދޫ ދަރިވަރުން "ސްކޫލުފެރީ" ބޭނުންކުރަން ފަށައިފި\n22 hours ago 184


PHOTO GALLERY: Sharuee dhaairaage seminar feshumuge rasmiyyaathu | Mihaaru\nފޮޓޯގެލަރީ / ޖުޑީޝަރީ\nޝަރުއީ ދާއިރާގެ ސެމިނާ ފެށުމުގެ ރަސްމިއްޔާތު\nމާލެ: ފެބުރުއަރީ 19، 2019: ޝަރުއީ ދާއިރާ މިނިވަންކުރުމާއި ހަރުދަނާކުރުމާ ގުޅޭގޮތުން ބާއްވާ ސެމިނާ ފެށުމުގެ ރަސްމިއްޔާތު: ޝަރުއީ ދާއިރާ އިސްލާހުކުރުމުގެ މަގްސަދުގައި މިއަދު ފެށި މަހާސިންތާގައި ގާނޫނީ ދާއިރާގެ ތަޖުރިބާކާރު ބޭފުޅުން އެކި މައުލޫމާތަކަށް ކަރުދާސްތައް ހުށަހަޅުއްވައި، އެ ކަންކަމާ ބެހޭ ގޮތުން މަޝްވަރާކުރުމަށް ވަނީ ހަމަޖެހިފަައި---. ފޮޓޯ: ހުސައިން ވަހީދު/މިހާރު\nމާލެ: ފެބުރުއަރީ 19، 2019: ޝަރުއީ ދާއިރާ މިނިވަންކުރުމާއި ހަރުދަނާކުރުމާ ގުޅޭގޮތުން ބާއްވާ ސެމިނާ ފެށުމުގެ ރަސްމިއްޔާތުގެ ތެރެއިން---. ފޮޓޯ: ހުސައިން ވަހީދު/މިހާރު\nމާލެ: ފެބުރުއަރީ 19، 2019: ޝަރުއީ ދާއިރާ މިނިވަންކުރުމާއި ހަރުދަނާކުރުމާ ގުޅޭގޮތުން ބާއްވާ ސެމިނާ ފެށުމުގެ ރަސްމިއްޔާގައި ސުޕްރީމް ކޯޓުގެ5ފަނޑިޔާރުން ބައިވެރިވެވަޑައިގަންނަވަނީ---. ފޮޓޯ: ހުސައިން ވަހީދު/މިހާރު\nމާލެ: ފެބުރުއަރީ 19، 2019: ޝަރުއީ ދާއިރާ މިނިވަންކުރުމާއި ހަރުދަނާކުރުމާ ގުޅޭގޮތުން ބާއްވާ ސެމިނާ ފެށުމުގެ ރަސްމިއްޔާތުގައި ނައިބުރައީސް ފައިސަލް ނަސީމް އަދި މަޖިލީހުގެ ރައީސް ގާސިމް އިބްރާހިމް ބައިވެރިިވެވަޑައިގަންނަވަނީ---. ފޮޓޯ: ހުސައިން ވަހީދު/މިހާރު\nމާލެ: ފެބުރުއަރީ 19، 2019: ޝަރުއީ ދާއިރާ މިނިވަންކުރުމާއި ހަރުދަނާކުރުމާ ގުޅޭގޮތުން ބާއްވާ ސެމިނާ ފެށުމުގެ ރަސްމިއްޔާތުގައި ލޯޔަރު ޝަމީމް ބައިވެރިވެވަޑައިގަންނަވަނީ---. ފޮޓޯ: ހުސައިން ވަހީދު/މިހާރު\nމާލެ: ފެބުރުއަރީ 19، 2019: ޝަރުއީ ދާއިރާ މިނިވަންކުރުމާއި ހަރުދަނާކުރުމާ ގުޅޭގޮތުން ބާއްވާ ސެމިނާ ފެށުމުގެ ރަސްމިއްޔާތުގައި ސުޕްރީމް ކޯޓުގެ5ފަނޑިޔާރުން ބައިވެރިވެވަޑައިގަންނަވަނީ---. ފޮޓޯ: ހުސައިން ވަހީދު/މިހާރު\nމާލެ: ފެބުރުއަރީ 19، 2019: ޝަރުއީ ދާއިރާ މިނިވަންކުރުމާއި ހަރުދަނާކުރުމާ ގުޅޭގޮތުން ބާއްވާ ސެމިނާ ފެށުމުގެ ރަސްމިއްޔާތުގައި ޑެޕިއުޓީ އެޓާނީ ޖެނެރަލް ހަދީޖާ ޝަބީން ބައިވެރިވެވަޑައިގަންނަވަނީ---. ފޮޓޯ: ހުސައިން ވަހީދު/މިހާރު\nމާލެ: ފެބުރުއަރީ 19، 2019: ޝަރުއީ ދާއިރާ މިނިވަންކުރުމާއި ހަރުދަނާކުރުމާ ގުޅޭގޮތުން ބާއްވާ ސެމިނާ ފެށުމުގެ ރަސްމިއްޔާތުގައި ނައިބުރައީސް ފައިސަލް ނަސީމް ވާހަކަދައްކަވަނީ---. ފޮޓޯ: ހުސައިން ވަހީދު/މިހާރު\nމާލެ: ފެބުރުއަރީ 19، 2019: ޝަރުއީ ދާއިރާ މިނިވަންކުރުމާއި ހަރުދަނާކުރުމާ ގުޅޭގޮތުން ބާއްވާ ސެމިނާ ފެށުމުގެ ރަސްމިއްޔާތުގައި އުއްތަމަފަނޑިޔާރު އަހުމަދު އަބްދުﷲ ދީދީ ވާހަކަދައްކަވަނީ---. ފޮޓޯ: ހުސައިން ވަހީދު/މިހާރު\nމާލެ: ފެބުރުއަރީ 19، 2019: ޝަރުއީ ދާއިރާ މިނިވަންކުރުމާއި ހަރުދަނާކުރުމާ ގުޅޭގޮތުން ބާއްވާ ސެމިނާ ފެށުމުގެ ރަސްމިއްޔާތުގައި މަޖިލީހުގެ ރައީސް ގާސިމް އިބްރާހިމް ބައެއް ފަނޑިޔާރުންނާ ސަލާމްކުރައްވަނީ---. ފޮޓޯ: ހުސައިން ވަހީދު/މިހާރު\nމާލެ: ފެބުރުއަރީ 19، 2019: ޝަރުއީ ދާއިރާ މިނިވަންކުރުމާއި ހަރުދަނާކުރުމާ ގުޅޭގޮތުން ބާއްވާ ސެމިނާ ފެށުމުގެ ރަސްމިއްޔާތުގައި އުއްތަމަފަނޑިޔާރު އަހުމަދު އަބްދުﷲ ދީދީ އަދި ފަނޑިޔާރު ހައިލަމް ސަލާމްކުރައްވަނީ---. ފޮޓޯ: ހުސައިން ވަހީދު/މިހާރު\nމާލެ: ފެބުރުއަރީ 19، 2019: ޝަރުއީ ދާއިރާ މިނިވަންކުރުމާއި ހަރުދަނާކުރުމާ ގުޅޭގޮތުން ބާއްވާ ސެމިނާ ފެށުމުގެ ރަސްމިއްޔާތުގައި ފަނޑިޔާރު ހައިލަމް ބައިވެރިވެވަޑައިގަންނަވަނީ---. ފޮޓޯ: ހުސައިން ވަހީދު/މިހާރު


Anwar ge thaaeedhaa eku Mahathir anekkaves verikamah | Mihaaru\nދުނިޔެ / މަހާތިރު މުހައްމަދު\nއަންވަރުގެ ތާއީދާ އެކު މަހާތިރު އަނެއްކާވެސް ބޮޑުވަޒީރު ކަމަށް\nކުއާލަ ލަމްޕޫރުގެ ނޭޝަނަލް ޕެލަސްގައި ބޮޑު ވަޒީރު މަހާތިރު (ކ) އާ އަންވަރު މެއި 6. 2018 ގައި ބައްދަލު ކުރައްވަނީ. --ފޮޓޯ:އޭއެފްޕީ\n29 ފެބުރުއަރީ 2020 - 13:45\nކުއާލަ ލަމްޕޫރު (ފެބްރުއަރީ 29) - ބޮޑު ވަޒީރުގެ މަގާމުން މިދިޔަ ހޯމަ ދުވަހު ކުއްލިއަކަށް އިސްތިއުފާ ދެއްވުމަށް ފަހު، އަންވަރު އިބްރާހިމްގެ ތާއީދާ އެކު، އަލުން ބޮޑުވަޒީރުގެ މަގާމަށް ވަޑައިގަތުމަށް މަހާތިރު މުހައްމަދު މިއަދު ނިންމަވައިފި އެވެ.\nއުމުރުން 94 އަހަރުގެ މަހާތިރު އިސްތިއުފާ ދެއްވުމާ އެކު އަންވަރު ވަނީ އޭނާ ނުހިމަނައި އާ ކޯލިޝަނެއް އުފެއްދުމަށް މަހާތިރު މަސައްކަތް ކުރައްވާ ކަމަށް ތުހުމަތު ކުރައްވައިފަ އެވެ. އެހެންވެ އަންވަރު ވެސް މަސައްކަތް ކުރެއްވީ އެހެން ޕާޓީތަކުގެ ތާއީދާ އެކު ބޮޑު ވަޒީރު ކަމަށް ވަޑައިގަތުމަށެވެ. މަހާތިރު ވެސް ވިދާޅުވެފައި ވަނީ ޕާޓީތަކުން ތާއީދު ލިބިއްޖެ ނަމަ އަނެއްކާ ވެސް ވެރިކަމަށް ވަޑައިގަންނަވާނެ ކަަމަށެވެ.\nއަންވަރު ނުހިމަނާ ކޯލިޝަނެއް އުފެއްދުމަށް ކުރި މަސައްކަތް ކާމިޔާބުނުވުމުން މަހާތިރު ވަނީ އަންވަރުގެ "ޕެކްޓް އޮފް ހޯޕް" ކޯލިޝަނާ ބައްދަލު ކުރައްވައިފަ އެވެ. އަދި ކޯލިޝަނުގެ ތާއީދު އޭނާ އަށް އޮތްކަން މިއަދު ވަނީ އިއުލާން ކުރައްވައިފަ އެވެ. އޭގެ ކުޑަ އިރުކޮޅެއް ފަހުން ކޯލިޝަނުން ވެސް ވަނީ މަހާތިރަށް ތާއީދު ކުރާ ކަމަށް ބުނެފަ އެވެ.\nމެލޭޝިއާގެ ބޮޑު ވަޒީރު މަހާތިރު (ކ) އާއި އަންވަރު އިބްރާހިމް. --ފޮޓޯ:އީޕީއޭ\nމަހާތިރާއި އަންވަރުގެ ސިޔާސީ ވާދަވެރިކަން އެއްފަރާތް ކުރުމަށް ފަހު އަނެއްކާވެސް އަތުގުޅާލީ ކުރީގެ ބޮޑު ވަޒީރު ނަޖީބު ރައްޒާގުގެ ކޯލިޝަނުން ވެރިކަމަށް އައުމުގެ ފުރުސަތު ނުދިނުމުގެ ގޮތުން ކަމަށްވެ އެވެ.\n"މިއީ ރައްޔިތުންނާއި ލޮބެވެތި ގައުމަށްޓަކައި ރަނގަޅަށް ގޮތެއް ނިންމަންވީ ވަގުތު،" ކޯލިޝަނުގެ ތާއީދު މަހާތިރަށް އޮތްކަމުގެ ލިޔުން ރަސްގެފާނަށް ހަވާލުކުރުމުގެ ކުރިން އަންވަރު، 72، ޓްވީޓް ކުރެއްވި އެވެ.\nމެލޭޝިއާގެ ބޮޑު ވަޒީރުކަމަށް ވަޑައިގަތުމަށް މަދުވެގެން 112 މެންބަރުންގެ ތާއީދު ބޭނުންވާނެ އެވެ. މަހާތިރުގެ ޕަކަޓަން ހަރަޕާން ކޯލިޝަނުގައި ހިމެނޭ އަންވަރުގެ ޕާޓީ، ކެދިލާން ރަކިއަތު (ޕީކޭއާރު) އިން ޕާލަމެންޓުގެ 48 ގޮނޑި ކޮންޓްރޯލް ކުރެ އެވެ.\nމިއީ ރައްޔިތުންނާއި ލޮބެވެތި ގައުމަށްޓަކައި ރަނގަޅަށް ގޮތެއް ނިންމަންވީ ވަގުތު، --އަންވަރު\nއަންވަރުގެ ތާއީދާ އެކު މަހާތިރު އަނެއްކާވެސް ވެރިކަށް ވަޑައިގެންފި ނަމަ، އިސްތިއުފާ ދެއްވި އިރު އޮތް ސަރުކާރަށް ބަދަލުތައް އަންނާނެ އެވެ.\nކޮރަޕްޝަނުގެ އެތައް ތުހުމަތެއް ކޮށްފައިވާ ނަޖީބު ރައްޒާގު މަގާމުން ދުރުކުރުމަށް 2018 ވަނަ އަހަރު އެއްބަސްވެފައި ވަނީ ދެ އަހަރަށް ފަހު މަހާތިރު އިސްތިއުފާ ދެއްވާ ގޮތަށެވެ. އޭގެ ފަހުން ބޮޑު ވަޒީރުކަން ހަވާލު ކުރަން އޮތީ މަހާތިރުގެ ނައިބުކަން ކުރިން ކުރެއްވި އަންވަރަށެވެ. މަހާތިރު ވެރިކަމަށް ވަޑައިގެން މަހެއްހާ ދުވަސް ތެރޭ ވަނީ އަންވަރަށް ޝާހީ މައާފެއް ހޯއްދަވައިދެއްވައި، ޖަލުން މިނިވަންކޮށްފަ އެވެ.\nAa coalitionakun verikamah alun vadaigannavan Mahathir beynunvey\nއެކަމަކު، މަހާތިރާއި އަންވަރުގެ ސިޔާސީ ވާދަވެރިކަމަށް ބަލައި އަންވަރަށް ވެރިކަން ހަވާލުކޮށްފާނެކަމާ މެދު އޭރު ވެސް ބައެއް މީހުން ދިޔައީ ސުވާލު އުފައްދަމުންނެވެ.\nއަންވަރު ވިދާޅުވެފައި ވަނީ މަހާތިރު އިސްތިއުފާ ދެއްވީ އޭނާ ނުހިމަނާ އާ ސަރުކާރެއް އެކުލަވާލުމުގެ މަސައްކަތް ކުރަން ކަމަށެވެ. އަދި ވިދާޅުވީ ނަޖީބު ރައްޒާގު ވެރިކަމުން ދުރުކުރަން އުފެއްދި ކޯލިޝަނުގެ ތެރެއިން އޭނާ އަށް "ބޭވަފާތެރިވެއްޖެ" ކަމަށެވެ.\nމަހާތިރާއި އަންވަރަކީ ކުރިން ވަރަށް ގާތް ދެ ބޭފުޅުންނެވެ. އެކަމަކު ސިޔާސީ ގޮތުން ދެ ބޭފުޅުން ޚިޔާލު ތަފާތުވެ އަންވަރު މަގާމުން ދުރުކޮށް 1998 ވަނަ އަހަރު، ހަ އަހަރު ޖަލަށްލީ މަހާތިރުގެ ވެރިކަމުގަ އެވެ. އަންވަރުގެ މައްޗަށް ތުހުމަތުކޮށްފައި ވަނީ އެއް ޖިންސުން ގުޅުން ހިންގުމުގެ ކުށެވެ. އަންވަރުގެ މައްސަލަ މެލޭޝިއާގެ އެންމެ މަތީ ކޯޓުން ބެލުމަށް ފަހު އޭނާ މިނިވަން ކުރީ 2004 ވަނަ އަހަރު އެވެ. އަންވަރު ދެ ވަނަ ފަހަރަށް ޖަލަށްލީ ނަޖީބު ރައްޒާގުގެ ވެރިކަމުގައި 2015 ވަނަ އަހަރު އެވެ.\nމިފަދަ ސިސްޓަމްތަކަށް އޮންނަ ވެރިކަން މިއީ ގައުމާށާ ރައްޔިތުންނަށް އެއްވެސް ގޮތަކަށް ފައިދައި ހުރިވެރިކަންތަކެއްނޫނެވެ، އަބަދުވެސް އެކަކު އަނެކަކަށް ވެރިކަން ނުލިބިގެން ވެރިން ތެޅިފޮޅެނީއެވެ، ރައްޔިތުންނަގައި ޓެކުސްފައިސާކޮޅު މިވެރިން ވެރިކަމަށް ޚަރަދު ކުރުންފިޔަވައި އިތުރު ކުރިއެރުމެއް ރައްޔިތުންނަކަށް ނުލިބެއެވެ.\nމި މީހުންގެ އުމުރު މި ގުނަނީ ރަނގަޅަށްބާ އަންވަރު 72، ބާބެލުމަށް 60 އަހަރަށްވުރެ ދަށްހެން ހީވޭ. މާހާތީރު 92، ބަލާބެލުމަށް 70 އާ ގާތްކުރަނީ.\nޔާނު އަޔަ ނުދޭން އަހަރެމެން ވެސް ތިބޭނީ ތިހެން. ޖޭޕީ.\nމެލޭޝިޔާގެ ސިޔާސަތުވެސް މިހާރު ބޮޑު މަޖާގަނޑަކަށްވެއްޖެއެވެ.


Rinbudhoo foni roshigandakee ehen level eh\nރިނބުދޫ ފޮނި ރޮށިގަނޑަކީ އެހެން ލެވެލެއް!\nރިނބިދޫގައި ހަދާ އީދު ފޮނި ރޮށިގަނޑު: އެހެން ރަށްރަށުގައި ވެސް މި ރޮށިގަނޑު ހަދާ އުޅޭ\nރާއްޖޭގެ ހުރިހާ ރަށެއްގައި ވެސް އީދަށް ހާއްސަ ކަންކަމާއި ހަރަކާތް އޮވެ އެވެ. ގިނަ ރަށްރަށުގައި ވަރަށް ތަފާތު ކަންކަން ކުރެއެވެ. ވަރަށް ތަފާތު ވައްތަރުގެ ކާބޯތަކެތި ވެސް އެކި ރަށްރަށުގައި ތައްޔާރު ކުރެ އެވެ. އީދަށް ހާއްސަ ފޮނި ރޮށިގަނޑަކީ ބައެއް ރަށްރަށުގައި ހިންގާ ރޮށިގަނޑަކަށް ވެއެވެ. ދ. ރިނބުދޫގައި އީދަށް ހަދާ ފޮށި ރޮށިގަނޑު އެއީ ވަރަށް ހާއްސަ ރޮއްޓެކެވެ. ރިނބުދޫ ރޮށިގަނޑުގައި ރަހަ ތަފާތު ވުމުގެ އިތުރުން ރޮށިގަނޑު އޮންނަ ގޮތް ވެސް ވަރަށް ތަފާތުވައި ފެންވަރު މައްޗެވެ.\nރިނބޫއަށް ނިސްބަތްވާ ބައެއް މީހުން ބުނެ ދޭ ގޮތުގައި އެހެން ރަށްރަށުގެ ރޮށިގަނޑު ފަދައިން ރިނބުދޫ ފޮނި ރޮށިގަނޑު ވެސް ހަދަނީ ގޮދަން ފުށުގަ އެވެ. ފުރަތަމަ ފުށަށް ފެން އަޅައިގެން ދިޔައިކޮށް ގިރާލައި ކުރައްފަތަކަށް އަޅައި ކެކި ކެކި ހުރި ހޫނު ފެންގަނޑަކަށް ލަނީ އެވެ. ރަނގަޅަށް ފުއްގަނޑު ކެކެންދެން އެގޮތަށް ފުއްގަނޑު މަޑުކުރާނެ އެވެ.\nއެ ރަށު މީހުން ބުނާ ގޮތުގައި ފުށް ގަނޑު ރަނގަޅަށް ކެކުނުކަން ދެނެގަންނާނީ ފުއްގަނޑަށް ދޭފަތް ކޮއްޕާ ފުއްގަނޑުގެ ހަރު މަޑުކަން ބަލާ މިންގަނޑަކުންނެވެ. ބޭނުންވާ ފެންވަރުގައި ފުށްގަނޑު ހަރުއަރާފައި ވާނަމަ ރޮށިގަނޑު ހަދާ ފުއްގަނޑު ކެކުނީ އެވެ. ހަރުވެފައިވާ ފުށްގަނޑު ފެނުން ނަގައި ހިހޫ ކޮށްލުމަށް ފަހު އެ ފުށްގަނޑު ހިމުންކޮށް ފުނޑު ކުރުމާއެކު ފުށްގަނޑުން ގޮށްވިރުވާން ޖެހެ އެވެ.\nބޭނުންވާ ފެންވަރުގައި ފުށްގަނޑުން ގޮށް ފިލުވައި ތައްުޔާރުކޮށް ނިމުމުން ތައްުޔާރު ކުރަން ޖެހެނީ ހާއްސަ ހަކުރު ގަނޑެކެވެ. އެ ހަކުރު ތައްޔާރު ކުރަނީ ވެސް އާދައިގެ ދޯބުރާލި ހަކުރެވެ. ފެންވަރަށް ބަދަލެއް ގެނެސް މޮޅު ކޮށްލުމަށް ބައެއް ފަހަރު ދޮންކެޔޮ ވެސް ބޭނުން ކުރެ އެވެ. ހާއްސަ ގޮތަކަށް ތައްޔާރުކޮށް ދިޔައި ކުރާ ރަތްކުލައިގެ ހަކުރާއެކު ފުށްގަނޑު މޮޑޭން ޖެހެ އެވެ. ވަރަށް ގަދައަށް މޮޑެން ޖެހެ އެވެ.\nއީދު ފޮނި ރޮށި\nމިއީ ވަރަށް ރަނގަޅަށް ވަރަށް ގަދައަށް މޮޑެންޖެހޭ ފުށްގަނޑެކެވެ. ރަނގަޅު ފެންވަރުގައި ފުށްގަނޑު މޮޑިވެއްޖެނަމަ ހުންނާނީ ރަތް އޮފްކުލައެއްގަ އެވެ. އަނގައަށް ވިރޭނެ އެވެ.\nރޮށިގަނޑު ތައްުޔާރު ކުރުމަށް ރޮށި ދަމާއެތީގައި ފުށްގުޅަ ދަމާނީ ތެޔޮ ލައިގެނެވެ. ރޮށިގަނޑު އެއް އިންޗީގެ ބޯ މިނަކަށް ރޮށި ދެމުމަށް ފަހުގައި ފިޔަން ނުވަތަ ވަޅި އަކުން ރޮށިގަނޑުގައި ޑިޒައިންތައް ކުރަހަނީ އެވެ. ފޮނި ރޮށި ޑިޒައިން ކުރަން ހާއްސަ ވަޅިއާއި ތެޔޮލީ ބޮލި ވެސް ގެންގުޅެ އެވެ.\nރީތިހާ ގޮތްގޮތަށް ޑިޒައިން ކުރުމަށް ފަހުގައި ތަވަޔަކަށް ތެޔޮ އެޅުމަށް ފަހު ރޮށި ހިއްކާނީ -- ތެއްލާނީ-- އެވެ. ތަވަޔަށް ތޮޔޮ އަޅާނީ ރޮށީގެ މައްޗަށް އަރާވަރަށެވެ. ތަވާފައި ރޮށިގަނޑު ބާއްވާނީ ޑިޒައިން ކޮށްފައިވާ ބައި އަޑިޔަށްވާ ގޮތަށެވެ. ރަނގަޅަށް ހަރުވެލައި ތެޔޮ ހިކެންދެން މަޑުކުރާނީ އެވެ. ދެ ފުށްވެސް ތެލުން ހިއްކާނީ އެހެނެވެ. އޭރުން ފޮނިރޮށިގަނޑު ނިމުނީ އެވެ.\nއީދަށް އެހެން ރަށްރަށުގައި ވެސް ފޮނި ރޮށިގަނޑު ހަދައެވެ. އެކަމަކު ރިނބުދޫގައި ފޮނި ރޮށިގަނޑުގަކީ ތަފާތު ރަހައެއް ތަފާތު ފެންވަރެކެވެ. ތައްޔާރު ކުރާތާ ދެތިން ދުވަސް ފަހުން މި ރޮށިގަނޑު އިތުރަށް މީރުވެ އެވެ.\nރިނބުދޫ އީދު ފާހަގަ ކުރުން ސަގާފަތް + ފަންނު\nބަދަލުވީ ގުޑީގެ ބާވަތް، ފޯރި ބަދަލެއް ނުވޭ!


Hagguthah hoadhaidheyn idhikolhun ihuthijaajuthah fashanee | Mihaaru\nލޯކަލް ކައުންސިލްތަކުގެ އިންތިޚާބަށް ޕީޕީއެމްގެ ކެމްޕެއިން ރަސްމީކޮށް ފެށުމަށް މާލޭގެ ކާނިވާ ސަރަހައްދުގައި، އެތައް ހާސް ސަޕޯޓަރުންތަކަކާ އެކު ބޭއްވި ބިޔަ ޖަލްސާ: ސަރުކާރު ޒިންމާދާރުކުރުވަން ޕީޕީއެމާއި ޕީއެންސީން ވަނީ އިހްތިޖާޖްކުރަން ނިންމާފައި. --- ފޮޓޯ: އަހުުމަދު އަވްޝަން އިލްޔާސް/މިހާރު\nހައްގުތައް ހޯދައިދޭން އިދިކޮޅުން އިހުތިޖާޖުތައް ފަށަނީ\n18 ޖޫން 2020 - 11:35 65 comments\nސިޔާސީ ހަތަރު ޕާޓީއެއް ހިމެނޭ ގޮތަށް އުފެއްދި މި ސަރުކާރުގެ ދޯހަޅި ސިޔާސަތުތަކުން ރައްޔިތުންގެ ގެއްލިފައިވާ ކަމަށް ބުނެ އަޑު އުފުލުމަށް ރާއްޖޭގެ އެކި ސަރަހައްދުތަކުގައި އިހުތިޖާޖްތައް ބާއްވަން އިދިކޮޅު ޕީޕީއެމާއި ޕީއެންސީން ތައްޔާރުވާން ފަށައިފި އެވެ.\nއެ ކޯލިޝަނުން މިއަދު ބުނީ، ސަރުކާރު ޒިންމާދާރު ކުރުވުމުގެ އިހުތިޖާޖުތައް ކުރިއަށް ގެންދަން ނިންމީ މިދިޔަ އާދީއްތަދުވަހު ބޭއްވި ދެ ޕާޓީގެ ކައުންސިލް ބައްދަލުވުމުގައި ކަަމަށެވެ. މި ނިންމުމާ އެއްގޮތަށް ސަރުކާރުގެ އެކި ކަންކަމަށް އަޑު އުފުލުމުގެ ހަރަކާތްތައް ބާއްވާނެ ކަމުގެ ޔަގީންކަން ހއ. އަތޮޅުގައި ތިބި ދެ ޕާޓީގެ އިސް މަންދޫބުންނާ އެކު ރޭ ބޭއްވި ބައްދަލުވުމުގައި ދީފައިވާ ކަމަށް ޕީޕީއެމުން ބުންޏެވެ.\nހއ. އަތޮޅުގެ ހުރިހާ ރަށްތައް ހިމެނޭ ގޮތުން އޮންލައިންކޮށް ރޭ ބޭއްވި ބައްދަލުވުމަކީ ޕީޕީއެމާއި ޕީއެންސީގެ ހަރަކާތްތައް ވަރުގަދަކުރުމުގެ ފުރަތަމަ ބައްދަލުވުމެވެ.\nއިދިކޮޅު ކޯލިޝަން ވަގުތީ ގޮތުން ލީޑްކުރައްވާ ޕީއެންސީގެ ނައިބު ރައީސް އަބްދުއްރަހީމް އަބްދުﷲ ރިޔާސަތު ބަލަހައްޓަވައި، އޮންލައިންކޮށް ކުރިއަށް ގެންދިޔަ މި ބައްދަލުވުމުގައި ހއ. އަތޮޅުން ގިނަ ކަންބޮޑުވުންތަކެއް ލިބުނު ކަމަށް ޕީޕީއެމުން ބުންޏެވެ.\nޕީޕީއެމާއި ޕީއެންސީން ބުނިގޮތުގައި ރައްޔިތުންގެ ހައްގުތައް ހޯދައިދޭން ކުރެވެން ހުރި ހުރިހާ ކަމެއް ކުރިއަށް ގެންދާނެ ކަމުގެ ޔަގީންކަން ދެ ޕާޓީގެ ލީޑަޝިޕްގެ ބޭފުޅުން ބައިވެރިވެވަޑައިގަތް ބައްދަލުވުމުގައި ވަނީ ދީފަ އެވެ.\nކޯލިޝަނުން ބުނިގޮތުގައި، މި ސަރުކާރުގެ މިސްރާބާ މެދު ގިނަ ކަންބޮޑުވުންތަކެއް ހއ. އަތޮޅުގެ ރައްޔިތުންގެ އެބަހުއްޓެވެ. އެ އުދާސްތައް ސަރުކާރަށް އަޑު އިއްވުމުގެ އިހުތިޖާޖްތަކެއް ބާއްވަން އެ މަންދޫބުން ވެސް ލީޑަޝިޕަށް ހުށަހެޅި ކަމަށް ވެސް ޕީޕީއެމުން ބުންޏެވެ.\nރަށްރަށުގައި ތިބި އިސް މަންދޫބުންނާ އެކު ރޭ މަޝްވަރާކުރީ ކޯލިޝަން އިތުރަށް ވަރުގަދަކޮށް، މައި އޮފީހާ ގުޅިގެން ހަރަކާތްތައް ކުރިއަށް ގެންދާނެ ގޮތްތަކާ ގުޅޭ ގޮތުންނެވެ. އެއް އަހަރުގެ ތެރޭގައި ބާއްވަން ނިންމާފައިވާ ލޯކަލް ކައުންސިލްތަކުގެ އިންތިޚާބާ ގުޅޭ ގޮތުން ވެސް ވާހަކަ ދެއްކި އެވެ.\nއިދިކޮޅު ލީޑަރު، ކުރީގެ ރައީސް އަބްދުﷲ ޔާމީނަށް ޓެރަރިޒަމްގެ ހުކުމެއް އިއްވައި ޖަލަށްލުމާ ގުޅިގެން އިދިކޮޅުގެ ހަރަކާތްތައް ވަނީ މަޑުޖެހިފަ އެވެ. ދެ ޕާޓީގެ ވެސް އެންމެ އިސް އަމާޒަކީ އެ މަނިކުފާނު މިނިވަން ކުރެވޭނެ ގޮތްތަކެއް ހޯދުމެވެ. އެކަމަކު، ޔާމީން ޖަލަށް ލީ ނުހައްގުން ކަމަށް ބުނެ ޕީޕީއެމާއި ޕީއެންސީގެ އަޑުއުފުލުންތަކަށް ސަރުކާރުން އިޖާބައެއް ނުދެ އެވެ.\nރައްޔިތުންގެ މަޖިލީހުގެ ތެރޭގައި އިދިކޮޅުން ކުރާ މަސައްކަތްތައް ވެސް މިހާރު ވަނީ މަޑުޖެހިފަ އެވެ. އެއީ، ކޮވިޑް19 ގެ ބަލިމަޑުކަމާ ހެދި ލޯކަލް ކައުންސިލް އިންތިޚާބު ފަސްކުރަން ޖެހި، ކައުންސިލަރުންގެ ދައުރު ދަންމަން ގާނޫނުއަސާސީ އަށް އިސްލާހު ގެންނަން ބޭއްވި ޖަލްސާގައި ޕީޕީއެމްގެ ނައިބު ރައީސް އަދި ނައިފަރު ދާއިރާގެ މެމްބަރު އަހްމަދު ޝިޔާމްގެ ނަން އިއްވައި ގަދަކަމުން މަޖިލީހުން ނެރުނުއިރު އަނިޔާކުރި މައްސަލައިގަ އެވެ. މިއީ، މަޖިލީހުގައި އިދިކޮޅު މެމްބަރުންނަށް ރައްކާތެރި ކަމެއް ނެތުން ކަމަށް ބުނެ އެ ކޯލިޝަނުން ވަނީ ޖަލްސާޓައް ބޮއިކޮޓްކޮށްފަ އެވެ.\nއިތުރު ލިޔުންތައް ޕީޕީއެމް ރައީސް އަބްދުﷲ ޔާމީން ޕީޕީއެމް/ޕީއެންސީ އިއްތިހާދު އިދިކޮޅު ފަރާތްތައް ޕީޕަލްސް ނެޝަނަލް ކޮންގްރެސް


Happy Market in mifaharu thaarafu kuree "Mintanine Blue Lemonade"\nހެޕީ މާކެޓުން މިފަހަރު ތައާރަފްކުރީ "މިންޓަނައިން ބްލޫލެމަނޭޑް"\nޖަރުމަނުގެ ރަހަމީރު ބުޔުމެއް ކަމަށްވާ "މިންޓަނައިން ބްލޫލެމަނޭޑް" ހެޕީމާކެޓުން ތައާރަފްކޮށްފި އެވެ. މި ބުއިމަކީ މިންޓް، ލެމަން އަދި ލައިމް ފްލޭވާ ބޭނުންކޮށްގެން އުފައްދާފައިވާ ވަރަށް މީރު ބުއިމެކެވެ.\nމިންޓަނައިން ބްލޫލެމަނޭޑް އަކީ އެއްގޮތަކަށް ވެސް އެނާޖީ ޑްރިންކެއް ނޫނެވެ. އަދި އޭގައި އެއްވެސް ވަރަކަށް ކެފޭންގެ ބައިތައް ނުހިމެނޭނެ ކަމަށް ހެޕީ މާކެޓުން ބުންޏެވެ. އެ ކުންފުނިން ބުނި ގޮތުގައި މިއީ ޒުވާނުންނަށް ވަރަށް އެކަށީގެންވާ ބުއިމެކެވެ.\nޔޫރަޕްގެ މާކެޓްގައި ލައިފްސްޓައިލް ޑްރިންކެއްގެ ގޮތުގައި މަޝްހޫރު ވެފައިވާ މިންޓަނައިން ބްލޫލެމަނޭޑް އަކީ ހޫނުގަދަ ދުވަހެއްގައި ކަރުތެރެއަށް ތާޒާކަން ގެނެސްދޭނެ ބުއިމެކެވެ. މީގެ އިތުރުން، މިންޓަނައިން ބްލޫލެމަންޑް އަކީ ރިސޯޓް ތަކުގައި ތަފާތު ވައްތަރުގެ ޑްރިންކް މިކްސް ހެދުމަށް ވަރަށް ކަމުދާނެ ބުއިމެެކެވެ.\nމިންޓަނައިން ބްލޫލެމަނޭޑްގެ ރަހަ ދެއްކުމުގެ ހަރަކާތްތަކެއް ޑިސެމްބަރު މަހުގެ ތެރޭގައި ހިންގަން ހެޕީމާކެޓުން މިހާރު ވަނީ ރާވައިފަ އެވެ. މީގެއިތުރުން، "މިންޓަނައިން ބްލޫލެމަނޭޑް"އަށް ހާއްސަ ފޭސްބުކް އަދި އިންސްޓަގްރާމް ކޮންޓެސްޓެއްވެސް މާދަމާއިން ފެށިގެން ކުރިއަށް ގެންދާނެ އެވެ.\nހެޕީ މާކެޓްގެ އަމާޒަކީ ދުނިޔޭގެ އެކި ކަންކޮޅުތަކުގައި ވިއްކާ އެންމެ ކޮލިޓީ ރަނގަޅު ގިނަ އަދަދެއްގެ ކެއިން ބުއިމުގެ ބާވަތްތައް ރާއްޖެއަށް އެތެރެކޮށް އެތަކެތި ރާއްޖެއިން ލިބޭނެ ގޮތް ހެދުމެވެ.\nހެޕީމާކެޓުން ޓެބެސްކޯ ސޯސްގެ ވަރަށް ހާއްސަ ޕްރޮމޯޝަނެއް\nހެޕީ މާކެޓުން "ހެޝީޒް ޗޮކްލެޓް"ގެ ބޮޑު ފެސްޓިވަލެއް ފަށައިފި


vnews - Riyaasee inthihaabah furihamayah thayyaaru vejje: EC\nރިޔާސީ އިންތިހާބަށް ފުރިހަމައަށް ތައްޔާރުވެއްޖެ: އީސީ\nއިލެކްޝަންސް ކޮމިޝަނުން މިއަދު ބޭއްވި ނޫސްވެރިންގެ ބައްދަލުވުން -- ފޮޓޯ: އީސީ\nމާދަމާ ބާއްވާ ރިޔާސީ އިންތިހާބަށް ފުރިހަމައަށް ތައްޔާރުވެފައިވާ ކަމަށް އިލެކްޝަންސް ކޮމިޝަނުން ބުނެފި އެވެ.\nނޫސްވެރިންނަށް މިއަދު މައުލޫމާތު ދެއްވަމުން އިލެކްޝަންސް ކޮމިޝަންގެ ރައީސް އަހްމަދު ޝަރީފް ވިދާޅުވީ ރިޔާސީ އިންތިހާބުގައި ރައްޔިތުން މާދަމާ ވޯޓުލާން ނިކުންނައިރު ކޮމިޝަނުން ކުރަންޖެހޭ 99 ޕަސަންޓް މަސައްކަތް ނިމިފައިވާ ކަމަށެވެ.\nއިންތިހާބުގެ އެންމެ ފަހުގެ މައުލޫމާތު ހިއްސާކުރައްވަމުން ޝަރީފް ވިދާޅުވީ މާދަމާގެ އިންތިހާބުގައި 262135 މީހުންނަށް ވޯޓުލުމުގެ ހައްގު ލިބިފައިވާ ކަމަށެވެ.\nމިއިންތިހާބުގައި ޖުމްލަ 472 ވޯޓު ފޮށި ބަހައްޓާނެ ކަން ފާހަގަކުރައްވަމުން ޝަރީފް ވިދާޅުވީ މީގެ ތެރެއިން 302 ވޯޓް ފޮށި ބަހައްޓަން ނިންމާފައިވަނީ އަތޮޅު ތެރޭގައި ކަމަށެވެ. އަދި 122 ފޮށި މާލޭގައި ބަހައްޓާނެ ކަމަށާއި ރިސޯޓްތަކުގައި 35 ވޯޓް ފޮއްޓާއި، ޖަލު ތަކުގައި ހަތަރު ފޮއްޓާއި ސިނާއީ ސަރަހައްދުތަކުގައިވެސް ހަތަރު ފޮށި ބަހައްޓާނެ ކަަމަށްވެސް ވިދާޅުވި އެވެ.\nޝަރީފް ވިދާޅުވީ މިއިންތިހާބު އޮބްޒާވްކުރުމަށް 2610 މީހުން ލޯކަލް އޮބްޒާވަރުންގެ ގޮތުގައި ހަރަކާތްތެރިވާއިރު ލޯކަލް މޮނިޓަރުންގެ ގޮތުގައި 3329 މީހުން ވެސް ހަރަކާތްތެރިވާނެ ކަަމަށެވެ. އަދި ކެންޑިޑޭޓުންގެ މަންދޫބުންގެ ގޮތުގައި މިއަހަރުގެ އިންތިހާބުގައި 945 މީހުން ހަރަކާތްތެރިވާ ކަމަށާއި މިއީ ކުރީގެ އަހަރުތަކާ އަޅާބަލާއިރު އިތުރު އަދަދެއް ކަމަށްވެސް ވިދާޅުވި އެވެ.\nޝަރީފް ވިދާޅުވީ ރިޔާސީ އިންތިހާބުގެ ޝަކުވާގެ ގޮތުގައި މިއަދުގެ ނިޔަލަށް 129 ޝަކުވާ ލިބިފައިވާއިރު 112 ޝަކުވާއަށް ޖަވާބުދީ ނިންމާފައިވާ ކަަމަށެވެ. ޖަވާބު ނުދެވި ހުރި ޝަކުވާތަކަކީ ތަހުގީގު ކުރުމަށްފަހު ނޫނީ ޖަވާބު ނުދެވޭނެ ޝަކުވާތަކެއް ކަމަށްވެސް ވިދާޅުވި އެވެ.\nރިޔާސީ އިންތިހާބު މާދަމާ ބާއްވާއިރު އެއީ މިނިވަން އިންސާފުވެރި އިންތިހާބަކަށް ނުވާނެ ކަމަށް ބުނެ ދެކެވޭ ވާހަކަތަކަށް ރައްދު ދެއްވަމުން ޝަރީފް ވިދާޅުވީ މާދަމާގެ އިންތިހާބަކީ މިނިވަން އިންސާފުވެރި އިންތިހާބަކަށް ވާނެ ކަމަށެވެ. އަދި އިންތިހާބުގެ އެއްވެސް ކަމެއް ގާނޫނާ ހިލާފަށް ނުކުރައްވާނެ ކަމަށާއި އެހެންކަމުން ކޮމިޝަންގެ އިތުބާރު ގެއްލޭ ގޮތަށް އެއްވެސް ފަރާތަކުން ވާހަކަނުދެއްކުމަށްވެސް ޝަރީފް ވަނީ އިލްތިމާސް ކުރައްވާފަ އެވެ.\nޝަރީފް އިތުރަށް ވިދާޅުވީ ގާނޫނުއަސާސީއާއި ގާނޫނުތަކާ އެއްގޮތަށް ރިޔާސީ އިންތިހާބުގެ ހުރިހާ ކަމެއްވެސް ވަރަށް ފުރިހަމައަށް ގެންގޮސްދެއްވާނެ ކަަމަށެވެ.


އެމްޑަބްލިއުއެސްސީ ސައިޓް ސާފުކުރިއިރު އެތަން މަސްތުވާތަކެތީގެ ހާއްޔަކަށްވެފައި! — Ihavandhoo.com\n12 ޖޫން 2019 1 މުހައްމަދު އަކްރަމް\nއެމްޑަބްލިއުއެސްއީ ސައިޓް. ފޮޓޯ: އިހަވަންދޫ.ކޮމް\nއިހަވަންދޫގައި ނަރުދަމާގެ ހިދުމަތް ފެށުމަށްޓަކައި މޯލްޑިވްސް ވޯޓާ އެންޑް ސުވަރޭޖް ކޮމްޕެނީ (އެމްޑަބުލިޔު އެސް ސީ) އިން އިހަވަންދޫގެ ބަނދަރުގެ އިރުމަތީކޮޅުގައި ބޭނުންކުރި ސައިޓް އިއްޔަ ސާފުކުރުމުން، އެތަނަކީ މަސްތުވާތަކެތި ބޭނުންކުރާމީހުންގެ ހާއްޔެއްކަން ހާމަވެއްޖެއެވެ. އެމްޑަބުލިޔު އެސް ސީ އިން 2016 ވަނައަހަރު އެކުންފުނިން އިހަވަންދޫގެ ނަރުދަމާއަޅަން ގެނަ ސާމާނު ބެހެއްޓުމަށް، ސައިޓެއްގެ ގޮތުގައި ބޭނުންކޮށްފައިވަނީ އިހަވަންދޫ ބަނދަރުގެ އިރުމަތީކޮޅެވެ.\nއެމްޑަބުލިޔު އެސް ސީ އިން އިހަވަންދޫ ނަރުދަމާއެޅުމަށްފަހު ސައިޓް ރޫޅާލާފައި ނުވާތީ އެސަރަހައްދު އޮތީ ވަރަށްބޮޑަށް ގަސްފަޅައި ބޯވެފައެއެވެ. މައުލޫމާތު ލިބިފައިވާ ގޮތުގައި އެސަރަހައްދުގައި މަދިރި އުފެދޭގޮތަށް ތަކެތި ހުރުމާއި ގަސްބޯވެ އާމުންނަށް އުނދަގުވާ ތަނަކަށް ވެފައިވާތީ އެސައިޓް ރޫޅައިލުމަށް އިހަވަންދޫ ކައުންސިލުންވަނީ އެތައްފަހަރަކު އެމްޑަބުލިޔު އެސް ސީ ގައި އެދިފައެވެ. އެގޮތުން ކުރެވުނު މަސައްކަތުން ވަރަށްފަހުން އެމްޑަބުލިޔު އެސް ސީ އިންވަނީ އެސަރަހައްދުގައި ހުރި މުދަލާއިއެކު އިހަވަންދޫ ކައުންސިލަށް ސައިޓް ދީފައެވެ.\nއިއްޔަ އިހަވަންދޫ ކައުންސިލުން އެމްޑަބުލިޔު އެސް ސީ ސައިޓް ސާފުކުރީ ފުޓްބޯޅަޓީމް ސެންސިޓީއަށް ނިސްބަތްވާ ބައެއް ޒުވާނުންގެ އެހީތެރިކަމާއިއެކުއެވެ. ސައިޓް ސާފުކުރުމުން އެސަރަހައްދުން މަސްތުވުމަށް ބޭނުންކުރާ ޒާތުގެ ގިނަ ތަކެތި ފެނިފައިވެއެވެ.\nފަހަކަށް އައިސް އިހަވަންދޫގައި މަސްތުވާތަކެތި ބޭނުންކުރުމުގެ މައްސަލަވަނީ ވަރަށްބޮޑުވެފައެވެ. އެގޮތުން މިދިޔަ މެއި މަހުގެ 27 ވަނަދުވަހުވެސްވަނީ މަސްތުވާތަކެތިކަމަށް ޝައްކުކުރެވޭ ތަކެއްޗާއިކު އިހަވަންދޫއިން މީހަކު ހައްޔަރުކޮށްފައެވެ.\n↵ އިހަވަންދޫ ކައުންސިލް\nރިޕޯޓް ހުށައެޅި ކައުންސިލް ތަކުގެ ތެރޭގައި އިހަވަންދޫ ކައުންސިލް ހިމެނޭ\nކިތައް ޕީސް ކޮޅު ފެނުނުތޯ؟ މަގުމަތީގެ އަގު ކިހާވަރެއްތޯ؟\n– 12 ޖޫން 201920


Agah assignment hadhaidhey massala fuluhunnah hushahalhaifi\nއަަގަށް އެސައިންޓްމަންޓް ހަދައިދޭ މައްސަލަ ފުލުހަށް\nފުލުހުންގެ އިދާރާ: އަަގަށް އެސައިންޓްމަންޓް ހަދާދޭ މައްސަލަ ފުލުހުންނަށް ވަނީ ހުށަހަޅައިފައި--\nޔުނިވާސިޓީތަކާއި ކޮލެޖުތަކުގެ އެސައިންމަންޓްތައް ފައިސާދީގެން ހަދައިދޭ މައްސަލަ ހަޔާ އެޑިއުކޭޝަން މިނިސްޓްރީން ފުލުހުންނަށް ހުށަހަޅައިފި އެވެ.\nހަޔާ އެޑިއުކޭޝަން މިނިސްޓްރީގެ އޮފިޝަލަކު އަވަސްއަށް ވިދާޅުވީ ފައިސާއަށް އެސައިންމަންޓް ހަދައިދޭން ސޯޝަލް މީޑިއާގައި އިޝްތިހާރު ކުރާ ތަން ވަރަށް ބޮޑަށް ފެންނަމުންދާ ކަމަށެވެ. އަދި މި ހަފްތާގައި މި މައްސަލަ ފުލުހުންނަށް ހުށަހަޅާފައިިވާ ކަމަށެވެ.\nފައިސާއަށް އެސައިންމަންޓް ހަދައިދޭ މައްސަލަތައް ހުއްޓުވަން މީގެ ކުރިން ވެސް މަސައްކަތް ކޮށްފައިވާނެ ކަމަށް އޮފިޝަލު ވިދާޅުވި އެވެ. ނަމަވެސް އެސައިންޓްމަންޓް ހަދައިދިނުން ހުއްޓުވަން މިހާރު ގާނޫނުގެ ދަށުން ބާރު ލިބޭތީ މައްސަލަ ފުލުހުންނަށް ހުށަހެޅީ ކަމަށެވެ.\nމިދިޔަ އޭޕްރީލް މަހު ފާސްކުރި މަތީ ތައުލީމްގެ ގާނޫނުގެ ދަށުން ދަރިވަރަކު އަމިއްލައަށް ފުރިހަމަކުރަން ޖެހޭ އެސައިންޓްމަންޓެއް އެހެން ފަރާތަކަށް އަގު ދީގެން އެ މަސައްކަތް ކުރުމާއި އަދި އެހެން ފަރާތަކުން އެކަން އަގަށް ކޮށްދޭން ހުށަހެޅުމަކީވެސް ކުށެކެވެ. އެގޮތުން ދަރިވަރަކު އެހެން ފަރާތެއް ލައްވައި އަގު ދީގެން އެސައިންޓްމަންޓް ހަދައިފިނަމަ 5،000 ރުފިޔާއިން ޖޫރިމަނާކުރެެވެ އެވެ. އަދި އަގަށް އެފަދަ މަސައްކަތްތައް ކުރަން ހުށަހަޅާ ފަރާތްތައް 10،000 ރުފިިޔާއިން ޖޫރިމަނާ ކުރެވެ އެވެ.\nގާނޫނުގައި ބުނާ ގޮތުން އަގު ދީގެން އެސައިންޓްމަންޓް ހަދުވާނަމަ އެކަން ބަލައި ފިޔަވަޅު އެޅޭނެ ނިޒާމެއް މަތީ ތައުލީމު ދޭ އިންސްޓްޓިއުޝަން ތަކުގައި ގާއިމްކޮށްފައި ހުންނަން ޖެހެ އެވެ. ނަމަވެސް ވިޔަފާރިއަކަށް އެކަން ކުރާނަމަ އެކަމާ މެދު ފިޔަވަޅު އަޅާނީ ހަޔާ އެޑިޔުކޭޝަން މިނިސްޓްރީން ގާއިމުކުރާ ނިޒާމެއްގެ ދަށުން ކަމަށްވެސް ގާނޫނުގައިވެ އެވެ.\nމޯލްޑިވްސް ޕޮލިސް ސާވިސް ހަޔާ އެޑިއުކޭޝަން މިނިސްޓްރީ މަތީ ތައުލީމް\nރިފްރެޝިން ކޯހުގެ ލޯނަށް ހުޅުވާލައިފި\nއިލެކްޓްރޯނިކް ލައިބްރަރީއެއް ގާއިމް ކުރަނީ\n"ވިސްނުމަކީ އެއް ދާއިރާއިން ގިނަ ސްކޮލަޝިޕް ދިނުން"


39 Aharuge Khidhumathah Fahu Moosa Solih MACL In Retire Kuravvaifi - Vaguthu\nވެލާނާ އިންޓަނޭޝަނަލް އެއާޕޯޓު (ވީއައިއޭ) ހިންގާ މޯލްޑިވްސް މޯލްޑިވްސް އެއާޕޯޓްސް ކޮމްޕެނީ (އެމްއޭސީއެލް)ގެ އެކްޓިން މެނޭޖިން ޑިރެކްޓަރު މޫސާ ސޯލިހު އެ ކުންފުނީގެ ވަޒީފާ އިން މިއަދު ރިޓަޔާ ކުރައްވައިފިއެވެ.\nއޭނާ ވަޒީފާއިން ރިޓަޔާކުރައްވާފައި މިވަނީ މެދުނުކެނޑި އެމްއޭސީއެލްގައި ޚިދުމަތް ކުރައްވާތާ 39 އަހަރު ފުރުމަށް ފަހުގައެވެ. މޫސާ ސޯލިހަކީ ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހްގެ ބޮޑު ބޭބޭފުޅުވެސްމެއެވެ.\nއެމްއޭސީއެލްގެ އެކްޓިން މެނޭޖިން ޑިރެކްޓަރުކަމާ މޫސާ ސޯލިހު ހަވާލުވެވަޑައިގެންނެވީ ރައީސް އިބްރާހިމް މުހައްމަދު ސޯލިހް ވެރިކަމަށް އިންތިހާބުވެވަޑައިގެންފައި ވަނިކޮށް، އޭރުގެ މެނޭޖިން ޑިރެކްޓަރު އާދިލް މޫސާ 2018 ވަނަ އަހަރުގެ ނޮވެމްބަރު 14 ވަނަ ދުވަހު މަޤާމުން އިސްތިއުފާ ދެއްވުމާއި ގުޅިގެންނެވެ.\nއެކްޓިން މެނޭޖިން ޑިރެކްޓަރގެ މަޤާމާއި ހަވާލުވެވަޑައިގެންނެވުމުގެ ކުރިން މޫސާ ސޯލިހު ހުންނެވީ އެމްއޭސީއެލްގެ ޑެޕިއުޓީ ޗީފް އިންފޮމޭޝަން އޮފިސަރުގެ މަގާމުގައެވެ. އެމްއޭސީއެލް އިން މޫސާ ސޯލިހު ރިޓަޔާ ކުރެއްވިއިރު އޭނާގެ އުމުރަކީ 65 އަހަރެވެ.\nމޫސާ ސޯލިހު ރިޓަޔާ ކުރެއްވުމާ ގުޅިގެން އެމްއޭސީއެލުން ވަނީ ޚާއްސަ ސާކިއުލާއެއް ނެރެފައެވެ. އެ ސާކިއުލާގައި މޫސާ ސޯލިހްގެ ޚިދުމަތުގެ އަގު ވަޒަންކޮށް، އެމްއޭސީއެލްގެ މުވައްޒަފުންގެ ނަމުގައި އޭނާ އަށް ވަނީ ޝުކުރު އަދާކޮށްފައެވެ.\nއެމްއޭސީއެލް ހިންގުމުގެ އެންމެ އިސްވެރިޔާ މިއަދު ރިޓަޔާ ކުރައްވާފައިވާއިރު ދާދިފަހުން އެ ކުންފުނީގެ ސީއީއޯ އަދި މެނޭޖިން ޑިރެކްޓަރަކަށް އިނގިރޭސިވިލާތުގެ ބޭފުޅެއް ވަނީ ހަމަޖައްސަވާފައެވެ. އޭނާ އެމްއޭސީއެލްގެ ޚިދުމަތަށް ރަސްމީކޮށް ޚިދުމަތަށް ނުކުންނަވާނީ މި ހަފުތާގައި ފާހަގަކުރާ މި އަހަރުގެ މިނިވަން ދުވަހާއި އަޟްހާ އީދުގެ ބަންދު ދުވަސްތަކަށް ފަހުގައެވެ.\nޖުލައި 26, 2020 17:15\nހަމަ ދިވެއްސަކު ނެތީތޯ އެއާރޕޯރޓު ހިންގާ ކުންފުނި ހިންގޭވަރުގެ. މިއީވެސް ހަމަ މިނިވަން ކަމާއި ގުޅުން ހުރި ކަމެއް. ކުރީފަހަރު ޖީ.އެމް.އާރ އަށް އެއާރޕޯރޓު ދިނީ\nޖުލައި 26, 2020 17:18\nޚިދުމަތް މެދުނުކެނޑި 39 އަހަރެއް ނުވާނެ! 1992 ން 1994 އާއި އެދުވަސްވަރު މޯލްޑިވްސް ޕޯސްޓްގަ މަސައްކަތް ކުރެއްވި! އޭގެފަހުން އަނެއްކާވެސް މޯލްޑިވްސް އެއަރޕޯޓްސް އޮތޯރިޓީ އާއި އަލުން ގުޅިވަޑައިގަތީ!\nޖުލައި 26, 2020 17:25\nވަރަށް ރަނގަޅު ނިންމުމެއް. ކުންފުނީގައި ލާރިކޮޅެއް އޮތްވައި އަވަ ހަށް ރިޓަޔަރކޮށްފަ ރިޓަޔަރމެންޓް ބެނިފިޓްސްގެ ގޮތުގައި އެތައް މިލިއަނެއް ނެންގެވީ. ފަސްކުރި ނަމަ މުކޮސްވެސް ނުލިބޭނެ. މުޅި ދައުލަތް ބަނގުރޫޓްވާއިރު ހުރި ހާ ތަނެއްވެސް ބަނގުރޫޓްވާނެ.\nޖުލައި 26, 2020 18:38\nމޫސާ ސޯލިހު ދެކެ އެއާރޕޯރޓް ސްޓާފުން ލޯބިވީ ހިތް ތިރިވީމަ، ތެދުވެރީމަ، ކޮށްދެއްވި ހިދުމަތަށް ވަރަށްގިނަ މީހުން ޝުކުރުވެރިވޭ.\nޖުލައި 26, 2020 21:51\nރިޓަޔާ ކުރެއްވީކީނޫން 65 ހަމަވީމަ އޮޓެމެޓިކުން ރިޓަޔާވީ. އެއްމެ ދުވަހެއްވެސް ދޫނުކުރާނެ ދައުލަތް ދެވުމުގަ އަވަދިނެތި.\nޖުލައި 27, 2020 08:12\n65 އެކަމް ވ ޒުވާން ކޮށް ހުންނަ މީހެއް! ވ ފެންނަ މީހެއް ތީ!


ﷲ އަށް ބިރުވެތިވާ މީހާ، ގުރުއާނަށް އިހާނެތިކޮށް ހިތުމަށް ޖެހިލުން ވާނެ! | | Sangu News\nﷲ އަށް ބިރުވެތިވާ މީހާ، ގުރުއާނަށް އިހާނެތިކޮށް ހިތުމަށް ޖެހިލުން ވާނެ!\n1 ނޮވެމްބަރ 2019 - 08:18\n1 ނޮވެމްބަރ 2019\nﷲ އަށާއި އާހިރަތް ދުވަހަށް ބިރުވެތިވާ މީހާ، ގުރުއާނަށް އިހާނެތިކޮށް ހިތުމަށް ޖެހިލުން ވާނެ!\nމިއަދު ބައެއް މުސްލިމުންެ އިސްލާމްދީނައި ބީރައްޓެހި ފިކުރުތަކުގެ ޝިކާރައަކަށް ވުމުގެ ސަބަބަކީ އެބައިމީހުންގެ ހިތްތަކުގައި ކީރިތި ގުރުއާން އަށަގެނިވިފައި ނެވުމުގެ ނަތީޖާކަަމަށް ހުކުރު ހުތުބާގައި ބުނެފިއެވެ.\nހުތުބާގައި ބުނެފައިވަނީ މީހުން ބީރަށްޓެހި ފިކުރުގެ ޝިކާރައަކަށް ވަނީ، ކީރިތި ގުުރުއާނަށް އަހުލުވެރިވެ އެ ފޮތަށް އިހްތިރާމް ކުރަން ދަސްވެފައި ނެތުމުގެ ސަބަބުން ކަމަށެވެ. އަދި ކީރިތި ގުރުއާނުން މިންވަރެއް ވެސް ހިތުގެ ތެރޭގައި ނިވާ މީހަކު ހެޔޮ މަގުން އެއްކިބާވެގެން ހިނގައިދާނެކަމަށް ހުތުބާގައި ބުނެފައިވެއެވެ.\nހުތުބާގައި ބުނެފައިވަނީ ﷲ އަށާއި އާހިރަތް ދުވަހުގެ އަޒާބަށް ބިރުވެތިވާ މީހާ، ކީރިތި ގުރުއާނަށް އިހާނެތިކޮށް ހިތުން ފަދަ އަމަލުތައް ކުރުމަށް ޖެހިލުން ވާނެ ކަމަށެވެ. އަދި ކީރިތި ގުރުއާނަށް ކަމޭހިތައި އިހުތިރާމް ކުރުމަކީ ކޮންމެ މީހެއްގެ ވެސް އީމާން ކަމާއި ގުޅިފައިވާ ކަމެއް ކަމަށެވެ.\nހުތުބާގައި ބުނެފައިވަނީ ކީރިތި ގުރުއާނުގެ އާޔަތްތަކާއި މާތްﷲގެ އިސްމަފުޅުތައް ލިޔެފައިވާ ފޮތްތަކާއި ނޫސް މަޖައްލާތަކާއި އަދި ކީރިތި ގުރުއާނާއި މާތްﷲގެ އިސްމަފުޅު ހިމެނޭ ސްކޫލު ކުދިންގެ ފޮތްތަކާއި ކަލަންޑަރު ފަދަ ތަކެތި ބިންމައްޗަށް އުކާލައި ހެދުމަކީ ހުއްދަވެގެންވާ ކަމެއް ނޫން ކަމަށެވެ.\nއެހެން ކަމުން މި މުގައްދަސް ފޮތަށް ހުރިހާ ސިފައެއްގައި ވެސް ހުރުމަތްތެރިކޮށް ހިތުމަކީ ކޮންމެ މުސްލިމު މީހެއްގެ މައްޗަށް ވާޖިބުކަމެއްގެ ގޮތުގައި ހުތުބާގައި ވަނީ ފާހަގަކޮށްފައެވެ.\nހުތުބާގައި ވަނީ އަމިއްލަ ނަފުސަށާއި އެންމެ ތަކުންނަށް މާތްﷲ އަށް ބިރުވެތިވެ، ތަގުވާވެރިވުމަށް ވަސިއްޔަތަކޮށްފައެވެ. އަދި ތަގުވާވެރި ވުމަކީ ﷲގެ އެންމެހައި އަމުރުފުޅުތަކަށް ކިޔަމަންވެ، އެކަލާންގެ ނަހީ ކުރެއްވި އެންމެހައި ކަންތަކުން ދުރުހެލިވެތިބުން ކަން ވެސް ހުތުބާގައި ވަނީ ފާހަގަކޮށްފައެވެ.\nކީރިތި ގުުރުއާނަކީ މާތްﷲ އިންސާނުންނަށް ތެދުމަގު ދެއްކެވުމަށް ބާއްވައިލެއްވި އިލާހީ ގާނޫނު ކަމަށާއި އެއީ މުސްލިމުން ދިރިއުޅެންވީ ގޮތުގެ މަންހަޖުކަމަށް ހުތުބާގައި ވަނީ ބުނެފައެވެ.\nއެހެން ކަމުން މުސްލިމުން ކީރިތި ގުުރުއާން ކިޔަވައި އެ ފޮތާއި އެއްގޮތަށް އުޅުމާއި ސުލޫކު ބައްޓަން ކުރަންޖެހޭ ކަމަށް ހުތުބާގައި ބުނެފައިވެއެވެ.\nކޮންމެ މީހަކުވެސް ދަރީންނަށް ކީރިތި ގުރުއާން އުނގަންނައިދޭން ޖެހޭކަން ފާހަގަކޮށް ހުތުބާގައި ބުނެފައިވަނީ އެ ކުދިންގެ ހިތްތަކުގައި ގުރުއާނުގެ ލޯބި އަށަގަންނުވައި އެ ފޮތުގެ މަތިވެރިކަމާއި މާތްކަން ދަސްކޮށްދޭން ޖެހޭ ކަމަށެވެ.\nހުތުބާގައި ބުނެފައިވަނީ ގުރުއާނަކީ ބަލާޣަތްތެރިކަމާއި ފަޞާހަތްތެރިކަމުގައި ވެސް މުއުޖިޒާތެއް ކަމަށެވެ. އަދި ޖާހިލީ ޒަމާނުގައި އަރަބީންގެ ތެރޭގައި އުޅުނު އެންމެ ފަޞާހަތްތެރިން ވެސް ވަނީ އެފަދަ ގުރުއާނެއް ގެނައުމަށް ނުކުޅެދިފައި ކަމަށެވެ.\nހުތުބާގައި ބުނެފައިވަނީ ކީތިތި ގުުރުއާން ބާއްވައިލެއްވީ ﷲ تعالی ގުރުއާން ބާއްވައިލެއްވުމުގެ ކުރިން ބާއްވައިލެއްވި ހުރިހާ ފޮތްތަކެއް ތެދުކުރަވަނި އަދި އެ ފޮތްތަކުގެ މައްޗަށް ހެކިވަނި ގޮތެއްގެ ގޮތުގައި ކަމަށެވެ.\nގުުރުއާނަކީ ނިމުމެއް ނުވާ އިލާހީ އެންމެ ބޮޑު މުއުޖިޒާތް ކަމަށާއި އިސްލާމް ދީނުގެ އަދާވާތްތެރިން އެ ގުރުއާން ނައްތާލުމަށް ނުވަތަ ބަދަލުކޮށް އޮޅުވާލުމަށްޓަކައި ކިތަންމެ މަސައްކަތެއް ކުރިޔަސް އެކަން ކާމިޔާބެއް ނުވާނެ ކަން ހުތުބާގައި ފާހަގަކޮށްފައި ވެއެވެ.\nމުސްލިމުންގެ މުޅި އަމަލީ ހަޔާތް، ގުުރުއާނާއި އެއްގޮތަށް ބައްޓަން ކުރުމަށް ގޮވާލާ ހުތުބާގައި ބުނެފައިވަނީ އެ ފޮތަކީ މުސްލިމުންގެ ހިތަށް ދިރުން ލިބި، ހތްހަމަޖެހުމާއި އުފާވެރިކަން ހާސިލްވާނެ ކަމެއް ކަމަށެވެ. އަދި ގުުރުއާން ދިރިއުޅުމުގެ ޝައުގުވެރިކަން، މީހާގެ ހިތުގައި އުފައްދައިދޭނެ ކަމަށެވެ.\nހުތުބާގައި ބުނެފައިވަނީ ގުރުުއާނަކީ މުސްލިމުންގެ ދުސްތޫރުކަމުގައި ވީ ފަދައިން އެއީ ހިތްހަމަޖެހުމާއި އުފާވެރިކަމުގެ އެންމެ ބޮޑު އަސާސްކަމަށެވެ. އަދި އެންމެހައި ނުރައްކާތަކުން މުއުމިން އަޅާ ސަލާމަތްކޮށްދޭނެ ގަދަފަދަ ބާރު ކަމަށެވެ.